മലബാര് സമരങ്ങള് ഖിലാഫത്ത് പ്രക്ഷോഭത്തിനു മുമ്പ്\nതഹ്‌സീന് മമ്പാട് (ഇസ്‌ലാമിയാ കോളെജ്, തളിക്കുളം)\nപത്തൊമ്പതാം നൂറ്റാണ്ടിലും അതിനുശേഷം 1921 വരെയും മലബാറില് ജന്മിത്വ-ഫ്യൂഡല് വ്യവസ്ഥിതിക്കെതിരെയുള്ള കലാപങ്ങള് ധാരാളം നടന്നിട്ടുണ്ട്. മണ്ണാര്‍ക്കാട്, ചെര്‍പ്പുളശ്ശേരി, മട്ടന്നൂര്, കുളത്തൂര്, നിലമ്പൂര്, കല്‍പകഞ്ചേരി, പുല്ലങ്കോട്, ഒഴൂര്, മഞ്ചേരി തുടങ്ങി ഒരുപാട് സ്ഥലങ്ങളില് കലാപങ്ങള് പൊട്ടിപുറപ്പെട്ടിട്ടുണ്ട്. സയ്യിദ് ഫസല് പൂക്കോയ തങ്ങള്, ആലി മുസ്‌ലിയാര്, കുഞ്ഞഹമ്മദ് ഹാജി, എന്.പി. നാരായണന്, ചെമ്പ്രശ്ശേരി തങ്ങള്, കട്ടിലശ്ശേരി മുസ്‌ലിയാര്, ആത്തന്‍കുരിക്കള് തുടങ്ങി ഒരുപാട് വ്യക്തികള് ഇത്തരം കലാപത്തിന് നേതൃത്വം കൊടുക്കുകയുണ്ടായി. എല്ലാവരിലും ജന്മികളില് നിന്ന് അവരുടെ അവകാശങ്ങള് നേടിയെടുക്കുക എന്ന ബോധമാണ് നിറഞ്ഞുനിന്നിരുന്നത്.\nപത്തൊമ്പതാം നൂറ്റാണ്ടിലെ കലാപങ്ങള്\nപത്തൊമ്പതാം നൂറ്റാണ്ടിലുണ്ടായ കലാപങ്ങള് ഏറെയും നടന്നത് ഏറനാട്ടിലും വള്ളുവനാട്ടിലുമാണ്. വിദ്യാഭ്യാസത്തിലും കാര്‍ഷികാഭിവൃദ്ധിയിലും താരതമ്യേന പിന്നോക്കമായിരുന്ന ഈ രണ്ടു താലൂക്കുകളിലാണ് ജില്ലയിലെ മാപ്പിള ജനസംഖ്യയുടെ 37 ശതമാനം വസിച്ചിരുന്നത്. ഏറനാട്ടില് 60 ശതമാനവും വള്ളുവനാട്ടില് 35 ശതമാനവും ആയിരുന്നു മാപ്പിളമാര്. ഏറനാട്ടുതാലൂക്കിന്റെ വിസ്തീര്‍ണമായ 618496 ഏക്കറില് 189923 ഏക്കര് മാത്രമെ കൃഷിയോഗ്യമായി ഉണ്ടായിരുന്നുള്ളൂ. ബാക്കിയുള്ളത് തരിശുനിലങ്ങള് ആയിരുന്നു. ഭൂമി നഷ്ടമായിത്തീര്‍ന്നവര് കൊടിയ ദാരിദ്ര്യത്തിലും കൈവശമുള്ളവര് ഏതു നിമിഷവും ഭൂമി നഷ്ടപ്പെട്ടേക്കും എന്നുള്ള ഭയത്തോടെയുമാണ് കഴിഞ്ഞത്.\n1852 ല് മാപ്പിള കലാപങ്ങളെ അന്വേഷിക്കാന് നിയുക്തനായ ടി.എല്. സ്‌ട്രേഞ്ജ് ഇതിനു തുടക്കമായി കണ്ടത് പന്തല്ലൂരിലെ ഹിന്ദു ജ്യോത്സ്യനെ കുത്തിക്കൊന്നതും മൂന്നുപേരെ പരിക്കേല്‍പ്പിച്ചതുമാണ്. 1836 നും 1840 നും ഇടയില് നടന്ന സംഘര്‍ഷങ്ങളില് വളരെ കുറച്ച് കലാപകാരികളെ ഉള്‍പ്പെട്ടിരുന്നുള്ളൂ. ഇക്കാലത്തുനടന്നതായി രേഖപ്പെടുത്തിയിരിക്കുന്ന അഞ്ചുകലാപങ്ങളെ പറ്റിയുള്ള വിശദമായ ഔദ്യോഗിക രേഖകള് ലഭ്യമല്ല. ഇതില് കൊല്ലപ്പെട്ട ആറു ഹിന്ദുക്കളില് രണ്ടുപേര് ജന്മിമാരായിരുന്നു.\n1841 ഏപ്രില്5ന് വള്ളുവനാട്ടെ പള്ളിപ്പുറം ഗ്രാമത്തിലുണ്ടായ കലാപത്തിനും അതേ വര്‍ഷം നവംബര് 14ന് മണ്ണൂര് ഗ്രാമത്തിലുണ്ടായ കലാപത്തിന് കാരണമായത് കര്‍ഷക ഭൂവുടമ തര്‍ക്കങ്ങളായിരുന്നു. ആദ്യത്തേതില് കുഞ്ഞോലന് എന്ന കുടിയാനെ മേല്‍ചാര്‍ത്ത് നടത്തി പുറത്താക്കിയതിനു പ്രതികാരമായി തന്റെ ജന്മി പെരുമ്പള്ളി നമ്പൂതിരിയെ കൊന്നു എന്നതായിരുന്നു കേസ്. കൊലയ്ക്ക് സഹായികളായി ഇയാളുടെ രണ്ടുമക്കള്‍ക്കു പുറമെ ആറ് അയല്‍വാസികളും ഉള്‍പ്പെട്ടിരുന്നു. കുഞ്ഞോലനോട് ജന്മി കടുത്ത അനീതി കാട്ടുകയുണ്ടായി എന്നു വിശ്വസിച്ചിരുന്നതുകൊണ്ടാണ് അടിയാളന്മാരായവര് സഹായത്തിനെത്തിയത്.\n1841 ലെ പള്ളിപ്പുറം കലാപം\n1841 ല് മങ്കട പള്ളിപ്പുറത്ത് ഉണ്ടായ ലഹളയില് അവിടത്തെ (മങ്കട പള്ളിപ്പുറം) ഒരു നമ്പൂതിരിയെയും ജന്മിയായ പെരുമ്പള്ളി നമ്പൂതിരിയെയും മററും ലഹളക്കാര് കൊല്ലുകയും നമ്പൂതിരിയുടെ ആശ്രിതന്മരായ ചില ഹിന്ദുക്കളുടെ പുര ചുട്ടുനശിപ്പിക്കുകയും ചെയ്തു. അതിനുശേഷം അവര് നമ്പൂതിരിയുടെ ഇല്ലത്ത് താമസമുറപ്പിക്കുകയും അവിടെ വെച്ചു പട്ടാളക്കാര് അവരെ വെടിവെച്ചു കൊല്ലുകയും ചെയ്തു. ഈ ലഹളക്കാരില് പ്രധാനി കുഞ്ഞോലന് ആയിരുന്നു. കുഞ്ഞോലന്റെ കൈവശമുണ്ടായിരുന്ന ഒരു പറമ്പ് ജന്മി മേല്‍കാണം കൊടുത്ത് മേല്‍ച്ചാര്‍ത്തുകാരന് ഒഴിപ്പിച്ചത് നിമിത്തമായിരുന്നു ഈ വിരുദ്ധ സമരമുണ്ടായത്1.\nഇതില് നന്നും ജന്മിയുടെ ദ്രോഹമാണ് മാപ്പിള കുടിയാനെ കലാപത്തിന് പ്രേരിപ്പിച്ചതെന്നു വ്യക്തമാണ്. ചിലപ്പോള് പ്രത്യക്ഷത്തില് കാണുന്ന കാരണം മറ്റെന്തോ ആയിരിക്കും. 1841 ല് തന്നെ നടന്ന മറ്റൊരു സംഭവത്തിന്റെ കാരണമായി പറയപ്പെടുന്നത് സമാനമായ ഒന്നാണ്.\n1851 ല് കുളത്തൂര് വെച്ച് ഒരു കലാപമുണ്ടായി. മലപ്പുറത്തിനു ഏതാനും മൈല് അകലെ സ്ഥിതി ചെയ്യുന്ന ഒരു നാടാണ് കുളത്തൂര്. ജന്മിയായ ഒരു വാരിയര് പള്ളികെട്ടുന്ന കാര്യത്തില് മാപ്പിളമാര്‍ക്ക് എതിരായി പ്രവര്‍ത്തിച്ചതിന്റെ പേരിലാണ് കുളത്തൂര് കലാപം പൊട്ടിപ്പുറപ്പെട്ടത്. ഈ കലാപത്തില് ഏതാനും ഹിന്ദുക്കളും പള്ളി കെട്ടുന്നതില് തടസ്സം നിന്ന ജന്മിയായ വാര്യരും വധിക്കപ്പെട്ടു.\nലഹളക്കാര് വാരിയത്തെത്തി സ്ത്രീകളോടും കുട്ടികളോടും വീടുവിട്ടുപോകാന് പറഞ്ഞു. അവരും വാരിയരുടെ രണ്ടു അനന്തരന്മാരും രക്ഷപ്പെട്ടു. മൂപ്പില് വാരിയര്‍ക്കു 72 വയസ്സു പ്രായമായിരുന്നു. അയാള് ഒരു മുറിയില് അടിച്ചിരിപ്പായി. അപ്പോഴേക്ക് അവിടത്തുകാരായ ചില ഹിന്ദുക്കള് ആ പ്രദേശത്തുകാരായ മാപ്പിളമാരെ ശരണം പ്രാപിച്ചു. പക്ഷെ ഈ വന്നവരില് തന്നെ ചിലര് ലഹളക്കാരോടുചേര്‍ന്നു വാരിയരെ ഉപദ്രവിക്കാന് കൂടുകയാണുണ്ടായത്. വാരിയര് ചെറുപ്പം മുതല്‍ക്കു തന്നെ വളര്‍ത്തികൊണ്ടുവന്ന ഒരു മാപ്പിളയായിരുന്നു അയാള് ഒളിച്ചിരുന്ന സ്ഥലം ലഹളക്കാര്‍ക്ക് കാണിച്ചുകൊടുത്തതും ലഹളക്കാര് പോയെന്ന് ഉപായം പറഞ്ഞ് വാരിയരെ പുറത്ത് വരുത്തി അടുത്തുള്ള പാടത്ത് കൊണ്ടുപോയി വെട്ടി കൊലപ്പെടുത്തുകയും ചെയ്തു.\nവടക്കേ മലബാറിലുണ്ടായ ഏക കലാപമായ മട്ടന്നൂര് കലാപത്തിനും വസ്തുതര്‍ക്കങ്ങളാണ് വഴിയൊരുക്കിയത്. കല്ലാറ്റിന് കുടുംബാംഗമായ ബ്രാഹ്മണ ജന്മിയുടെ കുടിയാന്മാരായ തയ്യില് കുടുംബങ്ങളില് പെട്ട ഒമ്പതു കുടിയാന്മാരാണ് ഇതില് ആദ്യം പങ്കുകൊണ്ടത്. കുരുമുളക് തോകച്ചവടവും പണവായ്പയും ഒപ്പം നടത്തിയിരുന്ന കല്ലാറ്റിലെ ഈ ബ്രാഹ്മണനായിരുന്നു ദേശത്തെഒരു പ്രധാന ജന്മി. മുപ്പതോളം മാപ്പിള കുടിയാന്മാര് ഇയാളുടെ കീഴിലുണ്ടായിരുന്നു. ഇടയ്ക്കിടെ പാട്ടം വര്‍ദ്ധിപ്പിക്കുകയും ഉയര്‍ന്ന നികുതി ഈടാക്കുകയും ചെയ്തിരുന്ന ജന്മി ഒട്ടും ജനസമ്മതിയില്ലാത്ത ഒരു ചൂഷകനായിരുന്നു. ചൂരിയോട്ട് കുടുംബക്കാര് ഇയാളോട് അമിതമായി കടപ്പെട്ടിരുന്നപ്പോള് തയ്യില്‍കാര് ഇയാളില്‍നിന്നും കോടതി വഴി ഒരു കുടിയൊഴിപ്പിക്കല് കേസിനെ നേരിടുന്നുണ്ടായിരുന്നു.\nഗ്രാമത്തിലെ വസ്തുക്കളുടെ മേല് ജന്മി നിയന്ത്രണം സ്ഥാപിച്ചിരുന്നത് ഇവിടെയുള്ള ധനിക മാപ്പിളമാരുടെ താല്‍പര്യത്തിനു ഹാനികരമായി. പ്രത്യേകിച്ചും ഭൂസ്വത്ത് വര്‍ധിപ്പിക്കാന് ശ്രമിച്ചുകൊണ്ടിരുന്ന കൊറ്റാലെ കുടുംബത്തിന് ഈ ഗ്രാമത്തില് കൊറ്റാലെക്കാര് ഭൂമി സ്വന്തമാക്കുന്നത് പലയവസരങ്ങളിലും നിയമനടപടികള് വഴി ജന്മി തടുത്തിരുന്നു. എങ്കിലും ജന്മിയോട് എതിര്‍ത്തുനില്‍ക്കാന് അവരോട് വിരുദ്ധമായി പോരാടാന് ധനശേഷിയുള്ളവര് ഇവരായിരുന്നു. തങ്ങളുടെ മര്‍ദ്ദകരായ ജന്മിമാരെ കടിഞ്ഞാണിടുന്നതിനുള്ള ഒരു സഹായകേന്ദ്രമായി മാപ്പിള കുടിയാന്മാര് ഇവരെ കരുതി. ഇത് കൊറ്റാലക്കാര്‍ക്ക് മാപ്പിളമാരുടെ ഇടയില് നല്ല സ്വാധീനം ഉണ്ടാക്കി കൊടുത്തു. ഇക്കാരണത്താല് കര്‍ഷകരുടെ അസംതൃപ്തിയില് നിന്ന് മുതലെടുത്ത് നിയമപരമായി തങ്ങള്‍ക്ക് നേടാന് കഴിയാത്തതിനെ നേടിയെടുക്കാമെന്ന് ഇവര് കരുതിക്കാണും.\nകല്ലാറ്റില് ജന്മിയുടെ കുടിയാന്മാരെ ഹിംസ വഴി സങ്കടപരിഹാരം നേടുന്നതിന് തയ്യാറാക്കാന് കൊറ്റാല കുടുംബം സജീവ താല്‍പര്യം കാട്ടി. കലാപസംഘത്തിലെ അംഗങ്ങളായ ഒമ്പതുപേര് 1851 നവംബറില് മമ്പുറം പള്ളിയിലേക്ക് ഒരു തീര്‍ത്ഥയാത്ര നടത്തി. മട്ടന്നൂരില് നിന്ന് 90 മൈല് ദൂരത്തേക്കുള്ള ഈ യാത്രയുടെ ചെലവ് വഹിച്ചത് കൊറ്റാലയായിരുന്നു. എന്തുതന്നെയായാലും കല്ലാറ്റില് ജന്മിയെ വകവരുത്താനുള്ള പദ്ധതി ഇവര് തിരൂരങ്ങാടിയിലേക്കു തിരിക്കുന്നതിനുമുമ്പുതന്നെ ആസൂത്രണം ചെയ്തിരുന്നു. നബിയുടെ ജന്മദിനമായ 1852 ജനുവരി4ന് കലാപകാരികള് വലോട് പള്ളിയില് ചെന്ന് പ്രാര്‍ത്ഥനകളും മൗലീദും നടത്തി അടുത്ത ദിവസം രാവിലെ തോക്കുകളും കത്തികളുമായി ഇവര് കല്ലാറ്റിലേക്ക് പോയി. ഈ നിശ്ചിത ദിവസം തെരെഞ്ഞെടുക്കുന്നതിന് രണ്ടു കാരണങ്ങളുണ്ട്. ഒന്ന് മതാഘോഷമെന്ന സംശയം കൂടാതെ കൂട്ടംകൂടി നടത്തുന്നതിന് കഴിയും. രണ്ട് മാപ്പിളമാര് അധികമായി പള്ളിയിലെത്തുന്ന ദിവസമായിരുന്നു അന്ന്. തുടക്കത്തില് ഇവര് ഒന്‍പത് പേര് മാത്രമായിരുന്നുവെങ്കിലും ജന്മിയുടെ മതില്‍ക്കെട്ടു തകര്‍ത്ത് വീടാക്രമിച്ചപ്പോള് ഇരുനൂറു പേരുണ്ടായിരുന്നു.\nതുടക്കത്തില് ആസൂത്രണം ചെയ്ത പദ്ധതിയില് കല്ലാറ്റില് ജന്മിയെ കൊല്ലുക എന്ന ലക്ഷ്യം മാത്രമെ ഉണ്ടായിരുന്നുള്ളൂവെങ്കിലും പുതിയ അംഗങ്ങളുടെ കടന്നുവരവ് പദ്ധതിയുടെ വ്യാപ്തി വര്‍ദ്ധിപ്പിക്കാന് ഇടവരുത്തി.\n1880 ല് മാപ്പിളമാരില് ഏതാനുംപേര് ലഹളക്കൊരുങ്ങി പുറപ്പെട്ടു. മേലാറ്റൂരിലുള്ള രണ്ട് പ്രധാന ജന്മികളായ അപ്പദുരപ്പട്ടരെയും കൃഷ്ണപിഷാരടിയെയും കയ്യേറ്റം ചെയ്യുകയായിരുന്നു അവരുടെ ഉദ്ദേശ്യലക്ഷ്യം. പക്ഷെ കൊല്ലുവാന് ചെന്ന ആളെ പിഷാരടിയുടെ കാവല്‍ക്കാരന് വെടിവെച്ചുകൊന്നു.\nഈ സംഭവത്തിനുശേഷം അന്ന് മദ്രാസ് ഗവര്‍ണറായിരുന്ന ബക്കിംഗാം പ്രഭുവിനു ഒരു വാറോല കിട്ടി മലബാറിലെ കൃഷിക്കാരുടെ സങ്കടങ്ങളും പരാതികളും അതില് സവിസ്തരം പ്രസ്താവിച്ചിരുന്നു. മാപ്പിളമാരുടെ മതഭ്രാന്തും കുറ്റവാസനയും മാത്രമാണ് ലഹളക്കു മുഖ്യകാരണമെന്നും അല്ലാതെ ജന്മിമാരുടെ ഉപദ്രവമല്ലെന്നുമാണ് സ്‌ട്രേഞ്ജ് റിപ്പോര്‍ട്ടില് സ്ഥാപിച്ചിരിക്കുന്നത്. അതു ശുദ്ധ അബദ്ധമാണെന്നും കൃഷിക്കാരുടെ മേല് ജന്മികള് അടിച്ചേല്‍പ്പിക്കുന്ന പ്രയാസങ്ങള് തന്നെയാണ് ലഹളക്ക് സാക്ഷാല് ഹേതുവായത്.\nഇത്തരം കലാപങ്ങള് അടിച്ചമര്‍ത്തുന്നതിനുവേണ്ടി സര്‍ക്കാരുപയോഗിച്ച കര്‍ശന മാര്‍ഗങ്ങള് പത്തിരുപത് കൊല്ലത്തേക്ക് ശാന്തി വരുത്തിയെങ്കിലും നാട്ടിന്‍പുറങ്ങളില് നിലനിന്ന ജീവിത സാഹചര്യങ്ങള് ഇത് ഏറെനാള് തടുക്കുന്നതിനു സഹായിച്ചില്ല. 1870 നും 1900 നും ഇടയില് മാപ്പിളമാരുടെ മൂന്നു സായുധ കലാപങ്ങള്‍കൂടി ഉണ്ടായി. മുമ്പത്തെപ്പോലെ ഇവയിലും ഭൂമിക്കുമേലുള്ള തര്‍ക്കങ്ങള് സംഘട്ടനത്തിന് മൂലകാരണമായപ്പോള് മതം പ്രത്യയശാസ്ത്രപരമായ പങ്കുവഹിച്ചു. 1873 ലെയും 1896 ലെയും കലാപങ്ങളില് ഈ ഘടകങ്ങളുടെ സ്വാധീനം വളരെ വലുതാണ്.\nഒരു പള്ളിപ്പറമ്പിനെ ചൊല്ലി തുടങ്ങിയ തര്‍ക്കമാണ് 1873 ലെ കലാപത്തിലെത്തിച്ചത്. കാരമ്പനായരെന്ന ധനികനായ ജന്മിയില് നിന്നും കാണമായി എടുത്ത വസ്തുവില് തുടക്കല് ഗ്രാമത്തിന്റെ അധികാരിയായിരുന്ന നെല്ലാമ കുഞ്ഞാമന് ഒരു പള്ളിയുണ്ടാക്കി. കുടിയൊഴിപ്പിക്കലിനെ തടുക്കാനായി മാപ്പിളമാര് പലപ്പോഴും പയറ്റിയ തന്ത്രം തന്നെ ഈ അധികാരിയും ഉപയോഗിച്ചു. ജന്മി ഇതിനെ എതിര്‍ത്തെങ്കിലും മാപ്പിളമാരുടെ ആക്രമണത്തെ ഭയന്ന് നിയമനടപടിക്ക് തുനിഞ്ഞില്ല. അധികാരിക്കു തടയിടാനായി പകരം ജന്മി തന്റെ ക്ഷേത്രത്തിലെ വെളിച്ചപ്പാടിന്റെ സഹായത്തോടെ ഹിന്ദുമത വികാരങ്ങളെ ഉണര്‍ത്തിവിട്ടു. ഈ പ്രദേശത്ത് വസൂരി പടര്‍ന്നുപിടിച്ചത് ദേവതയുടെ അപ്രീതിയാലാണെന്നും പള്ളി തകര്‍ക്കുന്നതില് പങ്കുചേരാന് മറ്റുളളവര്‍ക്ക് ഭയമാണെന്നുണ്ടെങ്കില് താന് തന്നെ അത് നിര്‍വ്വഹിക്കാമെന്നും കൂട്ടി ചേര്‍ത്തു. ഇതിന് ഫലമായി പള്ളി തകര്‍ക്കുമെന്ന പൊതുജനാഭിപ്രായം കലാപം ഉണ്ടാക്കുന്നതിന് മുഖ്യകാരണമായി. ഭൂമി നഷ്ടപ്പെടുന്ന അധികാരികളുടെ സ്ഥാപിത താല്‍പര്യം സംരക്ഷിക്കുന്നതിനുവേണ്ടി ചെയ്ത ഗൂഢാലോചനകളാണ് ഇതില് മുഖ്യ പങ്കുവഹിച്ചത്. ജന്മി ചെയ്തപോലെ ഇയാളും മതവികാരങ്ങളെ ഉണര്‍ത്തിവിട്ടു.\nഅര നൂറ്റാണ്ടിനിടയില് മലബാറില് പലയിടത്തുമായി പൊട്ടിപുറപ്പെട്ട അനവധി കര്‍ഷക കലാപങ്ങളുടെ പരമകാഷ്ഠയാണു 1921 ലെ മഹത്തായ കര്‍ഷക കലാപം. കാര്‍ഷിക അസ്വാസ്ഥ്യതയുടെ തീജ്ജ്വാലയാല് തെക്കേ മലബാറിലെ രാഷ്ട്രീയ രംഗം ചൂടുപിടിച്ചു. വന് കര്‍ഷക ജനാവലികള്‍ക്കിടയില് ആഴമേറിയ ചലനങ്ങളുണ്ടായി ദിവസങ്ങള് പിന്നിടുന്തോറും കൃഷിക്കാര് തങ്ങളുടെ ആവശ്യങ്ങള് കൂടുതല് കൂടുതല് നിഷ്‌കര്‍ഷിക്കാനും വിപ്ലവകരമായ നിലപാട് നല്ലതോതില് സ്പഷ്ടമാക്കാനും തുടങ്ങി. 1920 ല് മഞ്ചേരിയിലൊരു കര്‍ഷക സമ്മേളനം കൃഷിക്കാരുടെ ആവശ്യങ്ങളെ പിന്താങ്ങുന്ന പ്രമേയങ്ങള് അംഗീകരിച്ചു. മലബാറില് പലയിടത്തും കൃഷിക്കാരുടെ ജന്മി വിരുദ്ധ സംഘങ്ങള് രൂപപ്പെട്ടു.\nമാപ്പിള കര്‍ഷക കലാപകാരികള് ഒരിക്കലും ഹിന്ദു വിരുദ്ധരായിരുന്നില്ല. അവര് കടുത്ത ജന്മി വിരുദ്ധരും ഗവണ്‍മെന്റ് വിരുദ്ധരുമായിരുന്നു. ഒളിവിലുള്ള കലാപകാരികളുടെ നീക്കങ്ങളും മറ്റു വിവരങ്ങളും പോലീസിനു ഒറ്റികൊടുത്ത് ചില ഹിന്ദുക്കള് ഗവര്‍മെന്റിനെ സഹായിക്കാന് തുടങ്ങിയപ്പോള് മാത്രമാണ് മാപ്പിള കര്‍ഷക കലാപകാരികള് അത്തരം ഹൈന്ദവ ഗൃഹങ്ങള് കൊള്ളയടിക്കാന് തുടങ്ങിയത്.\nജന്മിമാര് ഒന്നടങ്കം കൃഷിക്കാര്‍ക്കെതിരെ സര്‍ക്കാരിനെ പിന്തുണച്ചു മലബാറിലെ ഏറ്റവും സമ്പന്ന ജന്മിയും വന്‍കിട ജന്മിയും ആയിരുന്ന വാഴിയോട്ട് മന, നിലമ്പൂര് രാജ, ഊര്‍പ്പുളശ്ശേരിമന തുടങ്ങിയവരും കര്‍ഷക കലാപകാരികള്‍ക്കെതിരെ സര്‍ക്കാരിന്റെ ഭാഗത്ത് പൂര്‍ണ്ണമായും അണിനിരന്നു. മാപ്പിളമാര് കലാപത്തില് പങ്കെടുത്തില്ലെന്നു മാത്രമല്ല അതിനെ ശക്തമായി എതിര്‍ക്കുകയും ചെയ്തു. ഇത്തരം പ്രവര്‍ത്തനങ്ങള്‍ക്കെതിരെ വളരെ ശക്തമായി ജന്മികള്‍ക്കെതിരെ നടന്ന ഒരു കലാപമായിരുന്നു കര്‍ഷക കലാപം3.\nമണ്ണാര്‍ക്കാട് എന്ന ചെറുപട്ടണം വള്ളുവനാട്ടിലെ മരക്കച്ചവടത്തിന്റെ ഒരു പ്രധാന കേന്ദ്രമായിരുന്നു. പാലക്കാടുമായി ഈ പട്ടണത്തിന് നിരത്തുമായി ബന്ധമുണ്ടായിരുന്നു. ഈ പ്രദേശത്ത് ഹിന്ദുക്കളായിരുന്നു കൂടുതല്. മണ്ണാര്‍ക്കാട് മൂപ്പില് നായരായിരുന്നു ആ ഭാഗങ്ങളിലെ ഏറ്റവും ശക്തനായ ജന്മിയും ചുറ്റുപാടുമുള്ള കാടുകളില് വലിയൊരു പങ്കിന്റെ ഉടമയും. എന്നാലും ആ പ്രദേശത്ത് മര വ്യവസായത്തില് ഒരുപാട് മാപ്പിളമാരും ഉണ്ടായിരുന്നു.\nമണ്ണാര്‍ക്കാട്ടെ ലഹളയെക്കുറിച്ച് ഹിച്ചിക്കോക്ക് രണ്ട് ഘട്ടങ്ങളായി വിഭജിക്കുന്നു. ഹിന്ദുക്കളുടെയും മുസ്‌ലിമുകളുടെയും ലഹളകളാണ് ഈ ഘട്ടങ്ങള്. ഹിന്ദുക്കള് നടത്തിയ ലഹളക്ക് പിന്നില് ഇളയനായരായിരുന്നു. മണ്ണാര്‍ക്കാട്ടെ ഇളയനായര് മൂപ്പില് നായരുടെ ജന്മി കുടുംബത്തിലെ ഇളമുറക്കാരനായിരുന്നു. ഹിന്ദുക്കള്‍ക്കിടയില് ഒരു നേതാവുമായിരുന്നു. ചെമ്പ്രശ്ശേരി തങ്ങളുടെ ആള്‍ക്കാരാണെന്ന് പറയപ്പെടുന്ന ഒരു സംഘം രജിസ്ട്രാരുടെ ഓഫീസ് കൊള്ളനടത്തുകയും കേടുപാട് വരുത്തുകയും ചെയ്തു. ഈ അവസ്ഥയെ ചെറുക്കേണ്ടത് മലബാര് ജനതക്ക് അനിവാര്യമായിരുന്നു. ആലി മുസ്‌ലിയാരും കേശവമേനോനും ഒക്കെ ഇതിന് നേതൃത്വം കൊടുത്തു. 4\nവള്ളുവനാട് താലൂക്കിലെ ഒരു ചെറിയ പട്ടണമായിരുന്നു ചെര്‍പ്പുളശ്ശേരി. ചെര്‍പ്പുളശ്ശേരി അംശദേശങ്ങള് ഹിന്ദുക്കള്‍ക്കായിരുന്നു ഭൂരിപക്ഷം. ഹിന്ദുക്കളുടെ നേതൃത്വത്തിലാണ് പ്രധാനമായും ചെര്‍പ്പുളശ്ശേരിയില് കോണ്‍ഗ്രസ്സ് പ്രവര്‍ത്തനങ്ങള് ആരംഭിച്ചത്. ജന്മി കുടുംബാംഗമായ കോഴിക്കുന്നത്ത് ബ്രഹ്മദത്തന് നമ്പൂതിരിപ്പാടായിരുന്നു നേതാവ്. ക്ഷേത്ര പരിസരത്ത് 1921 അഗസ്റ്റ് 21 ന് ബാലഗംഗാധര തിലകന്റെ ഒന്നാം ചരമ വാര്‍ഷിക ദിനമാചരിക്കാന് ഒരു യോഗം ചേര്‍ന്നു. മുസ്‌ലിംങ്ങള് ഇതിനെ എതിര്‍ത്തു. യോഗം വിളിച്ചത് ജന്മി കുടുംബത്തിലെ അംഗമാണ് എന്നതായിരുന്നു കാരണം.\nആഗസ്റ്റ് 22 ന് ചെര്‍പ്പുളശ്ശേരിയിലും ലഹളയുടെ വര്‍ത്തമാനം കേട്ടു. അതത്ര ഗൗരവപൂര്‍വ്വം കണക്കിലെടുത്തില്ല. വൈകാതെ ഒരു കൂട്ടം മാപ്പിളമാര് തൂതപ്പുഴ കടന്നു അവിടെയെത്തി. അവര് അവിടത്തെ ഓവുപാലം പൊളിച്ചു ചെര്‍പ്പുളശ്ശേരിയിലാകമാനം തകര്‍ത്ത് ആരുടെയും വാക്കുകള് വകവെക്കാതെ ലഹളയുണ്ടാക്കാന് തുടങ്ങി. അങ്ങനെ ബ്രഹ്മദത്തന് നമ്പൂതിരിപ്പാടിനെ ജീവപര്യന്തം നാടുകടത്താന് തീരുമാനിക്കുകയും ഉണ്ടായി. അയാള്‍ക്കെതിരെയുള്ള ആരോപണം തെളിയിക്കാന് കുറച്ചുകാലം സെക്രട്ടറി കേശവന്‍നായര് ജയിലില് കിടക്കേണ്ടിവന്നു. തകര്‍ന്ന മനുഷ്യനായാണ് കേശവന്‍നായര് ജയിലില് നിന്ന് പുറത്തേക്ക് വന്നത്. കുറഞ്ഞ കാലത്തിനുശേഷം മരിക്കുകയും ചെയ്തു5.\nപത്തൊമ്പതാം ശതകത്തിലുടനീളം മാപ്പിള കര്‍ഷകരുടെ പ്രതിഷേധ പ്രകടനങ്ങള് പ്രാദേശികവും താല്‍ക്കാലികവുമായ പ്രശ്‌നങ്ങളെ കേന്ദ്രീകരിച്ചായിരുന്നു. ഒന്നോ രണ്ടോ ഗ്രാമങ്ങളില് മാത്രം ഒതുങ്ങി നിന്ന ഈ പ്രക്ഷോഭങ്ങള്‍ക്ക് ആ പ്രദേശത്തെ ജന്മിമാരോടുള്ള പകവീട്ടുകയെന്ന ലക്ഷ്യം മാത്രമേ ഉണ്ടായിരുന്നുള്ളൂ. ഇരുപതാം ശതകത്തിലുണ്ടായ രാഷ്ട്രീയ മുന്നേറ്റങ്ങളായ കുടിയായ്മ സമരം, ഖിലാഫത്ത് പ്രസ്ഥാനം, നിസ്സഹകരണ പ്രസ്ഥാനം എന്നിവ മാപ്പിള കര്‍ഷകരെ ഫ്യൂഡല് വിരുദ്ധവും സാമ്രാജ്യ വിരുദ്ധവുമായ സമരത്തിന്റെ പാതയിലേക്ക് നയിക്കുന്നതിന് ഇവ സഹായിച്ചു. ഖിലാഫത്ത്-കുടിയായ്മ പ്രസ്ഥാനങ്ങളുടെ ഉത്ഭവവും കോണ്‍ഗ്രസ്സ് ഇവയ്ക്കു കൊടുത്ത പിന്തുണയും കോണ്‍ഗ്രസ്സില് ജന്മിമാര് ഒറ്റപ്പെടുന്നതിനു മാത്രമല്ല മാപ്പിള കര്‍ഷകരില് ജന്മി വിരുദ്ധ മനോഭാവം വളരുന്നതിനും സഹായകരമായി ജന്മികളെ മാത്രമെ മുഖ്യ ശത്രുക്കളായികണ്ടുള്ളൂ. ഇവരോടുള്ളു കലാപങ്ങളൊന്നും തന്നെ വര്‍ഗീയ കലാപമായിരുന്നില്ല. ഹിന്ദു ജന്മിമാരും റവന്യൂ ഉദ്യോഗസ്ഥരുമാണ് പ്രധാനമായും കലാപകാരികളുടെ ഇരകളായതെങ്കിലും ആക്രമണങ്ങള് പൊതുവില് ഹൈന്ദവര്‍ക്കെതിരെ ആയിരുന്നില്ല. ഹൈന്ദവര്‍ക്കോ അവരുടെ സ്വത്തുക്കള്‍ക്കോ എതിരെ വിവേചനപരമല്ലാതെ ആക്രമണങ്ങള് നടക്കുകയുണ്ടായില്ല. തികച്ചും ഇവര് ജന്മിത്ത വിരുദ്ധ മനോഭാവമാണ് വെച്ചുപുലര്‍ത്തിയിരുന്നത്. ചില കലാപങ്ങളിലെങ്കിലും കലാപകാരികള്‍ക്കുവേണമെങ്കില് ഹൈന്ദവ ഭവനങ്ങള് ആക്രമിക്കുകയും അനേകം ഹിന്ദുക്കളായ ആളുകളെ കൊല്ലുകയും ചെയ്യാമായിരുന്നു. പക്ഷെ ഉന്നംവെച്ച വ്യക്തികളെയല്ലാതെ ആക്രമിക്കുകയുണ്ടായില്ല. മഞ്ചേരി, മലപ്പുറം, ഒഴൂര്, പാണ്ടിക്കാട് കലാപങ്ങളില് ഇത്തരം അവസരങ്ങള് ഉണ്ടായതായി രേഖകളില് കാണാം. ഈയവസരത്തിലാണ് മഞ്ചേരി ക്ഷേത്രത്തില് സന്നിഹിതനായിരുന്ന 100 ബ്രാഹ്മണരെ സുരക്ഷിതരായി മടങ്ങുവാന് അനുവദിച്ചു. 1896, 1898, 1815, 1919 തുടങ്ങിയ വര്‍ഷങ്ങളിലുണ്ടായ കലാപങ്ങളിലൊന്നും തന്നെ വര്‍ഗ്ഗീയ മനോഭാവം കാണാന് കഴിയില്ല.\nകലാപകാരികളെ ഉത്തേജിപ്പിച്ചത് മതഭ്രാന്തല്ലായിരുന്നുവെന്ന് ഇവരുടെ പ്രവര്‍ത്തനങ്ങളുടെ ഘടന നിരീക്ഷിച്ചാല് ബോധ്യമാവും. ജന്മിമാരുടെ മര്‍ദ്ദനങ്ങളെ വെല്ലുവിളിക്കാന് കരുത്തേകുന്ന പാരമ്പര്യമായി അവ ഇവരുടെ ബോധ മണ്ഡലത്തില് നിലകൊണ്ടു. ഓരോ കലാപത്തിലും പങ്കെടുത്തവരുടെ ത്യാഗത്തെ മഹത്വപ്പെടുത്തുന്ന വീരഗാഥകള് കലാപങ്ങള്‍ക്ക് ശക്തി പകര്‍ന്നു. ഇത്തരം പാട്ടുകള് ജന്മിത്വ വിരുദ്ധ സമീപനങ്ങള്‍ക്ക് മുഖ്യകാരണമായി. പ്രക്ഷോഭങ്ങള്‍ക്ക് കാല്‍പനികവും ആദര്‍ശാത്മകവുമായ നിറം കൊടുക്കുക വഴി ഇത്തരം വീരഗാഥകള് ജന്മിത്വ ഫ്യൂഡല് വിരുദ്ധ മനോഭാവത്തെ വളര്‍ത്തുന്നതില് വലിയ പങ്കുവഹിച്ചു.\n1. മലബാര് കലാപം പ്രഭുത്വത്തിനും രാജവാഴ്ചക്കുമെതിരെ - കെ.എന്. പണിക്കര്\n2. മലബാര് കലാപം - എം.ഗംഗാധരന്\n3. 1921- കര്‍ഷക ലഹള-സൗമേന്ദ്രനാഥ ടാഗോര്\n4. മലബാര് കലാപം - കെ. മാധവന്‍നായര്\n5. മാപ്പിള സമുദായം ചരിത്രം സംസ്‌കാരം - ടി. മുഹമ്മദ്\n6. കേരള മുസ്‌ലിം ചരിത്രം സ്ഥിതി വിവരക്കണക്ക് - ഡയറക്ടറി വാള്യം മൂന്ന്.\nAUTHOR: തഹ്‌സീന് മമ്പാട്\n(ഇസ്‌ലാമിയാ കോളെജ്, തളിക്കുളം)\nസയ്യിദ് ഫസല് പൂക്കോയ തങ്ങള് : ഒമാനില് ഭരണം നടത്തിയ മലയാളി\nകേരള മുസ്‌ലിം അധിനിവേശവിരുദ്ധ ചരിത്രം ഒരു തിരിഞ്ഞുനോട്ടം\nമമ്പുറം സയ്യിദ് അലവി തങ്ങള്\nപാലക്കാംതൊടി അബൂബക്ര് മുസ്‌ലിയാരും കോഴിക്കോട് താലൂക്കിലെ ബ്രിട്ടീഷ്‌വിരുദ്ധ സമരങ്ങളും (1921-1923)


വയോജനങ്ങളുടെയും രോഗബാധിതരായവരുടെയും കാര്യത്തിൽ പ്രത്യേക ശ്രദ്ധ പുലർത്തണമെന്ന് മുഖ്യമന്ത്രി\nവയോജനങ്ങളുടെയും അവരിൽ രോഗബാധിതരായവരുടെയും കാര്യത്തിൽ ആരോഗ്യ വകുപ്പ് പ്രത്യേക ശ്രദ്ധ പുലർത്തണമെന്ന് മുഖ്യമന്ത്രി പിണറായി വിജയൻ പറഞ്ഞു. നവകേരളം കർമപദ്ധതി ആർദ്രം സംസ്ഥാന കർമ സമിതി യോഗത്തിൽ സംസാരിക്കുകയായിരുന്നു മുഖ്യമന്ത്രി. പരസഹായത്തോടെ മാത്രം കാര്യങ്ങൾ ചെയ്യാനാകുന്ന നിരവധി വയോജനങ്ങളുണ്ട്. നിലവിലുള്ള പാലിയേറ്റീവ് സംവിധാനത്തിനു പുറമേ ആരോഗ്യ സംവിധാനത്തിന്റെ പ്രത്യേകശ്രദ്ധ ഇത്തരക്കാരുടെ കാര്യത്തിൽ ഉണ്ടാവണം. സംസ്ഥാനവ്യാപകമായി ആരോഗ്യ കേന്ദ്രങ്ങളിലെ ഒരു വിഭാഗം ജീവനക്കാർ മാസത്തിൽ ഏതാനും ദിവസം അവശതയനുഭവിക്കുന്ന വയോജനങ്ങളെ കാണാനും വിവരം അന്വേഷിക്കാനും തയ്യാറാകണം.\nഅപൂർവ മാരകരോഗങ്ങൾക്ക് ആവശ്യമായ മരുന്നുകൾ ന്യായമായ വിലക്ക് സംസ്ഥാനത്ത് ലഭ്യമാക്കുന്ന കാര്യം ആലോചിക്കും. ജീവിതശൈലി രോഗങ്ങൾ കണ്ടെത്താൻ വാർഷിക ഹെൽത്ത് ചെക്കപ്പ് നടത്തണം. സ്വയം പരിശോധന നടത്താൻ മുന്നോട്ടു വരാത്ത ആൾക്കാരെ ക്യാമ്പയിൻ എന്ന നിലയിൽ കണ്ടെത്തി പരിശോധിപ്പിക്കണം. ഒഴിഞ്ഞു നിൽക്കാനുള്ള പ്രവണതയുള്ളവരെ കൂടി ഭാഗമാക്കി കഴിയാവുന്നത്ര ജനങ്ങളെ പദ്ധതിയിൽ പങ്കാളികളാക്കണമെന്ന് മുഖ്യമന്ത്രി പറഞ്ഞു.\nതദ്ദേശ സ്വയംഭരണ സ്ഥാപനങ്ങളെ കൂടി പങ്കെടുപ്പിച്ച് ജീവിതശൈലി രോഗങ്ങൾ കണ്ടെത്താൻ ശക്തമായ ക്യാമ്പയിൻ അതത് പ്രദേശങ്ങളിൽ നടത്തണം. ലാബ് സൗകര്യം വർദ്ധിപ്പിക്കും. ടെലി മെഡിസിൻ വ്യാപകമാക്കും. ക്ഷയം, മലേറിയ, മന്ത്, തുടങ്ങിയ രോഗങ്ങൾ പൂർണമായും നിർമാർജനം ചെയ്യാനാകണം. ക്യാൻസർ വ്യാപനം തടയാനും മുൻകൂട്ടി കണ്ടെത്താനും ശക്തമായ നടപടികൾ ഉണ്ടാകണം. കമ്മ്യൂണിറ്റി ഹെൽത്ത് സെന്ററുകൾ കൂടുതൽ മെച്ചപ്പെടുത്താൻ പദ്ധതിയുടെ ഭാഗമായി നടപടി എടുക്കണം. പകർച്ചവ്യാധികൾ ശക്തിപ്പെടുന്നതിന്റെ പശ്ചാത്തലത്തിൽ ആരോഗ്യവകുപ്പും ശാസ്ത്രസാങ്കേതിക കൗൺസിലും ഏകോപിത മായി ഗവേഷണ പ്രവർത്തനങ്ങൾ നടത്തണം. ഐസലേഷൻ ബ്ലോക്കുകൾ കാലതാമസമില്ലാതെ പ്രാവർത്തികമാക്കണം. വാക്സിൻ നിർമാണ കേന്ദ്രത്തിന് മന്ത്രിസഭ അംഗീകാരം നൽകിക്കഴിഞ്ഞു. മിഷൻ പ്രവർത്തനത്തിന് ആവശ്യമായ നോഡൽ ഓഫീസർമാരെ നിശ്ചയിക്കണമെന്നും മുഖ്യമന്ത്രി നിർദ്ദേശിച്ചു


ബ്രസല്‍സ് റെയില്‍വേ സ്റ്റേഷനില് ഭീകരാക്രമണം; ചാവേറിനെ സൈന്യം വധിച്ചു\n21 Jun 2017 4:06 AM GMT\nബെല്‍ജിയം തലസ്ഥാനമായ ബ്രസല്‍സിലെ സെന്‍ട്രല് റെയില്‍വേ സ്‌റ്റേഷനില് ചെറു സ്‌ഫോടനം. ആക്രമണകാരിയായെന്നു സംശയിക്കുന്നയാളെ സുരക്ഷ സൈന്യം വെടിവച്ചു കൊന്നു. ചൊവ്വാഴ്ച രാത്രിയാണ് സംഭവം. സ്‌ഫോടനത്തില് ആര്‍ക്കും പരിക്കോ വലിയനാശനഷ്ടങ്ങളോ ഉണ്ടായിട്ടില്ലെന്നു റിപ്പോര്‍ട്ടുകള്. നടന്നത് ഭീകരാക്രമണം ആണെന്ന് അധികൃതര് പറയുന്നു. തീവ്രവാദിയന്നു സംശയിക്കുന്ന ചാവേറിനെ കൊലപ്പെടുത്തിയതിലൂടെയാണ് സംഭവിച്ചേക്കാമായിരുന്നു ദുരന്തം സുരക്ഷ സൈനികര് വിഫലമാക്കിയത്.\nഅരയില് സ്‌ഫോടകവസ്തു നിറച്ച ബെല്‍റ്റ് ചുറ്റിയ ഒരു ചെറുപ്പക്കാരനാണ് സ്‌ഫോടനം നടത്തിയതെന്നു ദൃക്‌സാക്ഷികള് പറയുന്നു. സ്‌ഫോടനം നടത്തിയതിനു മുമ്പായി ഇയാള് അല്ലാഹു അക്ബര് എന്നു വിളിക്കുന്നുണ്ടായിരുന്നതായും ദൃക്‌സാക്ഷി മൊഴി. സ്‌ഫോടനവിവരം അറിഞ്ഞയുടനെ സ്ഥലത്തെത്തിയ സുരക്ഷ ഉദ്യോഗസ്ഥര് ഇയാളെ വധിക്കുകയാണുണ്ടായത്. ഇയാളുടെ അരയില് കൂടുതല് സ്‌ഫോടകവസ്തുക്കള് ഉണ്ടായിരുന്നതായും ഉദ്യോഗസ്ഥരെ ഉദ്ധരിച്ച് റിപ്പോര്‍ട്ടുകള് പുറത്തുവരുന്നു. സ്ഥിതി ഇപ്പോള് പൂര്‍ണ നിയന്ത്രണവിധേയമാണെന്നും സുരക്ഷ ഉദ്യോഗസ്ഥര് പ്രതികരിച്ചു.\nചരിത്രപ്രസിദ്ധമായ ഗ്രാന്റ് പാലസ് സ്‌ക്വയറിനു സമീപമാണ് സെന്‍ട്രല് റെയില്‍വേ സ്റ്റേഷന്. വേനല് അവധിയാഘോഷത്തിനായി നിരവധി ടൂറിസ്റ്റുകള് ഇവിടെ എത്തിയിട്ടുണ്ട്. സ്‌ഫോടനത്തെ തുടര്‍ന്ന് ട്രെയിനുകള് തിരിച്ചു വിടുകയും യാത്രക്കാരെ സുരക്ഷിതരായി മറ്റു സ്ഥലങ്ങളിലേക്ക് മാറ്റിയതായും അധികൃതര് പറയുന്നു. ആര്‍ക്കും തന്നെ പരിക്കേറ്റിട്ടില്ല എന്നും അധികൃതര് പറയുന്നു.\n2016 മാര്‍ച്ച് 22 ന് ബ്രസല്‍സിലെ വിമാനത്താവളത്തിലും മെട്രോ ട്രെയിനിലുമായി നടന്ന ചാവേര് സ്‌ഫോടനത്തില് 32 പേര് കൊല്ലപ്പെട്ടിരുന്നു. ഇസ്ലാമിക് സ്റ്റേറ്റായിരുന്നു സ്‌ഫോടനത്തിനു പിന്നില്. ഇതിനുശേഷം ബ്രസല്‍സില് നടക്കുന്ന രണ്ടാമത്തെ തീവ്രവാദി ആക്രമണശ്രമമായിരുന്നു ചൊവ്വാഴ്ച രാത്രി സെന്‍ട്രല് സ്റ്റേഷനില് നടന്നത്. ഇസ്ലാമിക് സ്റ്റേറ്റിലേക്ക് ഏറ്റവും കൂടുതല് റിക്രൂട്ട്‌മെന്റ് നടക്കുന്ന യൂറോപ്യന് രാജ്യമാണ് ബെല്‍ജിയം.\nBrusselsBlast BrusselsCentralStation SuicideAttackBrussels


Mithali Raj completes 200 ODIs new record in womens cricket: ആ റെക്കോർഡും മിതാലിക്ക് തന്നെ; ചരിത്ര നേട്ടം കുറിക്കുന്ന ആദ്യതാരം\nആ റെക്കോർഡും മിതാലിക്ക് തന്നെ; ചരിത്ര നേട്ടം കുറിക്കുന്ന ആദ്യതാരം\nരോഹിത് ശർമ്മ ഏകദിനത്തിൽ ഈ നേട്ടം കൈവരിച്ച് ദിവസങ്ങൾ പിന്നിടുമ്പോഴാണ് മിതാലിയുടെ നേട്ടം\nUpdated: February 1, 2019 5:27:12 pm\nവനിതാ ഏകദിന ക്രിക്കറ്റിൽ ചരിത്ര നേട്ടവുമായി ഇന്ത്യൻ നായിക മിതാലി രാജ്. ഏകദിന ക്രിക്കറ്റിൽ 200 മത്സരം തികയ്ക്കുന്ന ആദ്യ വനിതാ താരമെന്ന റെക്കോർഡാണ് മിതാലി സ്വന്തം പേരിലെഴുതിയത്. ഹാമിൾട്ടനിൽ ന്യൂസിലൻഡിനെതിരെ നടന്ന മത്സരത്തിലായിരുന്നു മിതാലിയുടെ ചരിത്ര നേട്ടം.\nഇന്ത്യ ആകെ 263 ഏകദിന മത്സരങ്ങളാണ് കളിച്ചിട്ടുള്ളത്. ഇതിൽ 200 എണ്ണത്തിലും മിതാലി പങ്കാളിയായിരുന്നു. 1999 ജൂൺ 25 നായിരുന്നു ഏകദിനത്തിലെ മിതാലിയുടെ അരങ്ങേറ്റം. അതിനുശേഷം 213 മത്സരങ്ങളാണ് ഇന്ത്യൻ ടീം കളിച്ചത്. ഇതിൽ 13 എണ്ണം മാത്രമാണ് മിതാലിക്ക് കളിക്കാൻ കഴിയാതെ പോയത്.\nരാജ്യാന്തര കരിയറിലെ മിതാലിയുടെ 20-ാം വർഷമാണിത്. 200 ഏകദിനങ്ങളിൽനിന്നായി 6,622 റൺസാണ് മിതാലിയുടെ സമ്പാദ്യം. 180 ഇന്നിങ്സുകളിൽനിന്നായി7സെഞ്ചുറികളും 52 അർധ സെഞ്ചുറികളും മിതാലിയുടെ പേരിലുണ്ട്. 36 കാരിയായ മിതാലി 10 ടെസ്റ്റ് മത്സരങ്ങളും 85 ടി ട്വന്റി മത്സരങ്ങളും കളിച്ചിട്ടുണ്ട്. ടെസ്റ്റിൽ 663 റൺസും ടി ട്വന്റിയിൽ 2,283 റൺസുമാണ് മിതാലിയുടെ സമ്പാദ്യം. 17 അർധ സെഞ്ചുറികളും ടി ട്വന്റിയിൽ മിതാലി നേടിയിട്ടുണ്ട്.\nരോഹിത് ശർമ്മ ഏകദിനത്തിൽ 200-ാം മത്സരം എന്ന നേട്ടം കൈവരിച്ച് ദിവസങ്ങൾ പിന്നിടുമ്പോഴാണ് മിതാലിയുടെ നേട്ടം. ഏകദിന ഫോർമാറ്റിൽ 200 മത്സരങ്ങൾ തികയ്ക്കുന്ന 14-ാമത്തെ ഇന്ത്യൻ താരമാണ് രോഹിത്. സച്ചിൻ തെൻഡുൽക്കർ, രാഹുൽ ദ്രാവിഡ്, സൗരവ് ഗാംഗുലി, എം.എസ്.ധോണി, അനിൽ കുംബ്ലെ, ജവഗൽ ശ്രീനാഥ്, മുഹമ്മദ് അസ്ഹറുദ്ദീൻ, വീരേന്ദർ സെവാഗ്, ഹർഭജൻ സിങ്, വിരാട് കോഹ്‌ലി എന്നിവരാണ് പട്ടികയിലെ മറ്റുള്ളവർ.\nWeb Title: Mithali raj completes 200 odis new record in womens cricket


പൃഥ്വിയുടെ ചോക്ലേറ്റാണോ ഈ ചിത്രം? - Filmibeat Malayalam\nPublished : April 18, 2019, 12:00\nപൃഥ്വിയുടെ ചോക്ലേറ്റാണോ ഈ ചിത്രം?\nപൃഥ്വിരാജ് നായകനായി അഭിനയിച്ച് 2007 ല് റിലീസിനെത്തിയ ഹിറ്റ് സിനിമയായിരുന്നു ചോക്ലേറ്റ്. സച്ചി-സേതു കൂട്ടുകെട്ടില് തിരക്കഥ ഒരുക്കി ഷാഫി സംവിധാനം ചെയ്ത സിനിമയുടെ രണ്ടാം ഭാഗം വരികയാണ്. ഇപ്രാവിശ്യം പൃഥ്വിരാജിന് പകരം നടന് ഉണ്ണി മുകുന്ദനാണ് നായകനായി അഭിനയിക്കുന്നത്. ചിത്രത്തില് ഒരു അഡാറ് ലവിലെ നായിക നൂറിന് ഷെരീഫ് നായികയാവുന്നു എന്നതാണ് ഏറ്റവും പുതിയ വിശേഷം.\ncinema malayalam unni mukundan


എം.സി കമറുദ്ദീന് എം.എല്.എയെ 14 ദിവസത്തേക്ക് റിമാന്‍റ് ചെയ്തു – Media Mangalam\nകാസര്‍ഗോഡ്:എം.സി കമറുദ്ദീന് എം.എല്.എയെ 14 ദിവസത്തേക്ക് റിമാന്‍റ് ചെയ്തു. പ്രത്യേക അന്വേഷണസംഘമാണ് എം.എല്.എയെ അറസ്റ്റ് ചെയ്തത്. മണിക്കൂറുകള് നീണ്ട ചോദ്യം ചെയ്യലിന് ശേഷമായിരുന്നു അറസ്റ്റ്. രാവിലെ 10:30 ഓടെയാണ് കമറുദ്ദീൻ ജില്ലാ പൊലീസ് മേധാവിയുടെ ഓഫീസിലെത്തിയത്.\nപ്രത്യേക അന്വേഷണ സംഘത്തിലെ എ.എസ്.പി വിവേക് കുമാറിന്‍റെ നേതൃത്വത്തിലാണ് എം.എല്.എയെ ചോദ്യം ചെയ്തത്. ഫാഷൻ ഗോൾഡിൽ നിക്ഷേപിച്ച സ്വർണവും പണവും തിരികെ നൽകാതെ വഞ്ചിച്ചുവെന്ന പരാതിയിലാണ് എം.സി കമറുദ്ദീൻ എം.എൽ എയെ പ്രത്യേക അന്വേഷണ സംഘം അറസ്റ്റ് ചെയ്തത്.\nകാസർകോട് കണ്ണൂർ ജില്ലകളിലെ വിവിധ സ്റ്റേഷനുകളിലായി 115 എഫ്.ഐ.ആറുകളാണ് ഇതുവരെ രജിസ്റ്റർ ചെയ്തിരിക്കുന്നത്. ആദ്യം ലോക്കൽ പൊലീസ് അന്വേഷിച്ച കേസ് പിന്നീട് ക്രൈംബ്രാഞ്ചിനും ശേഷം പ്രത്യേക അന്വേഷണ സംഘത്തിനും കൈമാറുകയായിരുന്നു.\nfashion gold MC KAMARUDHEEN\nഎസ് ഹരീഷിന്റെ 'മീശ' നോവലിന് ജെസിബി സാഹിത്യ പുരസ്‌കാരം\nബിഹാര്: എക്‌സിറ്റ് പോളില് മഹാസഖ്യത്തിന് മുന്നേറ്റം\nകരസേന മേധാവി ജനറൽ മനോജ് മുകുന്ദ് നരവാനെ ജമ്മുകശ്മീർ സന്ദർശിക്കും; തീവ്രവാദ വിരുദ്ധ പ്രവർത്തനങ്ങൾ ശക്തമാക്കും


തിരുവന്പാടിയിൽ മണ്ണുമാഫിയ പുഴയോരത്തെ കുന്നിടിച്ച് നിരത്തുന്നു : Deepika.com Nattu Visesham\nതിരുവന്പാടിയിൽ മണ്ണുമാഫിയ പുഴയോരത്തെ കുന്നിടിച്ച് നിരത്തുന്നു\nതിരുവമ്പാടി: റോഡ് നിർമാണത്തിന്‍റെ മറവിൽ കുന്നിടിച്ച് നിരത്തി ലോഡുകണക്കിന് മണ്ണുവിൽക്കുന്നു.\nതിരുവമ്പാടി ടൗൺ വാർഡിൽ തന്പലമണ്ണ റോഡിലെ സിലോൺകടവിനടുത്താണ് മല അപ്പാടെ തുരന്നെടുക്കുന്നത്. റോഡിനോടു ചേർന്ന സ്ഥലം വാങ്ങിയ സ്വകാര്യവ്യക്തി വീടുകൾ പണിതുവിൽക്കുന്നതിനാണ് കൂന്നുനിരത്തുന്നതെന്ന് പ്രദേശവാസികൾ പറയുന്നു.\nക്വാർട്ടേഴ്സ് നിർമിക്കുന്നതിനാണ് കുന്നിടിക്കുന്നതെന്നാണ് ഭൂവുടമ സമീപ വാസികളോട് പറഞ്ഞിരിക്കുന്നത്. മുക്കം- തിരുവന്പാടി- കോടഞ്ചേരി- കൈതപ്പൊയിൽ റോഡിന്‍റെ നവീകരണം നടന്നുവരികയാണ്.\nറോഡ് നവീകരണത്തിനുള്ള മണ്ണെടുക്കുന്നതു ഈ കുന്നിൽ നിന്നാണ്. കുന്നിടിച്ച് നിരവധി ലോഡ് മണ്ണ് ഇതിനകം കടത്തിക്കൊണ്ടുപോയിട്ടും പഞ്ചായത്ത്-റവന്യു അധികൃതർക്ക് അനക്കമില്ല.\nജെസിബി ഉപയോഗിച്ച് ഇപ്പോഴും കുന്നിടിക്കൽ തുടരുന്നു. നിരവധി ലോഡ് മണ്ണാണവിടെ കൂട്ടിയിട്ടിരിക്കുന്നത്.\nപരിസ്ഥിതി ദുർബല പ്രദേശമായിരുന്നിട്ടും കുന്നിടിച്ച് മണ്ണ് ഒ കടത്തുന്നത് തടയാൻ അധികാരികൾ ശ്രമിക്കുന്നില്ലെന്നാണ് ആരോപണം.\nമഴക്കാലമടുത്തിരിക്കുന്ന ഈ സാഹചര്യത്തിൽ കുന്നിടിക്കുന്നത് തുടർന്നാൽ വൻവിപത്താണ് പ്രദേശത്തകാത്തിരിക്കുന്നത്. കുന്നിന്‍റെ ഒരു ഭാഗം പൂർണമായും ഇടിച്ചിട്ടിരിക്കുന്ന അവസ്ഥയിലാണിപ്പോൾ. ദിവസങ്ങൾക്കകം കുന്ന് പൂർണമായും അപ്രത്യക്ഷമാകും.\nഇരുവഞ്ഞിപുഴയുടെ കൈവഴിയായ ഇരുന്പകംപുഴ ഒഴുകുന്നതിനടുത്താണ് ഈ നിയമലംഘനം.\nസമീപ പ്രദേശത്തുള്ള വീടുകൾക്കും പറമ്പുകൾക്കുംഭീഷണിയായിമാറിയിരിക്കുകയാണ് ഈ അനധി കൃത മണ്ണെടുക്കൽ. പഞ്ചായത്തിൽ പരാതി ലഭിക്കാത്തതിനാൽ നടപടിയൊന്നും സ്വീകരിക്കാനാവില്ലെന്നാണ് അധികൃതരുടെ ഭാഷ്യം.\nപഞ്ചായത്തിലെയും റവന്യുവകുപ്പിലെയും ഉന്നതരുടെ പിന്തുണയോടെയാണ് കുന്നിടിക്കുന്നതെന്ന് പരിസരവാസികൾ ആരോപിച്ചു.


ഞായറാഴ്ച 927 പേര്‍ക്ക് കോവിഡ്-19 സ്ഥിരീകരിച്ചു; 689 പേര് രോഗമുക്തി നേടി\n733 പേര്‍ക്ക് സമ്പര്‍ക്കത്തിലൂടെ രോഗം ബാധിച്ചു; ചികിത്സയിലുള്ളത് 9655 പേര്; ഇതുവരെ രോഗമുക്തി നേടിയവര് 9302; 29 പുതിയ ഹോട്ട് സ്‌പോട്ടുകള്; 15 പ്രദേശങ്ങളെ ഒഴിവാക്കി\nകേരളത്തില് ഞായറാഴ്ച 927 പേര്‍ക്ക് കോവിഡ്-19 സ്ഥിരീകരിച്ചതായി ആരോഗ്യ വകുപ്പ് മന്ത്രി കെ.കെ. ശൈലജ ടീച്ചര് അറിയിച്ചു. തിരുവനന്തപുരം ജില്ലയില് നിന്നുള്ള 175 പേര്‍ക്കും, കാസര്‍ഗോഡ് ജില്ലയില് നിന്നുള്ള 107 പേര്‍ക്കും, പത്തനംതിട്ട ജില്ലയില് നിന്നുള്ള 91 പേര്‍ക്കും, കൊല്ലം ജില്ലയില് നിന്നുള്ള 74 പേര്‍ക്കും, എറണാകുളം ജില്ലയില് നിന്നുള്ള 61 പേര്‍ക്കും, കോഴിക്കോട് ജില്ലയില് നിന്നുള്ള 57 പേര്‍ക്കും, മലപ്പുറം ജില്ലയില് നിന്നുള്ള 56 പേര്‍ക്കും, കോട്ടയം ജില്ലയില് നിന്നുള്ള 54 പേര്‍ക്കും, ഇടുക്കി ജില്ലയില് നിന്നുള്ള 48 പേര്‍ക്കും, കണ്ണൂര് ജില്ലയില് നിന്നുള്ള 47 പേര്‍ക്കും, ആലപ്പുഴ ജില്ലയില് നിന്നുള്ള 46 പേര്‍ക്കും, പാലക്കാട് ജില്ലയില് നിന്നുള്ള 42 പേര്‍ക്കും, തൃശൂര് ജില്ലയില് നിന്നുള്ള 41 പേര്‍ക്കും, വയനാട് ജില്ലയില് നിന്നുള്ള 28 പേര്‍ക്കുമാണ് രോഗം സ്ഥിരീകരിച്ചത്.\nഞായറാഴ്ച രോഗം സ്ഥിരീകരിച്ചവരില് 76 പേര് വിദേശ രാജ്യങ്ങളില് നിന്നും 91 പേര് മറ്റ് സംസ്ഥാനങ്ങളില് നിന്നും വന്നതാണ്. 733 പേര്‍ക്ക് സമ്പര്‍ക്കത്തിലൂടെയാണ് രോഗം ബാധിച്ചത്. അതില് 67 പേരുടെ സമ്പര്‍ക്ക ഉറവിടം വ്യക്തമല്ല. തിരുവനന്തപുരം ജില്ലയിലെ 164 പേര്‍ക്കും, കാസര്‍ഗോഡ് ജില്ലയിലെ 105 പേര്‍ക്കും, കൊല്ലം ജില്ലയിലെ 59 പേര്‍ക്കും, എറണാകുളം ജില്ലയിലെ 57 പേര്‍ക്കും, പത്തനംതിട്ട ജില്ലയിലെ 53 പേര്‍ക്കും, കോഴിക്കോട് ജില്ലയിലെ 48 പേര്‍ക്കും, കോട്ടയം ജില്ലയിലെ 45 പേര്‍ക്കും, മലപ്പുറം ജില്ലയിലെ 39 പേര്‍ക്കും, പാലക്കാട് ജില്ലയിലെ 37 പേര്‍ക്കും, ആലപ്പുഴ ജില്ലയിലെ 35 പേര്‍ക്കും, ഇടുക്കി, കണ്ണൂര് ജില്ലകളിലെ 31 പേര്‍ക്കും, തൃശൂര് ജില്ലയിലെ 15 പേര്‍ക്കും, വയനാട് ജില്ലയിലെ 14 പേര്‍ക്കുമാണ് സമ്പര്‍ക്കത്തിലൂടെ രോഗം ബാധിച്ചത്.\nഞായറാഴ്ച 29 പുതിയ ഹോട്ട് സ്‌പോട്ടുകളാണുള്ളത്. തിരുവനന്തപുരം ജില്ലയിലെ നന്ദിയോട് (കണ്ടൈന്‍മെന്റ് സോണ്: 4, 12), കാട്ടാക്കട, (16), വെങ്ങാനൂര് (9),


എസ്.എസ്.എല്.സി. ഐ.ടി. പ്രാക്ടിക്കല് പരീക്ഷ : ചോദ്യ വിശകലനം\tPosted on 12/02/2013\tby hariekd എസ്.എസ്.എല്.സി മോഡല് ഐ.ടി. പ്രാക്ടിക്കല് പരീക്ഷ പൂര്‍ത്തിയായല്ലോ? മാറിയ പാഠപുസ്തകവും മാറിയ പരീക്ഷാ സമ്പ്രദായവുമായി വളരെയധികം പുതുമകളോടെയാണ് ഈ വര്‍ഷത്തെ ഐ.ടി. പ്രാക്ടിക്കല് പരീക്ഷ വന്നെത്തുന്നത്. ആദ്യവര്‍ഷത്തെ പരീക്ഷയായതു കൊണ്ട് തന്നെ വളരെയധികം ആശങ്കയോടെയാണ് വിദ്യാര്‍ഥികളും രക്ഷിതാക്കളും അധ്യാപകരും പരീക്ഷയെ നോക്കിക്കാണുന്നത്. ഈ അവസരത്തില് മോഡല് ഐ.ടി പരീക്ഷയില് വന്ന ചില പ്രാക്ടിക്കല് ചോദ്യങ്ങളെ ആസ്പദമാക്കി പ്രാക്ടിക്കല് പരീക്ഷയെ സമീപിക്കേണ്ട വിധമാണ് ഇവിടെ അവതരിപ്പിക്കുന്നത്.മോഡല് പരീക്ഷയുടെ സര്‍ക്കുലര് പ്രകാരം സോഫ്റ്റ്‌വെയറില് പ്രത്യക്ഷപ്പെടുന്ന 14 പ്രാക്ടിക്കല് ചോദ്യങ്ങളെ താഴെ നല്‍കിയിരിക്കുന്ന വിധത്തിലാണ് ക്രമീകരിച്ചിരിക്കുന്നത്. പത്താം ക്ലാസ് ഐ.സി.ടി. പാഠപുസ്തകത്തില് ആകെ ഒമ്പത് അധ്യായങ്ങളാണല്ലോ ഉള്ളത്. ഇതില് നിലവില് നമ്മുടെ സ്കൂള് കമ്പ്യൂട്ടര് ലാബില് വെച്ച് പ്രായോഗിക പരീക്ഷ നടത്താന് ബുദ്ധിമുട്ടുള്ള ഭാഗങ്ങളില്(ചില അധ്യായങ്ങളിലെ ) നിന്നുള്ളവയെ ഈ വര്‍ഷം ഇതുവരെ നടന്ന പ്രാക്ടിക്കല് ചോദ്യങ്ങളില് നിന്ന് ഒഴിവാക്കിയിട്ടുണ്ട്. ഉദാ:- നെറ്റ്‌വര്‍ക്കിംഗ്( വിവരങ്ങള് പങ്കുവെക്കാം), drupal gardens(നമുക്കൊരു വെബ്‌സൈറ്റ്), കമ്പ്യൂട്ടര് എന്ന യന്ത്രം എന്ന അധ്യായത്തിലെ Sysinfo ഒഴികെയുള്ള ഭാഗം.\nപരീക്ഷക്കുള്ള ആകെ സമയം തൊണ്ണൂറ് മിനിട്ടാണെന്നറിയാമല്ലോ? മുന്‍വര്‍ഷങ്ങളില് തിയറി പരീക്ഷാ സമയത്ത് വിദ്യാര്‍ഥിക്ക് ലഭ്യമായിരുന്ന സൗകര്യങ്ങള് സോഫ്റ്റ്‌വെയറിലെ തിയറി പരീക്ഷാസമയത്തും ലഭിക്കുന്നുണ്ട്. തിയറി പരീക്ഷയുടെ സമയം അവസാനിപ്പിക്കും വരെ ഉത്തരങ്ങള് മാറ്റി എഴുതാനുള്ള സൗകര്യം, ഏത് മുന്‍ഗണനാ ക്രമത്തിലും തിയറി ചോദ്യത്തിന് ഉത്തരം എഴുതാനുള്ള സൗകര്യം എന്നിവ സോഫ്റ്റ്‌വെയറില് ലഭ്യമാണ്. പേന കൊണ്ട് എഴുതാനെടുക്കുന്ന സമയം സോഫ്റ്റ്‌വെയറിലെ ഉത്തരങ്ങളില് ടിക് മാര്‍ക്ക് ചെയ്യുമ്പോള് വേണ്ടതില്ല എന്നത് കൊണ്ട് തന്നെ തിയറി ചോദ്യങ്ങള്‍ക്ക് ഉത്തരങ്ങള് കണ്ടെത്തിയാല് അവ എഴുതാനെടുക്കുന്ന സമയം നിമിഷങ്ങള് മാത്രമാണ്. അതുകൊണ്ട് തന്നെ തിയറി ചോദ്യങ്ങള് പ്രത്യക്ഷപ്പെട്ടാല് ചുരുങ്ങിയത് പത്തുമിനിട്ടെങ്കിലും സമയമെടുത്ത് എല്ലാ ചോദ്യങ്ങളും ശ്രദ്ധാപൂര്‍വ്വം വായിച്ച് ഉത്തരങ്ങള് കണ്ടെത്തുക. (അധികമായ സമാശ്വാസ സമയം ഉള്‍പ്പെടെയാണ് ആകെ പരീക്ഷാസമയം എന്ന ധാരണ ഉണ്ടാവുന്നത് നന്ന് ). തുടര്‍ന്ന് ഓരോ ചോദ്യങ്ങളുടെയും ഉത്തരങ്ങള്‍ക്ക് നേരെ ടിക് മാര്‍ക്ക് നല്‍കാം. തിയറി പരീക്ഷ അവസാനിപ്പിക്കാനുള്ള ബട്ടണ് ക്ലിക്കു ചെയ്യുമ്പോള് പ്രത്യക്ഷപ്പെടുന്ന മുന്നറിയിപ്പ് (Warning Message) പ്രത്യേകം ശ്രദ്ധിക്കേണ്ടതാണ്. ഏതെങ്കിലും ചോദ്യത്തിന് ഉത്തരം മാര്‍ക്കു ചെയ്യാന് വിട്ടുപോയിട്ടുണ്ടെങ്കില് അത് ഈ മെസ്സേജില് നിന്നും മനസ്സിലാക്കാവുന്നതാണ്. തിയറി പരീക്ഷക്ക് നാമെടുത്ത സമയത്തിന് ആനുപാതികമായി പ്രാക്ടിക്കല് പരീക്ഷയുടെ ചോദ്യങ്ങള്‍ക്ക് ഉത്തരം ചെയ്യാനുള്ള സമയത്തില് വ്യത്യാസം വരുമെന്ന് അറിയാമല്ലോ ? എഴ് പ്രാക്ടിക്കല് ചോദ്യങ്ങളുള്ളത് കൊണ്ട് തന്നെ എല്ലാ ചോദ്യങ്ങള്‍ക്കും ഉത്തരം എഴുതാന് ആരംഭിക്കേണ്ടതുണ്ട്. ഓരോ ചോദ്യങ്ങളുടെ ഉത്തരവും പരമാവധി 8 മിനുട്ടിനുള്ളില് ചെയ്ത് തീര്‍ക്കാന് ശ്രമിക്കണം. എല്ലാവരും എല്ലാ ചോദ്യങ്ങള്‍ക്കും ഈ സമയ നിഷ്ഠ തന്നെ പാലിക്കണമെന്നത് നിര്‍ബന്ധമില്ല . പത്ത് മിനിട്ടില് കൂടുതല് ഒരു ചോദ്യത്തിന് സമയം ചെലവഴിച്ചാല് അത് തുടര്‍ന്നു വരുന്ന ചോദ്യങ്ങളെ പ്രതികൂലമായി ബാധിക്കുമെന്നത് തീര്‍ച്ചയാണ്. ഓരോ ഉത്തരം ചെയ്ത് തീരുമ്പോഴും അവയുടെ ഉല്പന്നം അവരവരുടെ ഫോള്‍ഡറുകളില് സേവ് ചെയ്യുകയും ഇന്‍വിജിലേറ്ററെ കാണിക്കുകയും വേണം.\nപ്രാക്ടിക്കല് പരീക്ഷയ്ക്കാവശ്യമായ റിസോഴ്സുകള് Home ഫോള്‍ഡറില് ലഭ്യമാണ്. ഇതില് നമുക്കൊരു വെബ്‌സൈറ്റ്, വിവര വിശകലനത്തിന്റെ പുതുരീതികള് , എന്റെ വിഭവ ഭൂപടം, വരകള്‍ക്ക് ജീവന് പകരാം എന്നീ പാഠഭാഗങ്ങളുടെ ചോദ്യങ്ങള്‍ക്ക് നല്‍കിയ റിസോഴ്സുകള് എല്ലാ വിദ്യാര്‍ഥികള്‍ക്കും പുതിയത് തന്നെ (സോഫ്റ്റ്‌വെയറില് ഉള്ള പോലെ – മറ്റൊരാള് മാറ്റം വരുത്താത്തത്.) ലഭിക്കേണ്ടതുണ്ട്. ഉദാഹരണമായി ഒരു വിദ്യാര്‍ഥി ഉത്തരം ചെയ്യുമ്പോള് സേവ് ചെയ്ത് മാറ്റം വന്ന ക്യൂജിസ് പ്രോജക്ട് ഫയല് തൊട്ടടുത്തു വരുന്ന വിദ്യാര്‍ഥിക്ക് ലഭിക്കരുത്. ഈ പ്രശ്നം പരിഹരിക്കുന്നതിനായി ഓരോ പ്രാവശ്യവും പരീക്ഷ റണ് ചെയ്യുമ്പോഴും Exam_documents എന്ന ഫോള്‍ഡറിലെ എല്ലാ contents കളും പുതുതായി ലോഡ് ചെയ്യുന്ന രീതിയിലാണ് സോഫ്റ്റ്‌വെയര് തയ്യാറാക്കിയിരിക്കുന്നത്. അപ്പോള് എല്ലാ വിദ്യാര്‍ഥികള്‍ക്കും ഫ്രഷ് ആയ റിസോഴ‌്സുകളാണ് ലഭിക്കുക. എന്നാല് മോഡല് പരീക്ഷയില് ഇത് പ്രവര്‍ത്തിച്ചില്ല എന്നാണ് മാത്സ്ബ്ലോഗിലെ കമന്റുകളില് നിന്നും മനസ്സിലാക്കാന് സാധിച്ചത്. ഓപ്പണ്‍ഓഫീസുമായി ബന്ധപ്പെട്ട റിസോഴ്സില് ടെംപ്ലേറ്റ് ഫയലുകളുണ്ടാവും ( ott, ots etc.) മെയില് മെര്‍ജ് ചെയ്യാനുള്ള ചോദ്യത്തിന് ഈ ടെംപ്ലേറ്റ് ഫയല് തുറന്ന ഉടനെ സേവ് ചെയ്യണം. എന്നാലേ ഇത് ഉപയോഗിച്ച് മെയില് മെര്‍ജ് ചെയ്യാന് സാധിക്കൂ. മോഡല് പരീക്ഷയിലെ ചില പ്രാക്ടിക്കല് ചോദ്യങ്ങളുടെ വിശകലനം ഒന്നാമത്തെ അധ്യായമായ മിഴിവാര്‍ന്ന ചിത്രലോകം എന്ന ഭാഗത്തില് നിന്നും ഇങ്ക്സ്കേപ് സോഫ്റ്റ്‌വെയര് ഉപയോഗിച്ചുള്ള ലോഗോ നിര്‍മ്മാണവുമായി ബന്ധപ്പെട്ട ചോദ്യങ്ങളാണ് മോഡല് പരീക്ഷക്ക് വന്നത്. ഇതില് പാഠപുസ്തകത്തിലെ പേജ്9ല് പരിചയപ്പെടുന്ന പ്രധാന ടൂളുകളുടെ പ്രയോഗസാധ്യതയാണ് വിലയിരുത്തുന്നത്. Create Rectangles and squares Tool , Fill and Stroke, Gradient Tool , Text Tool എന്നിവയുടെ ഉപയോഗം വിദ്യാര്‍ഥികള് ശരിക്ക് മനസ്സിലാക്കിയാല് ഈ ചോദ്യത്തിന് അനായാസം ഉത്തരം ചെയ്യാം. അമീബയെ വരക്കല്, ഗേറ്റ് (കമാനം)നിര്‍മ്മാണം, ത്രിമാന രൂപങ്ങള്, പൂവ് വരക്കല് എന്നിവയും പാഠപുസ്തകത്തില് പരാമര്‍ശിക്കുന്നത് കൊണ്ട് അത്തരം പ്രവര്‍ത്തനങ്ങളും വാര്‍ഷികപ്പരീക്ഷക്കായി പരിശീലിക്കേണ്ടതാണ്. Gradient ടൂള് , ക്ലോണ്, ഡ്യൂപ്ലിക്കേറ്റ് , ഗ്രൂപ്പിംഗ് എന്നീ സങ്കേതങ്ങളുടെ പ്രയോഗവും പരീക്ഷയ്ക്ക് പ്രതീക്ഷിക്കാം , Export as PNG, Save in SVG എന്നിവ നിര്‍ബന്ധമായും അറിഞ്ഞിരിക്കേണ്ടതാണ്. ഇങ്ക്സ്കേപ് സോഫ്റ്റ്‌വെയറില് മലയാളത്തില് Text എഴുതുമ്പോള് ഫോണ്ട് rachana സെലക്ട് ചെയ്യണമെന്നത് പ്രത്യേകം ശ്രദ്ധിക്കുക. ഇങ്ക്സ്കേപിലെ ക്യാന്‍വാസിന് (പേജ്) പുറത്തുള്ള പശ്ചാത്തലത്തില് ചിത്രം വരക്കുകയാണെങ്കില് Save ചെയ്യുന്നതിന് മുമ്പ് File → Document Properties → Resize page to content → Resize page to drawing or selection എന്നതില് ക്ലിക്ക് ചെയ്ത് നാം വരച്ച ചിത്രം പേജില് തന്നെ വരുത്തേണ്ടതാണ്. ഓരോ ചോദ്യങ്ങളുടെയും Scoring Indicators സോഫ്റ്റ്‌വെയറില് ലഭ്യമാണ്. അധ്യാപകരുടെ സഹായത്തോടെ അവ കണ്ടെത്തി അതിനനുസരിച്ച് പ്രവര്‍ത്തനങ്ങള് പരിശീലിക്കുന്നത് നന്നായിരിക്കും. മൂന്നാമത്തെ അധ്യായമായ എന്റെ വിഭവ ഭൂപടം – ഈ വിഭാഗത്തില് നിന്നും നല്കിയിരിക്കുന്ന ക്യൂജിസ് പ്രോജക്ടിലെ വിവരങ്ങള് കണ്ടെത്താനും വിശകലനം ചെയ്യാനുമുള്ള ചോദ്യങ്ങളാണ് മോഡല് പരീക്ഷക്ക് ചോദിച്ചിരിക്കുന്നത്. നല്‍കിയിരിക്കുന്ന ക്യൂജിസ് മാപ്പിലെ ഒരു പ്രത്യേക ലെയറില് രേഖപ്പെടുത്തിയ വിവരങ്ങള് attribute ടേബിള് വഴി പ്രദര്‍ശിപ്പിക്കാനുള്ള ചോദ്യം മാതൃകയായി നല്‍കുന്നു. “ക്യൂജിസ് സോഫ്റ്റ്‌വെയര് തുറന്ന് Home/Exam_documents/QGIS എന്ന ഫോള്‍ഡറിലെ Examproject എന്ന ഭൂപടം open ചെയ്ത് Rail ലെയറിനെ ഭൂപടത്തില് പ്രദര്‍ശിപ്പിക്കുക. തുടര്‍ന്ന് ഭൂപടത്തില് രേഖപ്പെടുത്തിയ എല്ലാ വീടുകളുടെയും വിവരങ്ങള് അടങ്ങിയ attribute table പ്രദര്‍ശിപ്പിക്കുക. ഈ പട്ടികയുടെ സ്ക്രീന്‍ഷോട്ട് നിങ്ങളുടെ രജിസ്റ്റര്‍നമ്പര്_ചോദ്യനമ്പര് ഫയല് നാമമായി നല്‍കി Home ലെ Exam10 ഫോള്‍ഡറില് സേവ് ചെയ്യുക. (സ്ക്രീന്‍ഷോട്ട് ലഭിക്കാനായി കീബോര്‍ഡിലെ PrtSc കീ അമര്‍ത്തുക)” ഈ ചോദ്യത്തിന് ഉത്തരം ചെയ്യുന്ന വിധം താഴെ നല്‍കുന്നു. Application → Science → Quantum GIS തുറക്കുക.\nFile → Open Project സെലക്ട് ചെയ്യുക. Home/Exam_documents/QGIS എന്ന ക്രമത്തില് തുറന്ന് (നിര്‍ദ്ദേശിക്കപ്പെട്ട) Examproject.qgs എന്ന ഭൂപടം സെലക്ട് ചെയ്ത് open ക്ലിക്ക് ചെയ്യുക. ഇടതുവശത്തുള്ള Layers പാനലില് നിന്നും Rail ലെയറില് ‘ചെക്ക്’ മാര്‍ക്ക് ഇടുക. ( ഇപ്പോള് Rail ലെയര് ഭൂപടത്തില് ദൃശ്യമായിട്ടുണ്ടാവും. ഇടതുവശത്തുള്ള Layers പാനലില് നിന്നും House ലെയര് സെലക്ട് ചെയ്ത് Right Click → Open attribute table സെലക്ട് ചെയ്യുക. (ഈ ഭൂപടത്തിലെ എല്ലാ വീടുകളുടെയും വിവരങ്ങള് രേഖപ്പെടുത്തിയിരിക്കുന്നത് House എന്ന ലെയറിലാണല്ലോ?) ഇപ്പോള് attribute table തുറന്ന് വന്നിട്ടുണ്ടാവും. ശേഷം കീബോര്‍ഡിലെ PrtSc കീ അമര്‍ത്തി ഇതിന്റെ സ്ക്രീന്‍ഷോട്ട് എടുക്കുക. സ്ക്രീന് ഷോട്ട് നിങ്ങളുടെ രജിസ്റ്റര്‍നമ്പര്_ചോദ്യനമ്പര് ഫയല് നാമമായി നല്‍കി സേവ് ചെയ്യുക. ഈ ചോദ്യത്തിന്റെ Scoring Indicators ഉം സ്കോറും താഴെ നല്‍കുന്നു. Opens the Map in QGIS 1 Checks the layer box “Rail” ½ Selects the Layer “House” 1 Opens attribute table of “House” 1 Saves in correct location ½ Total4Attribute ടേബിളിനെ പ്രദര്‍ശിപ്പിക്കുന്നത് കൂടാതെ, നല്‍കിയിരിക്കുന്ന പ്രോജക്ടില് പുതിയ ലെയര് നിര്‍മ്മിക്കുന്നത് , നിലവിലുള്ള ഒരു ലെയറില് പുതിയൊരു വിവരം കൂട്ടിച്ചേര്‍ക്കുന്നത് ( House ലെയറില് പുതിയൊരാളുടെ വീട് കൂടി ഉള്‍പ്പെടുത്തുക, etc.), Identify Features Tool ന്റെ ഉപയോഗം, ആവൃത്തി വിശകലനം(ബഫറിംഗ്), തയ്യാറാക്കിയ ഭൂപടം പ്രിന്റ് ചെയ്യാനൊരുക്കല് ( New Print Compozer വഴി) , ഭൂപടം png, jpg , pdf ഫോര്‍മാറ്റിലേക്ക് എക്സ്‌പോര്‍ട്ട് ചെയ്യല് എന്നീ പ്രവര്‍ത്തനങ്ങളില് നിന്നുള്ള ചോദ്യങ്ങളും പ്രതീക്ഷിക്കാവുന്നതാണ്.\nപ്രോഗ്രാം സേവ് ചെയ്ത ഫോള്‍ഡറില് Right click ചെയ്ത് Open in Terminal സെലക്ട് ചെയ്യുക. തുടര്‍ന്ന് പ്രോഗ്രാം പ്രവര്‍ത്തിപ്പിക്കാനായി ടെര്‍മിനലില് താഴെയുള്ള മാതൃകയില് കോഡ് ടൈപ്പ് ചെയ്ത് എന്റര് ചെയ്യുക. python filename.py ( 999995_6.py എന്ന ഫയല് നാമമുള്ള പ്രോഗ്രാം പ്രവര്‍ത്തിപ്പിക്കാന് താഴെയുള്ള കോഡാണ് നല്‍കേണ്ടത്.)\nApplications → Programming→ IDLE തുറക്കുക. File → New Window സെലക്ട് ചെയ്യുക. തുറന്നു വരുന്ന വിന്‍ഡോയില് ശരിയായ പ്രോഗ്രാം ടൈപ്പ് ചെയ്യുക.( Syntax പ്രത്യേകം ശ്രദ്ധിക്കുക.)\nFile → Save സെലക്ട് ചെയ്യുക. Exam10 ഫോള്‍ഡര് തുറന്ന് ഫയല് നാമം നല്‍കി സേവ് ചെയ്യുക. ഫയല് പ്രവര്‍ത്തിപ്പിക്കാനായി മെനുവിലെ Run → Run Module സെലക്ട് ചെയ്യുക ( F5) gedit Text എഡിറ്റര് ഉപയോഗിച്ച് ഉത്തരം തയ്യാറാക്കുന്ന വിധം\nApplications → Accessories→gedit Text എഡിറ്റര് തുറക്കുക. ടെസ്റ്റ് എഡിറ്ററില് ശരിയായ പ്രോഗ്രാം ടൈപ്പ് ചെയ്യുക.( Syntax പ്രത്യേകം ശ്രദ്ധിക്കുക.) File → Save സെലക്ട് ചെയ്യുക. Exam10 ഫോള്‍ഡര് തുറന്ന് .py എന്ന് എക്സറ്റന്‍ഷനോടെ ഫയല് നാമം നല്‍കി സേവ് ചെയ്യുക. ഫയല് പ്രവര്‍ത്തിപ്പിക്കാനായി പ്രോഗ്രാം സേവ് ചെയ്ത ഫോള്‍ഡറില് Right click ചെയ്ത് Open in Terminal സെലക്ട് ചെയ്യുക. തുടര്‍ന്ന് ടെര്‍മിനലില് താഴെയുള്ള മാതൃകയില് കോഡ് ടൈപ്പ് ചെയ്ത് എന്റര് ചെയ്യുക.\npython filename.py ഈ ഉത്തരത്തിന്റെ Scoring Indicators താഴെ നല്‍കുന്നു.\nTypes the program in proper syntax 1 Changes a=1 to a=5 (Line 1) 1 Changes a=a+1 to a=a+5 (Line 4) 1 Saves the program in correct location ½\nCorrect Output ½ Total 4\nApplications → Programming→ IDLE തുറക്കുക. File → Open വഴി നേരത്തെ തയ്യാറാക്കി സേവ് ചെയ്ത പൈതണ് ഫയല് തുറക്കുക. ഫയല് പ്രവര്‍ത്തിപ്പിക്കാനായി മെനുവിലെ Run → Run Module സെലക്ട് ചെയ്യുക ( F5) range, ലഘു ഫങ്ഷനുകളുടെ നിര്‍മ്മാണം , സ്ട്രിങ്ങുകളുടെ ഉപയോഗം ( ഒരു കൂട്ടത്തില് നിന്ന് ഒരു പ്രത്യേക വിഭാഗത്തെ കണ്ടെത്തല്, സ്ട്രിങ്ങ് പിരമിഡ് , സ്ട്രിങ്ങുകള് തമ്മില് കൂട്ടിച്ചേര്‍ക്കല് etc) എന്നിവയില് നിന്നുള്ള ചോദ്യങ്ങളും വാര്‍ഷികപ്പരീക്ഷക്ക് ഈ അധ്യായത്തില് നിന്ന് പ്രതീക്ഷിക്കാവുന്നതാണ്.\nഒരു ചോദ്യമാതൃക: “റോഡിലൂടെ നടന്നു നീങ്ങുന്ന കുട്ടി” – ഇതിന്റെ അനിമേഷന് Home ലെ Exam_documents ല് നല്‍കിയിരിക്കുന്ന boy.tup എന്ന ഫയല് Tupi സോഫ്റ്റ്‌വെയറില് തുറന്ന് തയ്യാറാക്കുക. Home ലെ Images10 ല് നിന്നും അനുയോജ്യമായ ചിത്രം പശ്ചാത്തലമായി ഉള്‍പ്പെടുത്തുക. തയ്യാറാക്കിയ അനിമേഷന് Save project As വഴി Home ലെ Exam10 എന്ന ഫോള്‍ഡറില് നിങ്ങളുടെ ചോദ്യനമ്പര്_ചോദ്യനമ്പര് ഫയല് നാമമായി നല്‍കി സേവ് ചെയ്യുക.\nApplications →Graphics →Tupi:2D Magic തുറക്കുക. File → Open project സെലക്ട് ചെയ്യുക. Home ലെ Exam_documents തുറന്ന് boy.tup എന്ന ഫയല് സെലക്ട് ചെയ്ത് open ചെയ്യുക.\nപശ്ചാത്തലം ക്രമീകരിക്കാനായി Background Mode സെലക്ട് ചെയ്യുക. തുടര്‍ന്ന് Insert → Bitmap സെലക്ട് ചെയ്യുക. Home ലെ Images10 ല് നിന്നും scene.png സെലക്ട് ചെയ്ത് open ചെയ്യുക. തുടര്‍ന്ന് Frames Mode സെലക്ട് ചെയ്ത് പ്രധാന ജാലകത്തില് തിരിച്ചെത്തുക. ഇനി ലെയര് ബോക്സില് നിന്നും രണ്ടാമത്തെ ഫ്രെയിം സെലക്ട് ചെയ്യുക. ( രണ്ടാമത്തെ ഫ്രെയിമില് ക്ലിക്കു ചെയ്യുക.) ശേഷം ടൂള് ബോക്സില് നിന്നും Object Selection (O) Tool സെലക്ട് ചെയ്യുക. ക്യാന്‍വാസിലെ ചിത്രത്തിനു മുകളിലൂടെ ഡ്രാഗ് ചെയ്ത് ചിത്രം സെലക്ട് ചെയ്യുക. കീ ബോര്‍ഡിലെ Left ആരോ കീ ഉപയോഗിച്ച് ചിത്രത്തെ നിലവിലുള്ള സ്ഥാനത്ത് നിന്നും അല്പം മുമ്പോട്ട് നീക്കി വെക്കുക. തുടര്‍ന്ന് ലെയര് ബോക്സില് നിന്നും മൂന്നാമത്തെ ഫ്രെയിം സെലക്ട് ചെയ്യുക. രണ്ടാമത്തെ ചിത്രം ഇപ്പോള് നില്‍ക്കുന്ന സ്ഥാനത്തിന് അല്പം മുമ്പോട്ടായി മൂന്നാമത്തെ ഫ്രെയിമിലെ ചിത്രത്തെ മാറ്റി സ്ഥാപിക്കുക. ഇങ്ങനെ ബാക്കി നാല് ഫ്രെയിമിലും ക്ലിക്ക് ചെയ്ത് അവയിലെ ചിത്രത്തിലെ സ്ഥാനം തൊട്ടു പിന്നിലെ ചിത്രത്തിന്റെ സ്ഥാനത്തില് നിന്നും മാറ്റി വെക്കുക. എല്ലാ ഫ്രെയിമിലേയും ചിത്രങ്ങളുടെ സ്ഥാനം മാറ്റി വെച്ചതിന് ശേഷം Player മെനു സെലക്ട് ചെയ്ത് അനിമേഷന് പ്രവര്‍ത്തിപ്പിക്കുക. File → Save project As വഴി Home ലെ Exam10 എന്ന ഫോള്‍ഡറില് നിങ്ങളുടെ ചോദ്യനമ്പര്_ചോദ്യനമ്പര് ഫയല് നാമമായി നല്‍കി സേവ് ചെയ്യുക. ഈ ചോദ്യത്തിന്റെ Scoring Indicators താഴെ നല്‍കുന്നു.\nOpens Tupi ½ Opens required file ½ Inserts background Image 1 Makes movements for object 1 Saves in the correct location 1 Total 4\nഈ പോസ്റ്റിന്റെ പി.ഡി.എഫിനായി ഇവിടെ ക്ലിക്ക് ചെയ്യുക. Like this:Like Loading...\nIt isamovement from kerala High school teachers.\tView all posts by hariekd →\tThis entry was posted in മികവ്, ലേഖനം, ശാസ്ത്രം, സാങ്കേതികം, ICT X, SSLC New, SSLC Revision, Ubuntu. Bookmark the permalink.\t← ഐ.ടി – മാതൃകാ ചോദ്യങ്ങള് (by IT@School) (for std VIII, IX, X)


ഈ സമയത്തെ ദീപാരാധന ഫലം സർവ്വൈശ്വര്യത്തിലേക്ക് | Significance and Benefits Of Deeparadhana - Malayalam BoldSky\n39 min ago മീനം രാശിക്കാരായ കുഞ്ഞിന് കൂർമ്മബുദ്ധി ഫലം\nഈ സമയത്തെ ദീപാരാധന ഫലം സർവ്വൈശ്വര്യത്തിലേക്ക്\n| Published: Sunday, February 17, 2019, 16:23 [IST]\nദീപാരാധന തൊഴുക എന്ന് നമ്മൾ കേട്ടിട്ടുണ്ട്. എന്നാൽ മറ്റ് പൂജകളിൽ നിന്നും എന്ത് വ്യത്യാസമാണ് ദീപാരാധനക്ക് ഉള്ളതെന്ന് പലർക്കും അറിയില്ല. ദീപാരാധാന വൈകുന്നേരങ്ങളിൽ ആണ് സാധാരണ ഉണ്ടാവാറുള്ളത്. ക്ഷേത്രത്തിൻറെ അന്തരീക്ഷം മൊത്തത്തിൽ പോസിറ്റീവ് എനർജിയെ ആകർഷിക്കുന്ന സമയമാണ് എന്ന് പറഞ്ഞാൽ അതിന് തെറ്റ് പറയാൻ ആവില്ല. ഈ സമയത്തെ ഭഗവത് ദർശനം നമ്മുടെ പഞ്ചേന്ദ്രിയങ്ങൾക്ക് ഉണർവ്വും ഉത്തേജനവും നൽകുന്നു എന്ന കാര്യത്തിൽ സംശയം വേണ്ട. ഉഷപൂജ, ഇച്ചപൂജ എന്നീ സമയങ്ങളിലും ദീപാരാധന നടത്താറുണ്ട്. എന്നാൽ സാധാരണ ഏറ്റവും ശക്തിയുള്ള ദീപാരാധന എന്ന് പറയുന്നത് സന്ധ്യാസമയത്തെ ദീപാരാധന തന്നെയാണ്.\nmost read: ഗൃഹനാഥന് ദോഷം നൽകും തടസ്സങ്ങൾ ഇവയാണ്\nക്ഷേത്രത്തിലെ ഓരോ സമയത്തേയും ദീപാരാധനക്ക് ഓരോ ഫലമാണ് ഉള്ളത്. എന്നാൽ ഇത് എപ്പോഴൊക്കെ എങ്ങനെയൊക്കെ എന്ന് പലർക്കും അറിയില്ല എന്നതാണ് സത്യം. ഭഗവത് ചൈതന്യം ഏറ്റവും കൂടുതൽ നമ്മളിലേക്ക് പ്രവഹിക്കുന്ന സമയമാണ് ദീപാരാധന സമയം. അതുകൊണ്ട് തന്നെ ഓരോ ദീപാരാധനക്കും ഓരോ തരത്തിലുള്ള പ്രാധാന്യവും ശക്തിയും ഉണ്ട്. ഏതൊക്കെയാണ് വിവിധ തരത്തിലുള്ള ദീപാരാധനകളും അതിന്റെ ഫലവും എന്ന് നോക്കാം.\nക്ഷേത്രങ്ങളിൽ പുലർച്ചെ നിർമ്മാല്യത്തിന് ശേഷവും അഭിഷേകം കഴിഞ്ഞും നടത്തുന്ന ദീപാരാധന വളരെ ഫലം നൽകുന്നതാണ്. നമ്മുടെ മുജ്ജൻമ പാപങ്ങളില് നിന്ന് നമ്മളെ മോചിപ്പിക്കാന് ഈ ദീപാരാധന തൊഴുതാൽ മതി എന്നാണ് വിശ്വാസം. അതുകൊണ്ട് തന്നെ മുജ്ജന്‍മ പാപങ്ങള്‍ക്ക് പരിഹാരം കാണുന്നതിന് ഈ ദീപാരാധന തൊഴുതാൽ മതി.\nപന്തീരടി പൂജയും ദീപാരാധനയും\nപന്തീരടി പൂജക്ക് ശേഷം നടത്തുന്ന ദീപാരാധനക്ക് തൊഴുന്നത് ഐശ്വര്യവും സമ്പൽ സമൃദ്ധിയും ധന സമൃദ്ധിയും നൽകും എന്നാണ് വിശ്വാസം. ഈ ദീപാരാധന തൊഴുന്നത് എന്തുകൊണ്ടും നിങ്ങളിലെ ഐശ്വര്യത്തെ വർദ്ധിപ്പിക്കും എന്ന കാര്യത്തിൽ സംശയം വേണ്ട. പലപ്പോഴും ഇത്തരമൊരു ദീപാരാധനയെക്കുറിച്ച് പലരും അറിയുന്നില്ല.\nഉച്ച പൂജക്ക് ശേഷം ദീപാരാധന\nദീപാരാധന സാധാരണ വൈകുന്നേരങ്ങളിൽ മാത്രമാണ് ഉണ്ടാവുക എന്നാണ് നമ്മുടെ അറിവ്. എന്നാൽ ഉച്ചപൂജക്ക് ശേഷവും ദീപാരാധന ഉണ്ടാവുന്നുണ്ട്. ഇത് തൊഴുതാൽ അത് നിങ്ങളിലെ എല്ലാ പാപങ്ങൾക്കും മോക്ഷം നല്‍കുന്നു എന്നാണ് വിശ്വാസം. മാത്രമല്ല സര്‍വ്വൈശ്വര്യത്തിനും ഈ ദീപാരാധന തൊഴുന്നത് നല്ലതാണ്.\nനാം എല്ലാവരും സാധാരണ തൊഴുന്നതാണ് സന്ധ്യാസമയത്തെ ദീപാരാധന. ഈ സമയത്തെ പ്രാർത്ഥനയും ദീപാരാധന തൊഴുന്നതും സർവ്വൈശ്വര്യത്തിലേക്കാണ് വാതില് തുറക്കുന്നത്. ഈ സമയത്തെ പ്രാർത്ഥന ഒരിക്കലും വിഫലമാവുന്നില്ല എന്നതാണ് സത്യം. ഈ ദീപാരാധന തൊഴുന്നത് എന്തുകൊണ്ടും നല്ലതാണ്.\nഅത്താഴ പൂജക്ക് ശേഷം ദീപാരാധന ഉണ്ടാവുന്നുണ്ട്. ഇത് തൊഴുത് കഴിഞ്ഞാൽ ദാമ്പത്യ സൗഖ്യവും സന്താനഭാഗ്യവും ആണ് ഫലം. അത്താഴ പൂജക്ക് ശേഷംദീപാരാധന തൊഴുന്നതിന് ദമ്പതികൾ പ്രാധാന്യം നൽകണം. ഇത് ജീവിതത്തിൽ ഐശ്വര്യവും നേട്ടവും ഉണ്ടാക്കുന്നു.\nSignificance and Benefits Of Deeparadhana\nSignificance and Benefits Of Deeparadhana, takealook.\nStory first published: Sunday, February 17, 2019, 16:23 [IST]


Tamil Thalaivas Archives | Fanport\nHome Tags Tamil Thalaivas\nപ്രൊകബഡി ലീഗില് തുടര്‍ച്ചയായ രണ്ടാം ദിവസവും ഒരു പോയിന്റിന്റെ വിജയം കരസ്ഥമാക്കി ദബാംഗ് ഡല്‍ഹി. ഇന്ന് തമിഴ് തലൈവാസ് ആണ് ഡല്‍ഹിയുടെ പക്കല് നേരിയ മാര്‍ജിനിലിലുള്ള തോല്‍വിയേറ്റ് വാങ്ങിയത്. ഇന്നലെ മറ്റൊരു ദക്ഷിണേന്ത്യന്...\nപ്രൊ കബഡി ലീഗില് വിജയത്തുടര്‍ച്ചയുമായി ദബാംഗ് ഡല്‍ഹി. ഇന്നലെ ഒരു പോയിന്റിനു ബെംഗളൂരുവിനെ വീഴ്ത്തിയ ഡല്‍ഹി ഇന്ന് മറ്റൊരു ദക്ഷിണേന്ത്യന് ടീമായ തമിഴ് തലൈവാസിനെയാണ് കീഴടക്കിയത്. ഇന്നലെ തലനാരിഴയ്ക്കാണ് കടന്ന് കൂടിയതെങ്കില് ഇന്ന്...\nയോദ്ധാക്കളെ മലര്‍ത്തിയടിച്ച് തലൈവാസ്, ജയം 22 പോയിന്റിനു\nNovember 2, 2018 - 10:05 PM\nയുപി യോദ്ധയെ 22 പോയിന്റിനു കീഴടക്കി തമിഴ് തലൈവാസ്. 46-24 എന്ന സ്കോറിനാണ് യുപി യോദ്ധയെ തമിഴ് തലൈവാസ് മലര്‍ത്തിയടിച്ചത്. 26-11 എന്ന സ്കോറിനു പകുതി സമയത്ത് ലീഡ് ചെയ്ത തമിഴ് തലൈവാസ്...\nഒരു വിജയം നേടിയെങ്കിലും രണ്ടാമതൊന്ന് തുടരെ നേടുവാനുള്ള തമിഴ് തലൈവാസിന്റെ മോഹങ്ങള് ഇനിയും കാത്തിരിക്കണം. ഗുജറാത്ത് ഫോര്‍ച്യൂണ്‍ജയന്റിസോന്ട 36-25 എന്ന സ്കോറിനു പരാജയപ്പെട്ട് തമിഴ് തലൈവാസ്. ഇന്ന് നടന്ന ആദ്യ മത്സരത്തിലും ഇതേ...


ഷെയർ ചെയ്യൂ നിങ്ങളുടെ ആഗ്രഹം സഫലമാകും – KL 78 iRITTY\nഷെയർ ചെയ്യൂ നിങ്ങളുടെ ആഗ്രഹം സഫലമാകും\nനിങ്ങളുടെ വീടിനും, കുടുംബത്തിനും സർവ്വ ഐശ്വര്യങ്ങളും ഉണ്ടാകുവാൻ നമ്മൾ ചെയ്യേണ്ടത് ഇത്ര മാത്രം. ദിവസവും പറ്റിയാൽ പുലർച്ചയിൽ തന്നെ എന്നീറ്റ് കുളിച്ച് ശുദ്ധിയായി മൗനമായി മഹാദേവ ക്ഷേത്ര ദർശനം നടത്തുക.\nമാത്രമല്ല നാരങ്ങാ മുറിച്ച് നീര് കളഞ്ഞു എടുത്ത തൊലി കുമ്പിൾ ആക്കി അതിൽ മഹാദേവന് ശുദ്ധമായ നെയ്യ് ഒഴിച്ച് കത്തിച്ചു നടക്കൽ വെച്ചാൽ സർവ്വ ഐശ്വര്യങ്ങളും ഉണ്ടാകും. ശേഷം നന്ദികേശന്റെ ചെവിയിൽ നിങ്ങളുടെ ആഗ്രഹം പറയുക.\nനന്ദികേശനോട് പറയുന്നത് വരെ നിങ്ങൾ ആരോടും സംസാരിക്കുവാൻ പാടില്ല എന്നാണ് മുത്തശ്ശിമാർ പറയാറ്. നന്ദികേശനോട് നാരങ്ങാ നെയ്യ് വിളക്ക് കത്തിച്ചു പറഞ്ഞാൽ മഹാദേവന്റെ അടുക്കൽ എത്തും എന്നതാണ് വിശ്വാസം.\nശ്രീ മഹാദേവന് നൽകുന്ന പ്രധാന വഴിപാട് ഇതാണ്..


‘ജീവിതത്തെ സിനിമ സ്വാധീനിക്കുമെന്നത് അംഗീകരിച്ചായിരുന്നു ചാന്ത്‌പൊട്ടിന്റെ പേരിലുള്ള ക്ഷമാപണ ട്വീറ്റ്’; ലാല്‍ജോസിന് പാര്‍വതിയുടെ മറുപടി\nജീവിതത്തെ സിനിമ സ്വാധീനിക്കുമെന്നത് അംഗീകരിച്ചായിരുന്നു ചാന്ത്‌പൊട്ടിന്റെ പേരിലുള്ള ക്ഷമാപണ ട്വീറ്റ്; ലാല്‍ജോസിന് പാര്‍വതിയുടെ മറുപടി\n13 Nov, 2019, 12:06 pm\nചാന്ത്പൊട്ട് സിനിമയുടെ പേരില് പാര്‍വതി ഒരാളോട് മാപ്പ് പറഞ്ഞത് ശുദ്ധ ഭോഷ്‌കാണെന്ന സംവിധായകന് ലാല്‍ജോസിന്റെ പരാമര്‍ശനത്തിന് മറുപടിയുമായി നടി പാര്‍വതി തിരുവോത്ത്. ചാന്ത്പൊട്ടിലെ കഥാപാത്രം ട്രാന്‍സ് വ്യക്തിയാണെന്ന് താന് പറഞ്ഞിട്ടില്ലെന്നും എല്‍ജിബിടിക്യു സമൂഹത്തിന്റെ പോരാട്ടത്തോടുള്ള സഹാനുഭൂതിയും ഒരു കലാരൂപം എന്ന തലത്തില് സിനിമ സമൂഹത്തെ സ്വാധീനിക്കുന്നുവെന്ന സത്യം അംഗീകരിക്കുന്നതുമായിരുന്നു തന്റെ പ്രതികരണമെന്ന് പാര്‍വതി ഇന്ത്യന് എക്‌സ്പ്രസ് മലയാളത്തോട് പറഞ്ഞു.ചാന്ത്‌പൊട്ടിലെ കഥാപാത്രം ട്രാന്‍സ് പേര്‍സണാണെന്ന് ട്വീറ്റില് പറഞ്ഞിട്ടില്ല. സ്‌ത്രൈണത പ്രകടിപ്പിക്കുന്ന കഥാപാത്രം ഏതുതരത്തിലാണ് പ്രശ്‌നമാകുന്നതെന്ന് ഉനൈസ് എന്ന വ്യക്തി കൃത്യമായി ഫെയ്‌സ്ബുക്കില് വിവരിച്ചിരുന്നു. അത് അദ്ദേഹത്തെയും എല്‍ജിബിടിക്യു സമൂഹത്തെയും അപകടകരമായ രീതിയില് ബാധിച്ചെന്നും ഉനൈസ് പറഞ്ഞിരുന്നു. അതിനോടാണ് താന് പ്രതികരിച്ചതെന്നും പാര്‍വതി വ്യക്തമാക്കി.\nചാന്ത്‌പൊട്ട് ട്രാന്‍സ്‌ജെന്‍ഡറിന്റെ കഥയായിരുന്നില്ലെന്ന് ലാല്‍ജോസ്, പാര്‍വതി ക്ഷമ ചോദിച്ചത് എന്തിനാണെന്ന് മനസിലായില്ല\nദ ക്യു ഷോ ടൈമില് മനീഷ് നാരായണന് നല്‍കിയ അഭിമുഖത്തിലാണ് ചാന്ത്‌പൊട്ട് ട്രാന്‍സ് ജെന്‍ഡര് സമൂഹത്തെ അവഹേളിക്കുന്ന സിനിമയാണെന്ന വിമര്‍ശനത്തില് ലാല്‍ജോസ് നിലപാട് വ്യക്തമാക്കിയത്. ചാന്ത്‌പൊട്ടിന്റെ പേരില് എന്നെ കടിച്ചുകീറാന് വന്നവരൊന്നും അറിയാത്ത കാര്യം ചാന്ത് പൊട്ടിലെ രാധ എന്ന രാധാകൃഷ്ണന് പുരുഷനാണ്. അവന്റെ ജെന്‍ഡറിനെക്കുറിച്ച് യാതൊരു സംശയവുമില്ല. അവന് ആ സിനിമയില് ഒരു പെണ്‍കുട്ടിയെ ആണ് പ്രണയിക്കുന്നത്, അവനൊരു കുട്ടി പിറക്കുന്നുണ്ട്. രാധാകൃഷ്ണന് ആകെയുണ്ടായിരുന്നത് പെരുമാറ്റത്തിലെ സ്ത്രൈണതയാണ്, അത് വളര്‍ന്ന സാഹചര്യത്തെ മുന്‍നിര്‍ത്തിയാണ്. പാര്‍വതി ഒരാളോട് ചാന്ത്‌പൊട്ടിന്റെ പേരില് തനിക്ക് വേണ്ടി മാപ്പ് പറഞ്ഞത് എന്തിനാണെന്ന് മനസിലായില്ല, അത് ശുദ്ധ ഭോഷ്‌ക് ആണ്. ചാന്ത്‌പൊട്ട് സിനിമയ്ക്ക് ശേഷം ട്രാന്‍സ് സമൂഹം അടുത്ത സൗഹൃദമാണ് തന്നോട് പുലര്‍ത്തിയതെന്നും ലാല് ജോസ് അഭിമുഖത്തില് പറയുന്നു.\nചാന്ത്‌പൊട്ട് വ്യക്തിജീവിതത്തില് ഉണ്ടാക്കിയ സങ്കടകരമായ അനുഭവങ്ങള് പരാമര്‍ശിച്ചായിരുന്നു ഉനൈസിന്റെ 2017 ലെ ഫെയ്‌സ്ബുക്ക് കുറിപ്പ്. ട്യൂഷനില് മലയാളം അധ്യാപകന് പഠിച്ചിപ്പിച്ചുകൊണ്ടിരിക്കുന്നതിനിടയില് എന്നെ ചൂണ്ടിക്കാട്ടി ഇവന് പുതിയ സിനിമയിലെ ചാന്ത്‌പൊട്ട് പോലെയാണെന്ന് പറഞ്ഞപ്പോള് ക്ലാസ് അട്ടഹസിച്ച് ചിരിച്ചു. എല്ലാവരുടെയും ആ അട്ടഹാസച്ചിരിയില് എനിക്ക് അനുഭവപ്പെട്ടത് നെഞ്ചിന്‍കൂട് പൊട്ടുന്ന വേദനയായിരുന്നു. ആ സംഭവത്തോടെ ആ ട്യൂഷന് നിര്‍ത്തി. എന്നാല് ആ വിളിപ്പേര് തൊട്ടടുത്ത ദിവസം തന്നെ സ്‌കൂളിലുമെത്തി. ഏറെ ഹിറ്റായി ഓടിയ ക്വീയര് ന്യൂനപക്ഷ വിരുദ്ധത തിങ്ങിനിറഞ്ഞ ആ സിനിമ തിയേറ്ററില് നിന്ന് പോയെങ്കിലും ചാന്ത്‌പൊട്ട് എന്ന വിളിപ്പേര് നിലനിര്‍ത്തിത്തന്നു.(ആ സിനിമ ഇറങ്ങിയ കാലത്ത് അതനുസരിച്ച്, തല്ലുകിട്ടിയ ആളുകളെ ഒരുപാട് വര്‍ഷങ്ങള്‍ക്കുശേഷം കണ്ടിട്ടുണ്ട്) ഇങ്ങനെയായിരുന്നു ഉനൈസിന്റെ കുറിപ്പ്.\n‘പണം വാങ്ങിയിട്ട് റൂമില്ലെന്ന് പറഞ്ഞു’; തിരുവനന്തപുരത്ത് ട്രാന്‍സ്‌പേഴ്‌സണ് റൂം നിഷേധിച്ച് ഹോട്ടല്\nകസബ വിവാദത്തിന്റെ പശ്ചാത്തലത്തില് പാര്‍വതിയെ അഭിനന്ദിച്ചുകൊണ്ടുള്ള ഫെയ്‌സ്ബുക്ക് കുറിപ്പിലാണ് ഉനൈസ് ഇക്കാര്യങ്ങള് വിശദീകരിക്കുന്നത്. ഇതിന് പാര്‍വതി മറുപടി നല്‍കുകയായിരുന്നു. ഉനൈസ് നിങ്ങളെ സല്യൂട്ട് ചെയ്യുന്നു. പ്രതിസന്ധികളെ താങ്കള് ധീരമായി മറികടന്നു. ഈ വേദന നിങ്ങള്‍ക്ക് നല്‍കിയതിന് എന്റെ ഇന്‍ഡസ്ട്രിക്കുവേണ്ടി ഞാന് മാപ്പുചോദിക്കുന്നു. നിങ്ങളോടും നങ്ങളെ പോലുള്ള നിരവധി പേരോടും. ഇതായിരുന്നു പാര്‍വതിയുടെ കുറിപ്പ്.


പുതുവൈപ്പിൻ പൊലീസ് നടപടിക്കെതിരെ സിപിഐയും വി.എസ്. അച്യുതാനന്ദനും രംഗത്ത് | 4PM News\nപുതുവൈപ്പിൻ പൊലീസ് നടപടിക്കെതിരെ സിപിഐയും വി.എസ്. അച്യുതാനന്ദനും രംഗത്ത്\nകൊച്ചി : പുതുവൈപ്പിനിൽ സമരം ചെയ്യുന്ന നാട്ടുകാരെ തല്ലിച്ചതച്ച പൊലീസ് നടപടിക്കെതിരെ എൽഡിഎഫ് ഘടകക്ഷിയായ സിപിഐയും മുതിർന്ന സിപിഎം നേതാവ് വി.എസ്. അച്യുതാനന്ദനും രംഗത്ത്. ഡെപ്യൂട്ടി കമ്മിഷണര് യതീഷ് ചന്ദ്രക്കെതിരെ കര്‍ശന നടപടി വേണമെന്നു സിപിഐ ആവശ്യപ്പെട്ടു.\nമര്‍ദനത്തിന് നേതൃത്വം നല്‍കിയത് യതീഷ് ചന്ദ്രയാണെന്ന് സിപിഐ ജില്ലാ സെക്രട്ടറി പി. രാജു ആരോപിച്ചു. മുന്‍പ് അങ്കമാലിയില് എല്‍ഡിഎഫ് പ്രവർത്തകരെ മര്‍ദിച്ചതും യതീഷ് ചന്ദ്രയാണ്. നടപടി ഗുണ്ടായിസമെന്ന് അന്ന് പിണറായി വിജയന് പറഞ്ഞിരുന്നു. പൊലീസിനെ നിയന്ത്രിക്കാന് കഴിയുന്നില്ലെങ്കില് മുഖ്യമന്ത്രി തുറന്നുപറയണം. ജനാധിപത്യസമരങ്ങളെ അടിച്ചമര്‍ത്തുന്നത് ഇടതുമുന്നണി നയമല്ലെന്നും രാജു പറഞ്ഞു.\nപൊലീസ് നടപടി നിര്‍ത്തിവയ്ക്കണമെന്ന് വി.എസ്. അച്യുതാനന്ദനും ആവശ്യപ്പെട്ടു. കൊച്ചി ഡിസിപിയെ സസ്പെന്‍ഡ് ചെയ്യണമെന്നും വി.എസ്. മുഖ്യമന്ത്രിയ്ക്ക് അയച്ച കത്തിൽ പറയുന്നു. സംഘർഷത്തെക്കുറിച്ച് അന്വേഷണം നടത്തണമെന്നും സമരത്തെ അനുഭാവപൂർവം പരിഗണിക്കണമെന്നും വി.എസ്. ആവശ്യപ്പെട്ടു.\nഇന്തൊനീഷ്യൻ ഓപ്പൺ ബാഡ്മിന്റൻ കിരീടം ഇന്ത്യയുടെ കിഡംബി ശ്രീകാന്തിന്\nപോര്‍ച്ചുഗലില് വന് കാട്ടുതീ : 57 മരണം


ചെറുകിട വ്യാവസായികമേഖലയ്ക്ക് ബജറ്റിലൂടെ ആശ്വാസം | Budget\nചെറുകിട വ്യാവസായികമേഖലയ്ക്ക് ബജറ്റിലൂടെ ആശ്വാസം\nനോട്ടുഅസാധുവാക്കലും ജി.എസ്.ടിയും ചേര്‍ന്ന് നടുവൊടിച്ച ചെറുകിട വ്യാവസായികമേഖലയ്ക്ക് ബജറ്റിലൂടെ ആശ്വാസം. ചെറുകിട, ഇടത്തരം കച്ചവടമേഖലയ്ക്കായി 3794 കോടി രൂപ വകയിരുത്തി. 250 കോടി വരെ വിറ്റുവരവുള്ള കമ്പനികളുടെ നികുതി മുപ്പതില് നിന്ന് 25 ശതമാനമാക്കി കുറച്ചു. സംരഭകരെ പ്രോല്‍സാഹിപ്പിക്കാനായി മുദ്രവായ്പയില് മൂന്നുലക്ഷം കോടി രൂപ കൂടുതല് അനുവദിച്ചു.\nവ്യവസായിക സ്ഥാപനങ്ങള്‍ക്ക് ആധാര് മാതൃകയില് തിരിച്ചറിയില് രേഖ ഏര്‍പ്പെടുത്തുന്നതുള്‍പ്പെടെ വ്യവാസായിക മേഖലയില് 372 പരിഷ്കാരങ്ങളാണ് ഏര്‍പ്പെടുത്തിയിരിക്കുന്നത്. വ്യാവസായിക സൗഹൃദ സൈനിക നയം നടപ്പാക്കും. സൈനിക വ്യവാസായിക ഇടനാഴി നിര്‍മ്മിച്ച് പ്രതിരോധ ഉല്‍പ്പന്നങ്ങളുടെ ഉദ്പ്പാദനം പ്രോല്‍സാഹിപ്പിക്കും. ചെറുകിട, ഇടത്തരം മേഖലയില് കൂടുതല് വായ്പ അനുവദിക്കും. മുദ്രാ വായ്പ ഉള്‍പ്പെടെയുള്ള സാമ്പത്തിക സഹായങ്ങള് നല്‍കുന്നതിലൂടെ വ്യവാസായികസ്ഥാപങ്ങളില് അഞ്ചരകോടി തൊഴിലവസരങ്ങള് സൃഷ്ടിക്കും. വ്യാവസായിക മേഖല വളര്‍ച്ചയുടെ പാതയില് തിരിച്ചെത്തിയെന്നും ബജറ്റ് പ്രസംഗത്തിനിടെ അരുണ്‍ജയ്റ്റ്ലി അവകാശപ്പെട്ടു.\nപൊതുമേഖലാസ്ഥാപനങ്ങളിലെ ഒാഹരി വിറ്റഴിക്കുന്നതിലൂടെ അടുത്തസാമ്പത്തികവര്‍ഷം, എണ്‍പതിനായിരം കോടിരൂപയുടെ വരുമാനം ലക്ഷ്യമിടുന്നു. കഴിഞ്ഞ സാമ്പത്തിക വര്‍ഷത്തില് ഒാഹരി വില്‍പ്പന്നയിലൂടെ ഒരു ലക്ഷം കോടി രൂപ ലഭിച്ചു. നാഷണല് ഇന്‍ഷുറന്‍സ്, യൂണൈറ്റഡ് ഇന്ത്യ, ഒാറിയന്‍റല് ഇന്‍ഷുറന്‍സ് എന്നീ ഇന്‍ഷുറന്‍സ് കമ്പനികള് ലയിപ്പിക്കും. ഹിന്ദുസ്ഥാന് പെട്രോളിയത്തെ ഒ.എന്.ജി.സി ഏറ്റെടുക്കുമെന്നും അരുണ്‍ജയ്റ്റ്ലി വ്യക്തമാക്കി. ഇതിനുപുറമെ ഭക്ഷ്യസംസ്കരണമേഖലയെ ഊര്‍ജിതമാക്കാനായി പ്രത്യേക പാക്കേജും പ്രഖ്യാപിച്ചിട്ടുണ്ട്.


പഞ്ചാബില് അകാലിദള്-ബി.ജെ.പി സഖ്യം, ഗോവയില് ബി.ജെ.പി, മണിപ്പൂരില് കോണ്‍ഗ്രസ്\nMarch 6, 2012 ദേശീയം\nചണ്ഡിഗഢ്: 1972 ന് ശേഷം ആദ്യമായി പഞ്ചാബി ല് തുടര്‍ഭരണം. പഞ്ചാബില് ചരിത്രം കുറിച്ച് അകാലിദള്-ബി.ജെ.പി സഖ്യം വീണ്ടും അധികാരത്തിലേക്ക്. ഭരണനേട്ടവുമായി ജനത്തെ നേരിട്ട അകാലിദള്-ബി.ജെ.പി സഖ്യത്തിന് അനുകൂലമായാണ് വിധിയെഴുത്തുണ്ടായിരിക്കുന്നതെന്നാണ് ലീഡ് നില സൂചിപ്പിക്കുന്നത്. എക്സിറ്റ് പോള് ഫലങ്ങളെയെല്ലാം പിന്നലാക്കുന്നകാണ് പഞ്ചാബിലെ ലീഡ് നില.\nഗോവയില് ഭരണകക്ഷിയായ കോണ്‍ഗ്രസിന് തിരിച്ചടി നല്‍കി ഇത്തവണ ബി.ജെ.പി മികച്ച മുന്നേറ്റമാണ് കാഴ്ചവെച്ചിരിക്കുന്നത്. അന്തിമഫലങ്ങള് പുറത്തുവന്നിട്ടില്ലെങ്കിലും ബി.ജെ.പിയുടെ നേതൃത്വത്തിലുള്ള കൂട്ടുകക്ഷി സര്‍ക്കാരിനാണ് സാധ്യത. തിരഞ്ഞെടുപ്പിന് തൊട്ടുമുന്‍പ് സഖ്യകക്ഷിയായ മഹാരാഷ്ട്രവാദി ഗോമന്തക് പാര്‍ട്ടി(എം.ജി.പി) ബി.ജെ.പിയോടൊപ്പം ചേര്‍ന്നത് ഇലക്ഷന് ഫലത്തില് നിര്‍ണയായകമായി.\nഅതേസമയം മണിപ്പൂര് കോണ്‍ഗ്രസ് നിലനിര്‍ത്തി. മണിപ്പൂര് പീപ്പിള്‍സ് പാര്‍ട്ടി, എന്.സി.പി, സി.പി.എം, ജെ.ഡി.യു എന്നിവ ചേര്‍ന്ന പ്രതിപക്ഷ സഖ്യത്തിന് കാര്യമായ നേട്ടമുണ്ടാക്കാന് കഴിഞ്ഞില്ല. 22 സീറ്റില് മത്സരിച്ച എന്.സി.പിക്ക് വന് തിരിച്ചടിയാണ് നേരിടേണ്ടിവന്നിരിക്കുന്നത്. വിശാല സഖ്യത്തിലൂടെ അധികാരം പിടിക്കാമെന്ന എന്.സി.പി നേതാവും മുന് ലോക്‌സഭാ സ്പീക്കറുമായ പി.എ സാങ്മയുടെ പ്രതീക്ഷകളും തകര്‍ന്നു.


സിബിഐയിലെ തമ്മിലടി; ഡോവലിന്റേത് അടക്കം ഫോണ്‍കോളുകള് ചോര്‍ത്തി – Chandrika Daily\nBy chandrika Wednesday November 21, 2018 11:24 am\nസിബിഐയിലെ തമ്മിലടി; ഡോവലിന്റേത് അടക്കം ഫോണ്‍കോളുകള് ചോര്‍ത്തി\nന്യൂഡല്‍ഹി: സിബിഐ തലപ്പത്തെ തര്‍ക്കം തുടരുന്നതിനിടെ പുതിയ വെളിപ്പെടുത്തലുമായി ദേശീയ അന്വേഷണ ഏജന്‍സി. ദേശീയ സുരക്ഷാ ഉപദേഷ്ടാവായ അജിത് ഡോവലിന്റേത് അടക്കം ഫോണ്‍കോളുകള് ചോര്‍ത്തിയതായാണ് വിവരം. സിബിഐ…\nന്യൂഡല്‍ഹി: സിബിഐ തലപ്പത്തെ തര്‍ക്കം തുടരുന്നതിനിടെ പുതിയ വെളിപ്പെടുത്തലുമായി ദേശീയ അന്വേഷണ ഏജന്‍സി. ദേശീയ സുരക്ഷാ ഉപദേഷ്ടാവായ അജിത് ഡോവലിന്റേത് അടക്കം ഫോണ്‍കോളുകള് ചോര്‍ത്തിയതായാണ് വിവരം. സിബിഐ ഡിഐജി മനീഷ് സിന്‍ഹ സുപ്രീംകോടതിയില് സമര്‍പ്പിച്ച ഹര്‍ജിയിലാണ് ഇക്കാര്യമുള്ളത്.\nഅഴിമതി കേസില് ആരോപണവിധേയനായ സിബിഐ സ്‌പെഷ്യല് ഡയറക്ടറായിരുന്ന രാകേഷ് അസ്താനക്കു വേണ്ടി അജിത് ഡോവല് ഇടപ്പെട്ടെന്നാണ് മനീഷ് സിന്‍ഹയുടെ ഹര്‍ജിയില് പറയുന്നത്.\nഅജിത് ഡോവലും അസ്താനയും നടത്തിയ ഫോണ് സംഭാഷണം വിശദീകരിച്ചു കൊണ്ടാണ് മനീഷ് സിന്‍ഹ നിര്‍ണായക കാര്യങ്ങള് കോടതിയെ അറിയിച്ചത്. ദേശീയ സുരക്ഷാ ഉപദേഷ്ടാവിന്റേതടക്കം ഫോണ് നമ്പറുകള് നിരീക്ഷണത്തിലായിരുന്നുവെന്നാണ് സിന്‍ഹയുടെ വെളിപ്പെടുത്തലില് നിന്ന് വ്യക്തമാകുന്നത്.\nഏതൊരു അന്വേഷണ ഏജന്‍സിക്കും ആഭ്യന്തര സെക്രട്ടറിയുടെ അനുമതിയില്ലാതെ ഫോണ് ചോര്‍ത്താന് അനുവാദമില്ലെന്നിരിക്കെ ദേശീയ ഉപദേഷ്ടാവിന്റെ അടക്കം ഫോണ്‍കോളുകള് ചോര്‍ന്നത് ഗൗരവമേറിയ വിഷയമാണ്.


തടി - സര്‍വ്വവിജ്ഞാനകോശം\nവൃക്ഷങ്ങളുടേയും മറ്റും കാണ്ഡത്തിലും വേരിലും തൊലിക്കുള്ളി ലായി കാണപ്പെടുന്ന നാരുകള് നിറഞ്ഞ കട്ടിയുള്ള വസ്തു.\nശാസ്ത്രീയമായി പറഞ്ഞാല് ദ്വിതീയസൈലമാണ് തടി. ഏറെ വൈവിധ്യമാര്‍ന്നതും സങ്കീര്‍ണമായതുമായ പദാര്‍ഥമാണിത്. അതുകൊണ്ടുതന്നെ തടിക്ക് പലവിധ ഉപയോഗങ്ങളുമുണ്ട്. ഇതിലടങ്ങിയിട്ടുള്ള സെല്ലുലോസ്, ഹെമിസെല്ലുലോസ്, ലിഗ്നിന്, എണ്ണകള്, പശകള് എന്നീ കാര്‍ബണിക പാദാര്‍ഥങ്ങളും മറ്റ് അജൈവ ലവണങ്ങളും തടിയെ നിര്‍മാണാവശ്യങ്ങള്‍ക്കുപരി കടലാസ്, രാസവസ്തുക്കള് എന്നിവയുടെ നിര്‍മാണത്തിനും ഇന്ധനത്തിനും ചില ഔഷധങ്ങള്‍ക്കും ഉപയോഗപ്പെടുത്തുന്നു. സ്പെര്‍മാറ്റോഫൈറ്റ്സ് (വിത്തുചെടികള്) എന്ന വിഭാഗത്തില്‍പ്പെട്ട സസ്യങ്ങളില് നിന്നാണ് വാണിജ്യപ്രാധാന്യമുള്ള തടി ലഭിക്കുന്നത്. സ്പെര്‍മാറ്റോഫൈറ്റ്സില് അനാവൃതബീജി (Gymnosperms), ആവൃതബീജികള് (Angiosperms) എന്നീ രണ്ടു വിഭാഗങ്ങളാണുള്ളത്. പൈന്‍മരങ്ങളും മറ്റും ഉള്‍പ്പെടുന്ന കോണിഫെറുകള് അനാവൃതബീജിവിഭാഗത്തില്‍പ്പെടുന്നു. ഇവ മിതോഷ്ണമേഖലാ ആല്‍പൈന് മേഖലകളിലാണ് പ്രധാനമായും കണ്ടുവരുന്നത്. മരങ്ങള് മാത്രമുള്ള ഒരു വിഭാഗമാണ് അനാവൃതബീജികള്. ഇവയുടെ തടി വ്യാവസായികാവശ്യങ്ങള്‍ക്ക് വളരെ പ്രാധാന്യമുള്ളതാണ്. നേരെ ടെക്സ്ചറുള്ള മൃദുവായ തടിയായതിനാല് ഇതില് പണിചെയ്യാന് എളുപ്പമാണ്. അതിനാല് കോണിഫറസ് തടികളെ വ്യാവസായികാടിസ്ഥാനത്തില് സോഫ്റ്റ് വുഡ് അഥവാ മൃദുനാരുകള് എന്നാണ് വിശേഷിപ്പിക്കാറുള്ളത്. ഔഷധികളും വള്ളിച്ചെടികളും കുറ്റിച്ചെടികളും മുതല് കൂറ്റന് വൃക്ഷങ്ങള് വരെ ഉള്‍പ്പെട്ട ബൃഹത്തായ ഗോത്രമാണ് ആവൃതബീജികള്. ലോകവ്യാപനമുള്ളതാണിതിന്റെ ആവാസ വ്യവസ്ഥ. ഇതിന് ഏകബീജപത്രികള്, ദ്വിബീജപത്രികള് എന്നിങ്ങനെ രണ്ട് ഉപവിഭാഗങ്ങളുണ്ട്. പുല്ലുവര്‍ഗങ്ങള്, മുളകള്, പനകള് എന്നിവ ഏകബീജപത്രികളിലെ അംഗങ്ങളാണ്. പരന്ന ഇലകളുള്ള സ്പീഷീസ് ദ്വിബീജപത്രികളില്‍പ്പെടുന്നു. പ്രത്യേക ഘടനകാരണം വൃക്ഷ സ്വഭാവമുളള ഏകബീജപത്രികളിലെ മിക്കതും അറുത്ത് തടിയാക്കുന്നത് ക്ലേശകരമായ ജോലിയാണ്. അതിനാല് ആവൃതബീജികളില് ദ്വിബീജപത്രികള്‍ക്കാണ് പ്രാധാന്യം. തടി ഉത്പാദിപ്പിക്കുന്ന ദ്വിബീജപത്രികള് അവയുടെ രൂപത്തില് ഏറെ വൈവിധ്യം പുലര്‍ത്തുന്നവയാണ്. ഉഷ്ണമേഖലയിലാണ് ഇവയുടെ എണ്ണം അധികമുള്ളത്. വൃക്ഷങ്ങള്‍ക്കു പുറമേ വലിയ വള്ളികളിലും ചെടികളിലും തടി ഉണ്ടാകുമെങ്കിലും സാങ്കേതികമായി പറഞ്ഞാല് വാണിജ്യ പ്രാധാന്യമുള്ള തടി ഉണ്ടാകുന്നത് വൃക്ഷങ്ങളില് മാത്രമാണ്.\nദ്വിബീജപത്രികളുടെ തടിക്ക് പൊതുവേ കോണിഫറുകളുടേതിനേക്കാള് ഭാരവും ഘനവും കൂടുതലാണ്. അതിനാല് തടി വാണിജ്യ വ്യാപാര രംഗത്ത് ദൃഢദാരുകള് (hard wood) എന്നറിയപ്പെടുന്നു. എന്നാല് ഭാരക്കുറവില് ഏറെ പ്രസിദ്ധമായ ബാര്‍സയും (ഒക്റ കാലിരകിഡേല്) പപ്പിതയും(റ്റിറോസിംബിയം റ്റിങ്റ്റോറിയം) ദ്വിബീജപത്രികളില്‍പ്പെടുന്ന മരങ്ങളാണ്.\nഒരു വൃക്ഷത്തിലെ മിക്ക കോശങ്ങളും പൂര്‍ണവളര്‍ച്ചയെത്തിയാല് പിന്നീട് വിഭജിക്കപ്പെടുന്നില്ല. കാണ്ഡത്തിന്റേയും വേരിന്റേയും അഗ്രഭാഗത്തുള്ള കോശങ്ങള്‍ക്കും, തൊലിയുടേയും തടിയുടേയും ഇടയിലുള്ള കോശങ്ങള്‍ക്കും മാത്രമേ വിഭജനശേഷി ഉണ്ടായിരിക്കുകയുള്ളൂ. ഇവ മെരിസ്ററമാറ്റിക് കോശങ്ങളെന്ന് അറിയപ്പെടുന്നു.\nകാണ്ഡത്തിന്റേയും വേരിന്റേയും അറ്റത്തുള്ള വിഭജനകോശങ്ങളെ അഗ്രമെരിസ്റ്റമെന്നും തൊലിയുടേയും തടിയുടേയും ഇടയിലുള്ളതിനെ കേമ്പിയമെന്നും പറയുന്നു. അഗ്രമെരിസ്റ്റം വൃക്ഷത്തിന്റെ ഉയരം വര്‍ധിപ്പിക്കാന് കാരണമാകുമ്പോള് വൃക്ഷത്തിന്റെ വണ്ണം വര്‍ധിപ്പിക്കുന്നത് കേമ്പിയത്തിന്റെ പ്രവര്‍ത്തനം മൂലമാണ്.\nകേമ്പിയം കാണ്ഡത്തിന്റേയും വേരിന്റേയും ഉള്ളിലേക്കും പുറമേക്കും കോശങ്ങള് വിഭജിച്ചു തള്ളുന്നു. സാധാരണയായി കൂടുതല് കോശങ്ങള് ഉണ്ടാകുന്നത് ഉള്‍വശത്തേക്കാണ്. ഈ കല ക്രമേണ തടിയായി രൂപാന്തരപ്പെടുകയും മുമ്പുണ്ടായിട്ടുള്ള തടിയുടെ തുടര്‍ച്ചയായി നിലകൊള്ളുകയും ചെയ്യുന്നു. അങ്ങനെ എല്ലാ വര്‍ഷവും ഒരു പുതിയ നിര തടി കൂടി പഴയ തടിയോടു ചേരുകയും കേമ്പിയം പുറത്തേക്കു വിന്യസിക്കുകയും ചെയ്യുന്നു. കേമ്പിയത്തില്‍നിന്ന് തൊലിയുടെ പുറത്തേക്കു വിഭജിക്കപ്പെടുന്ന കോശങ്ങള് മുമ്പുണ്ടായിരുന്ന തൊലിയുമായി യോജിച്ചുചേരുന്നു. പുറമേയുള്ള തൊലി പൊളിഞ്ഞുപോകുന്നതിനാല് പ്രായത്തിന്അനുസരിച്ച് മരത്തൊലിക്കു കട്ടി കൂടുന്നില്ല.\nവാര്‍ഷിക വലയങ്ങള് (Growth Rings). ഒരു വൃക്ഷത്തെ നെടുകേ പിളര്‍ന്നു നോക്കിയാല് ഓരോ വര്‍ഷവും ഉണ്ടായിട്ടുള്ള തടി, കുറെ കോണുകള് ഒന്നിനു മുകളില് ഒന്നായി അടുക്കിവച്ചിരിക്കുന്നതുപോലെ കാണാം. ചുവടു ഭാഗത്താണ് ഏറ്റവും കൂടുതല് കോണുകളുടെ എണ്ണം. ഉയരം കൂടുന്നതിനനുസരിച്ച് ക്രമേണ എണ്ണം കുറഞ്ഞു വരുന്നതായും കാണാം. തടി കുറുകേ മുറിച്ചാല് ഇവ ഒന്നിനു മുകളില് ഒന്നായി തുടര്‍ച്ചയായ നിരകളായി കാണപ്പെടുന്നു. ഇത് വാര്‍ഷിക വലയങ്ങള് എന്ന പേരില് അറിയപ്പെടുന്നു. എല്ലായിനം മരങ്ങളിലും വാര്‍ഷിക വലയങ്ങള് വ്യക്തമായിരിക്കുകയില്ല. ഹിമാലയ പ്രദേശങ്ങളിലെപ്പോലെ അന്തരീക്ഷ ഊഷ്മാവിനും കാലാവസ്ഥയ്ക്കും പൊതുവേ കാര്യമായ വ്യതിയാനമുള്ള സ്ഥലങ്ങളില് ഗ്രീഷ്മകാലത്ത് തടിയുത്പാദനം കുറഞ്ഞിരിക്കും. ഓരോ വര്‍ഷത്തിലും ആദ്യമായി ഉത്പാദിപ്പിക്കപ്പെടുന്ന തടിയിലെ കോശങ്ങള് വലുപ്പം കൂടിയവയും നേര്‍ത്ത ഭിത്തിയുള്ളവയുമായിരിക്കും. ഇത് 'ഏര്‍ലി വുഡ്' എന്നറിയപ്പെടുന്നു. വളര്‍ച്ചാ കാലഘട്ടത്തിന്റെ അവസാന കാലത്തുണ്ടാകുന്ന തടി ചെറിയ സുഷിരങ്ങളും കട്ടികൂടിയ കോശഭിത്തിയുള്ളതുമായിരിക്കും. ഇത് 'സമ്മര് വുഡ്' അല്ലെങ്കില് 'ലേറ്റ് വുഡ്' എന്നറിയപ്പെടുന്നു. വാര്‍ഷിക വലയങ്ങളുടെ വ്യക്തത 'ഏര്‍ലി വുഡും' 'ലേറ്റ്വുഡും' തമ്മിലുള്ള അന്തരത്തെ ആസ്പദമാക്കിയായിരിക്കും.\nതടിയുടെ വെള്ളയും കാതലും. മരത്തിന്റെ തൊലിക്കുള്ളിലായി കാണുന്ന തടിയെ സാപ് വുഡ് (വെള്ള), ഹാര്‍ട്ട് വുഡ് (കാതല്) എന്നിങ്ങനെ രണ്ടായി തിരിച്ചിരിക്കുന്നു. മരത്തിന്റെ വളര്‍ച്ചയ്ക്കാവശ്യമായ ജലത്തിന്റേയും ലവണങ്ങളുടേയും വിനിമയം പ്രധാനമായും നടക്കുന്നത് വെള്ളയിലൂടെയാണ്. ജീവനുള്ള കോശങ്ങളാണ് വെള്ളയിലുള്ളത്. താരതമ്യേന വെള്ളനിറമാണിതിന്. കാതലിലെ കോശങ്ങള് മൃതകോശങ്ങളാണ്. വൃക്ഷത്തിന് ബലം നല്കുന്നത് കാതലാണ്. തടിവെള്ളയിലെ കോശങ്ങള് നിര്‍ജീവമാകുന്നതിനു മുമ്പുതന്നെ അവയില് പശയും, എണ്ണയും, റെസിനും, ടാനിനും മറ്റും വന്നു നിറയുന്നു; ക്രമേണ ഈ കോശങ്ങള് കാതലായിത്തീരുന്നു. അതിനാല് കാതലിന് പൊതുവേ ഇരുണ്ട നിറമായിരിക്കും. ചിലയിനം മരങ്ങള്‍ക്ക് ഇരുണ്ടനിറമുള്ള കാതലുണ്ടായിരിക്കുകയില്ല. ഉദാ. റബ്ബര്, ചൂളമരം, മാവ്. അതുകൊണ്ട് ഇവയ്ക്ക് കാതല് ഇല്ല എന്നര്‍ഥം വരുന്നില്ല. ഇത്തരത്തിലുള്ള തടികളില് നിര്‍ജീവമായ, എന്നാല് വെള്ളയും കാതലും നിറഭേദമില്ലാത്ത കോശങ്ങളായിരിക്കും ഉണ്ടായിരിക്കുക.\nകേമ്പിയത്തില് നിന്ന് വിഭജനം വഴി ഉത്പാദിപ്പിക്കപ്പെടുന്ന മെഡുല്ലറി റേയ്സ് ഒഴികെയുള്ള കോശങ്ങളുടെ പൊതുവേയുള്ള വിന്യാസം കുത്തനെയാണ്. എന്നാല് സൂര്യരശ്മികള്‍പോലെ തടിയുടെ മധ്യഭാഗത്തില് നിന്നു പുറപ്പെടുന്ന മെഡുല്ലറി റേ കോശങ്ങള് തൊലിഭാഗത്തുനിന്നും ഉള്ളിലേക്കു വൃക്ഷത്തിന് വളരാനാവശ്യമായ ഭക്ഷണ പദാര്‍ഥങ്ങള് കൊണ്ടുപോകാനും മറ്റും സഹായിക്കുന്നു. ജീവനുള്ള പാരന്‍കൈമ കോശങ്ങളാണ് ഇതിലധികവും.\nദ്വിബീജപത്രികളുടെ തടികളിലെ രണ്ടാംഘട്ട വളര്‍ച്ച. പ്രാരംഭ വളര്‍ച്ചാഘട്ടത്തില് (primary growth) കാണ്ഡത്തിന്റെ നീളം കൂടുന്നതിനും അടിസ്ഥാന കോശരൂപീകരണത്തിനുമാണ് പ്രാധാന്യം. വളരെക്കാലം വളരുന്ന ദ്വിബീജപത്ര സസ്യങ്ങളിലും അടിസ്ഥാനപരമായ കോശരൂപീകരണത്തിനു ശേഷം കേമ്പിയം പ്രവര്‍ത്തനമാരംഭിക്കുന്നു. സ്റ്റീലാര് ഭാഗത്തുനടക്കുന്ന ഈ വിഭജനത്തിന്റെ ഫലമായി പുതിയ ദ്വിതീയ കോശങ്ങളുണ്ടാകുന്നു. വളരെ വൈകാതെ തന്നെ കോര്‍ക്ക് കേമ്പിയം എന്ന വിഭജനശേഷിയുള്ള ഒരു മെരിസ്റ്റം കാണ്ഡത്തിന്റെ ഉപരിതലത്തില് പ്രത്യക്ഷപ്പെടുന്നു. ഇതിന്റെ പ്രവര്‍ത്തനഫലമായി കോര്‍ക്ക് എന്ന മറ്റൊരു ദ്വിതീയകോശവിഭാഗം ഉണ്ടാകുന്നു. കേമ്പിയത്തിന്റേയും കോര്‍ക്ക് കേമ്പിയത്തിന്റേയും പ്രവര്‍ത്തനഫലമായി സ്റ്റീലാര് ഭാഗത്തും എക്സ്ട്രാ-സ്റ്റീലാര് ഭാഗത്തും ഉണ്ടാകുന്ന ദ്വിതീയ കോശങ്ങളുടെ ഉത്പാദനം കാരണം ഉണ്ടാകുന്ന തടിയുടെ ഗര്‍ത്ത വര്‍ധനവിനെയാണ് രണ്ടാംഘട്ട വളര്‍ച്ച അഥവാ ദ്വിതീയ വളര്‍ച്ച എന്നതുകൊണ്ടുദ്ദേശിക്കുന്നത്.\nകേമ്പിയത്തിന്റെ പ്രവര്‍ത്തനം. സംവഹനവ്യൂഹ(vascular bundle)ങ്ങളുടെ ഉള്ളില് കാണുന്ന കേമ്പിയം ഫാസിക്കുലാര് കേമ്പിയം എന്നറിയപ്പെടുന്നു. ഇതിനിരുവശത്തുമുള്ള മെഡുല്ലറിറേ കോശങ്ങള് ക്രമേണ വിഭജനശേഷി കൈവരിക്കുന്നു. ഇത്തരത്തിലുള്ള കേമ്പിയമാണ് ഇന്റര്‍ഫാസിക്കുലാര് കേമ്പിയം. ഇത് ഇരുവശത്തുമുള്ള ഫാസിക്കുലാര് കേമ്പിയവുമായി ചേര്‍ന്ന് കേമ്പിയല് വലയം രൂപംകൊള്ളുന്നു. സമ്പൂര്‍ണ വിഭജനശേഷി കൈവരിക്കുന്ന ഈ കേമ്പിയത്തിന്റെ വലയം അകത്തേക്കും പുറത്തേക്കും കോശങ്ങളെ വിഭജിച്ചു തള്ളുന്നു.\nപുറത്തേക്കു വിഭജിക്കപ്പെടുന്ന കോശങ്ങള് ക്രമേണ ഫ്ലോയം ടിഷ്യുവിന്റെ വിവിധ ഭാഗങ്ങളായിത്തീരും. ഇതിനെ രണ്ടാംഘട്ട ഫ്ളോയം (ദ്വിതീയ ഫ്ലോയം)എന്നു വിളിക്കുന്നു. ഇത് സീവ് ട്യൂബുകള്, കമ്പാനിയന് കോശങ്ങള്, ഫ്ലോയം പാരന്‍കൈമ, ബാസ്റ്റ് ഫൈബറുകള് എന്നിവ അടങ്ങിയതാണ്. ദ്വിതീയസൈലമായി രൂപാന്തരപ്പെടുന്നവയില് സൈലം വെസലുകള്, ട്രക്കീഡുകള്, സൈലം ഫൈബര്, സൈലം പാരന്‍കൈമ എന്നീ കോശങ്ങള് അടങ്ങിയിരിക്കുന്നു. കേമ്പിയം പുറത്തേക്കാള് കൂടുതല് കോശങ്ങള് വിഭജിച്ചു തള്ളുന്നത് ഉള്ളിലേക്കാണ്. അതിനാല് രണ്ടാംഘട്ട വളര്‍ച്ചാസമയത്ത് ഫ്ലോയത്തെക്കാളേറെ സൈലമാണ് സസ്യകാണ്ഡത്തിലും വേരിലും മറ്റും കൂടുതലായുണ്ടാവുക. തുടര്‍ച്ചയായി നിര്‍മിക്കപ്പെടുന്ന ദ്വിതീയ സൈലത്തിന്റെ തള്ളല്‍കാരണം കേമ്പിയവും അതിനു ചുറ്റുമുളള മറ്റു ഭാഗങ്ങളും പുറത്തേക്കു തളളപ്പെടുന്നു. ഇക്കാരണത്താല്‍ത്തന്നെ ചില പ്രാഥമിക കലകളും നശിപ്പിക്കപ്പെടുന്നു. എന്നാല് പ്രാഥമിക സൈലം (primary xylem) കാണ്ഡത്തിന്റെ കേന്ദ്രത്തില് പ്രത്യേകിച്ച് കേടുപാടൊന്നും കൂടാതെ നിലകൊള്ളുകയും ചെയ്യുന്നു. അവിടവിടെയായി നേര്‍ത്ത വരകള് പോലെ ദ്വിതീയ സൈലത്തിന്റേയും ഫ്ളോയത്തിന്റേയും ഉള്ളിലൂടെ സെക്കന്‍ഡറി മെഡുല്ലറി റേ കാണപ്പെടുന്നു. തടിയില് കാതലിന്റെ അംശം കൂടുതല് രൂപപ്പെടാന് ഒരുകാരണമായി കരുതുന്നത് ഈ മെഡില്ലറി റേയുടെ പ്രവര്‍ത്തനമാണ്. തടിവെള്ളയില് നിന്ന് റെസിനും മറ്റു ലവണപദാര്‍ഥങ്ങളും കാതല് ഭാഗത്തേക്ക് കൊണ്ടെത്തിക്കാന് സഹായിക്കുന്നത് റേ കോശങ്ങളാണ്.\nകോര്‍ക്ക് കേമ്പിയത്തിന്റെ ഉറവിടവും പ്രവര്‍ത്തനവും. കാണ്ഡത്തിന്റെ ഉള്‍ഭാഗങ്ങളില് പുതിയകോശങ്ങള്‍ക്കു ജന്മം കൊടുക്കുമ്പോള് കാണ്ഡത്തിന്റെ ബാഹ്യവശങ്ങളിലുള്ള കോശങ്ങള് പ്രത്യേകിച്ചും തൊലിപ്പുറത്തുള്ള ബാഹ്യചര്‍മ കോശങ്ങള് വലിയുകയും ചിലയിടങ്ങളില് മുറിയുകയും ചെയ്യുന്നു. ഉള്‍വശത്തുള്ള സ്ക്ളീറന്‍കൈമയും കോളന്‍കൈമയും ചുരുളുകയും ചെയ്യുന്നു. ബാഹ്യവശത്തു സംഭവിക്കുന്ന ഈ നാശത്തെ അതിജീവിച്ച് കാണ്ഡത്തിന്റെ ശക്തി നിലനിര്‍ത്താന് കോര്‍ക്ക് കേമ്പിയം അഥവാ ഫെല്ലോജന് (ഫെല്ലോസ് എന്നാല് കോര്‍ക്ക്, ജെന് എന്നാല് ജനിപ്പിക്കുന്ന) അഗ്രഭാഗത്തായി ഉണ്ടാകുന്നു.\nകാണ്ഡത്തിന്റെ പുറം ഭാഗത്തുള്ള കോളന്‍കൈമകോശങ്ങളിലാണ് കോര്‍ക്ക് കേമ്പിയം രൂപപ്പെടുന്നത്; ചുരുക്കം ചില സന്ദര്‍ഭങ്ങളില് ബാഹ്യചര്‍മത്തിലും. ഇതിന് വിഭവശേഷി ഉള്ളതിനാല് പുറത്തേക്കും ഉള്ളിലേക്കും പുതിയ കോശങ്ങള്‍ക്ക് രൂപം കൊടുക്കുന്നു. പുറത്തേക്കു വിഭജിക്കപ്പെടുന്ന കോശങ്ങള് കോര്‍ക്കായി ത്തീരുന്നു. ഉള്ളിലേക്കു വിഭജിച്ച കോശങ്ങള് ദ്വിതീയ കോര്‍ടെക്സായിത്തീരുന്നു. നോ: തടിവ്യവസായം, കടലാസ്, പ്ലൈവുഡ്, കേമ്പിയം.\n(ഡോ. ഇ.വി. അനൂപ്)\n"http://web-edition.sarvavijnanakosam.gov.in/index.php?title=%E0%B4%A4%E0%B4%9F%E0%B4%BF" എന്ന താളില്‍നിന്നു ശേഖരിച്ചത്\nഈ താള് അവസാനം തിരുത്തപ്പെട്ടത് 10:52, 20 ജൂണ് 2008.\nഈ താള് 996 തവണ സന്ദര്‍ശിക്കപ്പെട്ടിട്ടുണ്ട്.


FACT CHECK: ന്യൂസീലന്റില് ഇന്ത്യയിലെ അഴിമതിയെ കുറിച്ച് നടത്തിയ പഠന റിപ്പോര്‍ട്ട് എന്ന തരത്തില് വ്യാജപ്രചരണം... | FactCrescendo | The leading fact-checking website in India\nFACT CHECK: ന്യൂസീലന്റില് ഇന്ത്യയിലെ അഴിമതിയെ കുറിച്ച് നടത്തിയ പഠന റിപ്പോര്‍ട്ട് എന്ന തരത്തില് വ്യാജപ്രചരണം…\nNovember 23, 2020 November 23, 2020 Mukundan K\nഎന്തുകൊണ്ടാണ് ഇന്ത്യകാര് ഇത്ര അഴിമതി നടത്തുന്നത് എന്നതിനെ കുറിച്ച് ന്യൂസീലന്റില് നടത്തിയ പഠനം എന്ന തരത്തില് ഫെസ്ബുക്കില് ഒരു കുറിപ്പ് പ്രചരിക്കുന്നുണ്ട്.\nപക്ഷെ ഫാക്റ്റ് ക്രെസേണ്ടോ ഇതിനെ കുറിച്ച് അന്വേഷിച്ചപ്പോള് ഈ കുറിപ്പില് പറയുന്ന കാര്യങ്ങള് ന്യൂസീലന്റില് നടന്ന പഠനത്തിന്‍റെ റിപ്പോര്‍ട്ട് അല്ല എന്ന് കണ്ടെത്തി. എന്താണ് ഈ പോസ്റ്റില് പറയുന്നതും എനിട്ട് എന്താണ് ഈ പോസ്റ്റിന്‍റെ യഥാര്‍ത്ഥ്യവും നമുക്ക് നോക്കാം.\nFacebook search showing various posts claiming to beaNew Zealand study on Corruption in India propagating since last few months.\nമുകളില് നല്‍കിയ സ്ക്രീന്‍ഷോട്ടില് ഇന്ത്യയില് എന്തുകൊണ്ടാണ് ഇത്ര അഴിമതി എന്നത്തിനെ കുറിച്ച് ന്യൂ സീലന്റില് നടത്തിയ പഠന റിപ്പോര്‍ട്ട് എന്ന തരത്തില് പ്രചരിപ്പിക്കുന്ന നീണ്ട പോസ്റ്റുകള് നമുക്ക് കാണാം.\nഎന്താണ് ഈ പോസ്റ്റുകളില് പറയുന്നത്?\n“എന്തുകൊണ്ടാണ് ഇന്ത്യക്കാർ അഴിമതി നടത്തുന്നത്?\nന്യൂസിലാന്റിൽ നടത്തിയ ഒരു പഠന റിപ്പോർട്ട് ലേഖനത്തിൽ പറയുന്നത്.\n1. ഇന്ത്യക്കാർ ഹോബ്സിയൻ ആണ്: (സ്വാർത്ഥതാല്പര്യമുള്ള സംസ്കാരം)\n2.ഇന്ത്യയിയിൽ അഴിമതി ഒരു സാംസ്കാരിക വശ മാണ്. ഇന്ത്യക്കാർ അഴിമതി ദോഷമായി ചിന്തിക്കുന്നില്ല. കാരണം അഴിമതി സ്വാഭാവികമായി പ്രചാരത്തിലുണ്ട്.\n3 അഴിമതിക്കാരെ തിരുത്തുന്നതിനേക്കാൾ അവരെ ഇന്ത്യക്കാർ സഹിക്കുന്നു.\nഇന്ത്യക്കാർ അഴിമതിക്കാരായത് എന്നറിയാൻ, അവരുടെ രീതികളും പ്രവർത്തികളും നോക്കുക.\nമതം ഇന്ത്യയിൽ ഒരു ഇടപാടാണ്. ദൈവത്തിന് പണം നൽകുകയും പകരം പ്രതിഫലംപ്രതീക്ഷിക്കുകയും ചെയ്യുന്ന ഇടപാട്.\nഅർഹതയില്ലാത്തവർ പോലും സഹായത്തിന് പണം കൊടുത്ത് ദൈവത്തോട് അപേക്ഷിക്കുന്നു.\nആരാധനാലയത്തിൻ്റെ മതിലുകൾക്ക് പുറത്തുള്ള ലോകത്ത് അത്തരമൊരു ഇടപാടിന് “കൈക്കൂലി” എന്നാണ് പേര്.\nഇന്ത്യക്കാരൻ ആരാധന ആലയങ്ങൾക്ക് പണം മാത്രമല്ല, മറിച്ച് സ്വർണ്ണ കിരീടങ്ങളും രത്നമാലകളും നൽകുന്നു.\nഅവന്റെ ദാനങ്ങൾ ദരിദ്രർക്കല്ല, മറിച്ച് അവന്റെ ദാനം ദൈവത്തിന് ഉള്ളതാണ്. അതിനാൽ ഇന്ത്യയിലെ ആരാധനാലയങ്ങളിൽ സമ്പത്ത് അടിഞ്ഞു കൂടുന്നു, കോടിക്കണക്കിനുള്ള സ്വത്തുക്കൾ ഉപയോഗ ശ്യൂന്യമായി, എന്തുചെയ്യണ മെന്നറിയാതെ കിടക്കുന്നു ‘\nയൂറോപ്യർ ഇന്ത്യയിൽ വന്നപ്പോൾ സ്കൂളുകൾ പണിതു. ഇന്ത്യക്കാർ യൂറോപ്പിലേക്കും യുഎസ്എയിലേക്കും പോകുമ്പോൾ അവർ അവിടെ ആരാധനാലയങ്ങൾ പണിയുന്നു.\nദൈവംപോലും അനുഗ്രഹം കൊടുക്കുന്നതിനായി പണം സ്വീകരിക്കുന്നു വെങ്കിൽ, അതേപോലെ കാര്യം നേടുന്നതിൽ കൈക്കൂലി തെറ്റല്ലെന്ന് ഇന്ത്യക്കാർ വിശ്വസിക്കുന്നു.\nഇതിനാലാണ് ഇന്ത്യക്കാർ വളരെ എളുപ്പത്തിൽ ദുഷിപ്പിക്കപ്പെടുന്നത്. ഇന്ത്യൻ സംസ്കാരം അത്തരം ഇടപാടുകളെ ഉൾക്കൊള്ളുന്നു\n1: അഴിമതിക്കാരനായ ഒരു രാഷ്ട്രീയക്കാരനെ ജനം തള്ളി പറയുന്നില്ല, മറിച്ച് അംഗീകരിച്ച് വീണ്ടും അധികാരത്തിൽ ഏറ്റുന്നു. പാശ്ചാത്യ രാജ്യങ്ങളിൽ ഇത്തരത്തിൽ ഒന്ന് ചിന്തിക്കാൻ പോലും കഴിയില്ല.\n2: അഴിമതിയോടുള്ള ഇന്ത്യൻ ധാർമ്മികത വ്യക്തതയോടെ അതിന്റെ ചരിത്രത്തിൽ കാണാം. കവാടങ്ങൾ തുറക്കുന്നതിനായി കാവൽക്കാക്ക് പണം നൽകിയതിനുശേഷം പട്ടണങ്ങളും രാജ്യങ്ങളും പിടിച്ചെടുത്തതായും, കീഴടക്കിയതായും ഇന്ത്യൻ ചരിത്രം പറയുന്നു.\nഇത്തരം അഴിമതി ഇന്ത്യൻ ഉപഭൂഖണ്ഡത്തിലെ മാത്രം പ്രത്യേകതയാണ്.\nപുരാതന ഗ്രീസിനെയും ആധുനിക യൂറോപ്പിനെയും അപേക്ഷിച്ച് ഇന്ത്യക്കാർ എത്രമാത്രം കുറച്ച് യുദ്ധം ചെയ്തിട്ടുണ്ട് എന്നത് ശ്രദ്ധേയമാണ്.\nഇന്ത്യയിൽ യുദ്ധം ആവശ്യമില്ല, സൈന്യത്തെ കീഴടക്കാൻ കൈക്കൂലി മാത്രം മതിയായിരുന്നു.\nഇന്ത്യൻ കോട്ടകൾ കീഴടക്കിയ ചരിത്രത്തിൽ എല്ലായ്പ്പോഴും ഒരു സാമ്പത്തിക കൈമാറ്റം ഉണ്ടായിരുന്നു.\nമുഗളന്മാർ മറാത്തക്കാരെയും രജപുത്രരെയും കീഴടക്കിയതിൽ വരെ കൈക്കൂലിയുടെ ഒരു ചരിത്രമുണ്ട്.\nശ്രീനഗറിലെ രാജ, കൈക്കുലി വാങ്ങിയ ശേഷം ദാരഷിക്കോയുടെ മകൻ സുലൈമാനെ ഔറംഗസീബിന് കൊല്ലാൻ വിട്ടുകൊടുത്തു.\nകൈക്കൂലി മൂലം രാജ്യദ്രോഹത്തിന് വലിയതോതിൽ പിടിയിലായ ഇന്ത്യക്കാരുടെ നിരവധി കേസുകൾ പണ്ട് മുതലേയുണ്ട്.\nഇന്ത്യയിൽ ദൈവത്തിനു പോലും കൈക്കൂലി നൽകണം എന്ന അവസ്ഥയിൽ കാര്യങ്ങൾ എത്തിച്ചു.\n3: ഓരോരുത്തരും ധാർമ്മികമായി പെരുമാറിയാൽ എല്ലാവർക്കും ഉയർന്നുവരാമെന്ന സിദ്ധാന്തത്തിൽ ഇന്ത്യക്കാർ വിശ്വസിക്കുന്നില്ല,\nകാരണം അത് അവരുടെ വിശ്വാസത്തിൽ ഉൾപ്പെട്ട സന്ദേശമല്ല.\nഅസമത്വം അഴിമതി നിറഞ്ഞ സമൂഹത്തിന് മറ്റൊരു കാരണമായി.\nചോദ്യം ഇതാണ്: മറ്റ് ‘പരിഷ്കൃത’ രാജ്യക്കാർ അല്ലാത്ത ഇന്ത്യക്കാർക്ക് മാത്രം എന്തുകൊണ്ടാണ് ഒരു ഇടപാട് സംസ്കാരം?\nഇന്ത്യയിൽ ഇന്ത്യക്കാരില്ല, ഹിന്ദുക്കളും ക്രിസ്ത്യാനികളും മുസ്‌ലിംകളും, മറ്റു മതങ്ങളും മാത്രമേ ഉള്ളൂ.\n( അതെ! ലോകത്തിലെ ഏറ്റവും അഴിമതി കുറഞ്ഞ രാജ്യങ്ങളിലൊന്നാണ് ന്യൂസീലാന്റ്.)”\nഇത് ന്യൂ സീലന്റില് നടത്തിയ പഠനത്തിന്‍റെ റിപ്പോര്‍ട്ട് ആണോ?\nഇല്ല! ഇങ്ങനെ യാതൊരു പഠനത്തിനെ കുറിച്ച് ഞങ്ങള്‍ക്ക് അന്വേഷണത്തില് അറിയാന് സാധിച്ചില്ല. ഈ കുറിപ്പില് പറഞ്ഞിരിക്കുന്ന കാര്യങ്ങളെ കുറിച്ച് ഗൂഗിളില് അന്വേഷിച്ചപ്പോള് ഞങ്ങള്‍ക്ക് മനസിലായത് ഈ പോസ്റ്റ് നാലു കൊല്ലം കൊണ്ട് ഇന്റര്‍നെറ്റില് പ്രചരിക്കുന്ന ഒരു ഇംഗ്ലീഷ് ലേഖനത്തിന്‍റെ അതേപടി നടത്തിയ മലയാളം തര്ജ്ജമയാണ്. ലേഖനത്തിന്‍റെ സ്ക്രീന്‍ഷോട്ടും ലിങ്കും താഴെ നല്‍കിട്ടുണ്ട്.\nTennews article containing the exact content in English.\nലേഖനം വായിക്കാന്-Tennews | Archived Link\nമുകളില് നല്‍കിയ ലേഖനത്തിന്‍റെ മലയാളം തര്ജ്ജമയാണ് സാമുഹ്യ മാധ്യമങ്ങളില് പ്രചരിക്കുന്നത്. ടെന് ന്യൂസ് എന്ന വെബ്സൈറ്റ് പ്രസിദ്ധികരിച്ച ഈ ലേഖനത്തിന്‍റെ ലേഖകന് മുന് സി.ബി.ഐ. ജോയിന്‍റ ഡയറക്ടരായിരുന്ന ശാന്‍തോനു സെനാണ് എന്ന് മനസിലാവുന്നു. അദ്ദേഹം എഴുതിയ ലേഖനത്തില് ഈ കാര്യങ്ങള് ന്യൂസീലന്റ് കാരനായ ‘ബ്രായന് ഫ്രം ഗോഡ്സോന്’ എന്നൊരു ന്യൂ സീലന്റുകാരന്റെ ഇന്ത്യയിലെ അഴിമതിയെ കുറിച്ചുള്ള അഭിപ്രായമായിട്ടാണ് അവതരിപ്പിക്കുന്നത്. ഇതില് യാതൊരു പഠനത്തിനെ കുറിച്ച് ഒന്നും പറയുന്നില്ല.\nഞങ്ങള് ബ്രായന് ഫ്രം ഗോഡ്സോന് എന്ന വ്യക്തിയെ കുറിച്ച് അന്വേഷിച്ചപ്പോള് യാതൊരു വിവരവും ഞങ്ങള്‍ക്ക് ലഭിച്ചില്ല. എന്തായാലും ഇത് ഒരു ആളുടെ വ്യക്തിപരമായ അഭിപ്രായമായി മാത്രമേ കണക്കാക്കാന് സാധിക്കുകയുള്ളൂ. കുറിപ്പില് പറഞ്ഞിരിക്കുന്ന കാര്യങ്ങളെ പിന്തുണയായി യാതൊരു പഠനത്തിനെ ചുണ്ടികാണിച്ചിട്ടില്ല. ഈ അഭിപ്രായങ്ങള് എവിടെ ആരാണ് എന്ത് പഠനത്തിന്‍റെ അടിസ്ഥാനത്തിലാണ് പറഞ്ഞത് എന്നത്തിനെ കുറിച്ച് യാതൊരു വിവരവും ലഭ്യമല്ല.\nപോസ്റ്റില് പറയുന്ന കാര്യങ്ങള് എത്രത്തോളം പ്രശസ്തമാണ് എന്നതിനെ കുറിച്ച് പറയാന് കഴിയില്ല. പക്ഷെ പോസ്റ്റില് പറയന്ന പോലെ ന്യൂ സീലന്റ് ലോകത്തിലെ ഏറ്റവും കുറഞ്ഞ അഴിമതിയുള്ള രാജ്യങ്ങളില് ഒന്നാണ്. ട്രാന്‍സ്പരന്‍സി ഇന്റര്‍നാഷണല് എന്ന സംഘടനയുടെ കറപ്ഷന് പര്‍സപഷന് ഇണ്ടേക്സ് പ്രകാരം ന്യൂ സീലന്റ് ഡന്മാര്‍ക്കിനോപ്പം ഒന്നാം സ്ഥാനത്താണ്.\nഫെസ്ബൂക്കില് ഇന്ത്യയില് എന്തുകൊണ്ടാണ് അഴിമതി വലിയ തരത്തില് നടക്കുന്നത് എന്നതിനെ കുറിച്ച് ന്യൂ സീലണ്ടില് നടത്തിയ പഠനം എന്ന തരത്തില് പ്രചരിപ്പിക്കുന്ന കുറിപ്പുകള് തെറ്റാണ്. കുറിപ്പില് പറയുന്ന കാര്യങ്ങള് ന്യൂ സീലന്റില് നടത്തിയ ഒരു പഠനത്തില് കണ്ടെത്തിയതല്ല. പകരം ബ്രായന് ഫ്രം ഗോഡ്സോന് എന്ന അജ്ഞാത വ്യക്തിയുടെ പേരില് 2016 മുതല് സാമുഹ്യ മാധ്യമങ്ങളില് പ്രചരിക്കുന്ന ഒരു കുറിപ്പാണ്.\nTitle:ന്യൂസീലന്റില് ഇന്ത്യയിലെ അഴിമതിയെ കുറിച്ച് നടത്തിയ പഠന റിപ്പോര്‍ട്ട് എന്ന തരത്തില് വ്യാജപ്രചരണം…\nTagged BrianGodzoneഅഴിമതിന്യൂ സീലന്റ്പഠനം\nFACT CHECK: കെ സുരേന്ദ്രനെ ബിജെപി അധ്യക്ഷ സ്ഥാനത്തു നിന്ന് മാറ്റിയേക്കും എന്ന വാര്‍ത്ത തെറ്റാണ്…\nഅനുഛേദം 370, 35A എടുത്തു മാറ്റിയത് ആഘോഷിച്ചു കാശ്മീരില് നൃത്തം ചെയ്യുന്ന ജവാന്‍മാരുടെ വീഡിയോയാണോ ഇത്…?\nSeptember 14, 2019 September 14, 2019 Mukundan K


ടെലിവിഷൻ ഷോ ആങ്കറിംഗ് , മോഡലിംഗ് എന്നീ രംഗങങളിൽ നിന്നാണ് അഞ്ജലി നായർ സിനിമയിലേക്കെത്തുന്നത്. 2010 ൽ നെല്ല് എന്ന തമിഴ് സിനിമയിൽ നായിക ആയാണ് അഞ്ജലി സിനിമാ രംഗത്തെത്തുന്നത് . ദൃശ്യം 2വിലും ശ്രദ്ധേയവേഷത്തിൽ താരം എത്തി. ആ ചിത്രത്തിന്റെ\nലോട്ടറി വാങ്ങാൻ പണമില്ലാത്തതിന്‍റെ പേരിൽ കടം പറഞ്ഞ് വാങ്ങിയ ലോട്ടറിക്ക് സമ്മാനം അടിച്ച സംഭവം നിരവധിയാണ്. ജാക്ക്പോട്ട് സമ്മാനങ്ങൾ സ്വപ്നം കാണുന്ന നിരവധി ആളുകളുണ്ട്. ലോട്ടറി അടിച്ചാൽ വാങ്ങാൻ ഉദേശിക്കുന്ന വീടും കാറുമെല്ലാം പലപ്പോഴും ഇവർ സ്വപ്നം കാണാറുമുണ്ട്. എന്നാൽ ജാക്ക്പോട്ടിന്‍റെ\nവ്യത്യസ്ത ശൈലിയിലൂടെ മലയാളി പ്രേക്ഷകരിൽ ചിരിയും നൊമ്പരവും നിറച്ച അതുല്യ കലാകാരനാണ് കുതിരവട്ടം പപ്പു. വിടപറഞ്ഞിട്ട് 21 വര്ഷം പിന്നിട്ടിട്ടും കോഴിക്കോട് സ്വദേശിയായ പനങ്ങാട്ട് പത്മദളാക്ഷനെ ആരും മറന്നിട്ടില്ല. മണിച്ചിത്രത്താഴ്, വെള്ളാനകളുടെ നാട്, ഏയ് ഓട്ടോ, തേന്മാവിൻ കൊമ്പത്ത് എന്നീ ചിത്രങ്ങളിലൂടെ\nമാധ്യമ പ്രവര്‍ത്തകന് ജമാല് ഖഷോഗ്ജിയുടെ കൊലപാതകത്തില് സൗദി കിരീടാവകാശി മുഹമ്മദ് ബിന് സല്‍മാന് ഉപരോധം ഏര്‍പ്പെടുത്താനാകില്ലെന്ന് അമേരിക്ക. സൗദിയുമായുള്ള ബന്ധം നല്ല നിലയ്ക്ക് കൊണ്ടുപോകാനാണ് ആഗ്രഹിക്കുന്നതെന്ന് സ്റ്റേറ്റ് ഡിപ്പാര്‍ട്ട്മെന്റ് വക്താവ് നെഡ് പ്രൈസ് പറഞ്ഞു. ബൈഡന് ഭരണകൂടം യു.എസ്-സൗദി ബന്ധം വിച്ഛേദിക്കാതെ\nകോഴിക്കോട് എയര് ഇന്ത്യ ഓഫിസിലേക്ക് മാര്‍ച്ച് നടത്തിയ കേസില് ടി.വി.രാജേഷ് എം.എല്.എയും ഡി.വൈ.എഫ്.ഐ അഖിലേന്ത്യാ പ്രസിഡന്റ് പി.എ.മുഹമ്മദ് റിയാസും റിമാന്‍ഡില്. ഹൈക്കോടതി നിര്‍ദേശപ്രകാരം കോഴിക്കോട് കോടതിയില് ഹാജരായതിന് പിന്നാലെയാണ് ഉത്തരവ്. ഇരുവര്‍ക്കുമൊപ്പം കര്‍ഷകസംഘം നേതാവ് കെ.കെ.ദിനേശനും റിമാന്‍ഡിലായി. 2009 ഡിസംബറിലാണ് വിമാന\nകൊച്ചി∙ കളമശേരി പൊലീസ് സ്റ്റേഷനിൽ ടീ വൈൻഡിങ് മെഷീൻ ഉൾപ്പടെ സ്ഥാപിച്ച് അഭിനന്ദനങ്ങൾ കൂമ്പാരമായെത്തിയതിനു പിന്നാലെ അതിനു പിന്നിൽ പ്രവർത്തിച്ച സിവിൽ പൊലീസ് ഉദ്യോഗസ്ഥൻ പി.എസ്. രഘുവിന് സസ്പെൻഷൻ. കൊച്ചി ഡിസിപി ഐശ്വര്യ ഡോങ്റെയുടേതാണ് നടപടി. പരിപാടിയെക്കുറിച്ച് മേലുദ്യോഗസ്ഥരുടെ അനുമതിയില്ലാതെ മാധ്യമങ്ങൾക്ക്\nക്രിസ്മസ് ദിനത്തില് ഒത്തുചേര്‍ന്ന കുടുംബത്തിലെ എല്ലാവവരും കോവിഡ്-19 പോസിറ്റീവായതിന് പിന്നാലെ അമ്മയും, മകളും ഒരു മാസത്തെ വ്യത്യാസത്തില് മരണമടഞ്ഞു. വോള്‍വര്‍ഹാംപ്ടണില് നിന്നുള്ള 64-കാരി കശ്മീര് ബെയിന്‍സ്, മകള് 43-കാരി പരംജീത്ത് എന്നിവരാണ് വൈറസ് ബാധിച്ച് രോഗബാധിതരായ ശേഷം മരണത്തിന് കീഴടങ്ങിയതെന്ന് ഹൃദയം\nകോണ്‍ഗ്രസില് സീറ്റ് വിഭജനം സംബന്ധിച്ച ചര്‍ച്ചകള് പുരോഗമിക്കവെ മൂവാറ്റുപുഴ ചങ്ങനാശേരി സീറ്റുകള് തമ്മില് വെച്ചുമാറ്റം. ചങ്ങനാശേരി സീറ്റ് കോണ്‍ഗ്രസ് ഏറ്റെടുത്ത് പകരം മൂവാറ്റുപുഴ സീറ്റ് കേരള കോണ്‍ഗ്രസ് ജോസഫ് വിഭാഗത്തിനു നല്‍കാനാണ് തീരുമാനം. ഇതോടെ, മൂവാറ്റുപുഴയില് കഴിഞ്ഞ തവണ എല്‍ദോ ഏബ്രാഹാമിനോടു\nനിയമസഭ തിരഞ്ഞെടുപ്പ് ആഗതമായ സാഹചര്യത്തിൽ സിപിഎമ്മിൽ സീറ്റ് വിഭജന ചർച്ചകൾ പുരോഗമിക്കുന്നു. കൊല്ലത്ത് സിപിഎം സാധ്യതാ പട്ടികയായി. എംഎൽഎമാരായ എം.മുകേഷ്, എം.നൗഷാദ് എന്നിവർ വീണ്ടും ജനവിധി തേടും. കഴിഞ്ഞ തവണ കൊല്ലത്ത് നാല് സീറ്റിലാണ് സിപിഎം മത്സരിച്ചത്. എന്നാൽ ഇത്തവണ ചവറ\nസംവിധായകനും നടനുമായ ലാലും, മകന് ജീന് പോള് ലാലും ചേര്‍ന്ന് സംവിധാനം ചെയ്ത ചിത്രമാണ് ‘Tസുനാമി’. മാര്‍ച്ച് പതിനൊന്നിനു റിലീസിന് തയ്യാറെടുക്കുന്ന ചിത്രത്തിന്റെ പിറവിയെക്കുറിച്ച് അഭിമുഖത്തില് പങ്കു വെച്ചിരിക്കുകയാണ് ലാല്. ഇന്നസെന്റ് പറഞ്ഞ ഒരു തമാശ കഥയില് നിന്നാണ് ഈ സിനിമ\n123 … 1,809 Next Page


'അനുജന് മെന്‍സസ് എന്ന് കേട്ടിട്ടുണ്ടോ?'; പാസ് കൊടുത്ത് സീറ്റില് ഇരുന്ന് യാത്ര ചെയ്ത വിദ്യാര്‍ത്ഥിനിയെ ചീത്ത വിളിച്ച കണ്ടക്ടര്‍ക്ക് ചുട്ട മറുപടിയുമായി വീട്ടമ്മ! വൈറലായി കുറിപ്പ് - BIGNEWSLIVE | Latest Malayalam News\n‘അനുജന് മെന്‍സസ് എന്ന് കേട്ടിട്ടുണ്ടോ?’; പാസ് കൊടുത്ത് സീറ്റില് ഇരുന്ന് യാത്ര ചെയ്ത വിദ്യാര്‍ത്ഥിനിയെ ചീത്ത വിളിച്ച കണ്ടക്ടര്‍ക്ക് ചുട്ട മറുപടിയുമായി വീട്ടമ്മ! വൈറലായി കുറിപ്പ്\n'അനുജന് മെന്‍സസ് എന്ന് കേട്ടിട്ടുണ്ടോ?'; പാസ് കൊടുത്ത് സീറ്റില് ഇരുന്ന് യാത്ര ചെയ്ത വിദ്യാര്‍ത്ഥിനിയെ ചീത്ത വിളിച്ച കണ്ടക്ടര്‍ക്ക് ചുട്ട മറുപടിയുമായി വീട്ടമ്മ! വൈറലായി കുറിപ്പ്\nകോഴിക്കോട്; സ്‌കൂളിലും കോളേജിലും പോകുമ്പോള് കണ്‍സെഷന് യാത്രയില് സഞ്ചരിക്കുന്ന കുട്ടികളോട് പലപ്പോഴും മോശമായാണ് കണ്ടക്ടര്‍മാരുടെ പെരുമാറ്റം. ഇവിടെ ദിവസവും സ്വകാര്യ ബസ്സിനെ ആശ്രയിക്കുന്ന കുട്ടികള് അനുഭവിക്കുന്ന ദുരിതം വ്യക്തമാക്കുന്ന ഒരു ഫേസ് ബുക്ക് പോസ്റ്റാണ് സോഷ്യല് മീഡിയയില് വൈറല്.\nകോഴിക്കോട് സ്വകാര്യ ബസ്സില് യാത്ര ചെയ്യുന്ന കുട്ടികളുടെ ദുരിതമാണ് ഇവിടെ കുറിക്കുന്നത്. സ്‌കൂള് വിട്ട് ബസ്സില് കയറിയ കുട്ടിക്ക് ബസ്സിലെ ഒരു യാത്രക്കാരി സീറ്റ് ഒഴിഞ്ഞു കൊടുത്തപ്പോഴുണ്ടായ സംഭവമാണ് പോസ്റ്റില് വിവരിക്കുന്നത്.\n‘ അമ്പത് പൈസേം കൊടുത്ത് സീറ്റിലിരുന്ന് യാത്ര ചെയ്യുന്നോ? എഴുന്നേല്‍ക്കെടീ… ഇതാണ് ഇതിറ്റുങ്ങളെ കയറ്റണ്ടാന്ന് പറേന്നത്… അഹങ്കാരികള്…’പിന്നേയും അയാള് വായില് തോന്നിയതൊക്കെ വിളിച്ചു പറഞ്ഞു. പേടിച്ചരണ്ട് സീറ്റില് നിന്നും എഴുന്നേല്‍ക്കാന് ശ്രമിച്ച കുട്ടിയെ ആ സ്ത്രീ അവിടെ തന്നെ പിടിച്ചിരുത്തി. ‘ഞാനാണവള്‍ക്ക് സീറ്റ് ഒഴിഞ്ഞു കൊടുത്തത്. സ്‌കൂള് കുട്ടികള്‍ക്കെന്താ സീറ്റിലിരിക്കാന് പാടില്ലേ?’ എന്നുചോദിച്ചപ്പോള്’പാസ്സ്‌കാര് നിന്നാ മതി. ഫുള് ടിക്കറ്റ് കാര് ഇരിക്കട്ടെ. നിങ്ങള്‍ക്ക് സീറ്റ് വേണ്ടെങ്കില് നിന്നോളൂ.. അവിടെ വേറെയാരെങ്കിലും ഇരിക്കും… ‘എന്നായി കണ്ടക്ടറുടെ മറുപടി. എന്നാല് അവള് അവിടെത്തന്നെയിരിക്കുമെന്ന് യുവതിയും മറുപടി പറഞ്ഞു.\n‘ അനുജന് മെന്‍സസ് എന്ന് കേട്ടിട്ടുണ്ടോ? മാസമുറ?’ചോദ്യം കേട്ട ആണ്‍കുട്ടികളില് ചിലര് ചിരിച്ചു. മറ്റുള്ളവര് സ്തബ്ധരായി. കണ്ടക്ടര് ഒന്നും മിണ്ടുന്നില്ല.’എന്നാല് അങ്ങിനെയൊന്നുണ്ട്. ഈ നില്‍ക്കുന്നവരിലധികവും മെന്‍സസ് ആയിത്തുടങ്ങിയ കുട്ടികളായിരിക്കും. മെന്‍സസ് പിരിയഡ് അടുക്കുമ്പോള് ശരീരത്തില് വിവിധങ്ങളായ ഹോര്‍മോണ് വ്യതിയാനങ്ങളും മറ്റും നടക്കും. ചിലര്‍ക്ക് സഹിക്കാന് കഴിയാത്ത വയറുവേദനയുണ്ടാവും. ചിലര്‍ക്ക് തല ചുറ്റല്, ക്ഷീണം… ഈ നില്‍ക്കുന്നവരില് ചിലരെങ്കിലും അങ്ങിനെയുള്ള വേദന കടിച്ചമര്‍ത്തുന്നവരായിരിക്കും. ശരിക്കും അവരീവേദനയൊന്നും സഹിക്കുന്നത് അവര്‍ക്കു വേണ്ടിയല്ല കേട്ടോ. അടുത്ത തലമുറയ്ക്കായാണ്. എന്നായിരുന്നു യുവതിയുടെ മറുപടി.\n‘അനുജന് മെന്‍സസ് എന്ന് കേട്ടിട്ടുണ്ടോ?’\nകുറ്റ്യാടി നിന്നും കോഴിക്കോട്ടേക്ക് പോകുന്ന ഒരു സ്വകാര്യ ബസ്സില് പേരാമ്പ്രയില് നിന്നാണ് ഞാന് കയറിയത്. ഭാഗ്യത്തിന് സീറ്റ് കിട്ടി. സ്ത്രീകളുടെ സംവരണ സീറ്റിന് പുറകിലുള്ള വിന്റോ സൈഡിലുള്ള സീറ്റാണ് ലഭിച്ചത്. എനിക്കിഷ്ടവും വിന്റോ സൈഡിലിരിക്കാനാണ്. അവിടെയാവുമ്പോള് പുറത്തേക്ക് നോക്കിയിരിക്കാല്ലോ. കാഴ്ചകളും കാണാം. കണ്ണും തുറന്നിരുന്ന് സ്വപ്നവും കാണാം!\nഎവിടെയോ കണ്ടു മറന്ന മുഖം. കുറേ ശ്രമിച്ചു നോക്കി. ഓര്‍ത്തെടുക്കാനാവുന്നില്ല. ബസ്സ് നടുവണ്ണൂരിലെത്തിയപ്പോള് നിറയേ സ്‌ക്കൂള് കുട്ടികള് കയറി.\nപുറകിലും മുമ്പിലുമുള്ള ഡോറുകളിലെ ‘കിളി’ത്തൊഴിലാളികള് ഉന്തിയും തളളിയും വഴക്ക് പറഞ്ഞുമൊക്കെയാണ് കുട്ടികളെ കയറ്റിക്കൊണ്ടിരിക്കുന്നത്. കുട്ടികളും തിരക്കുകൂട്ടി കോണിപ്പടിയില് തടസ്സമുണ്ടാക്കുന്നുണ്ട്.\n‘കുറച്ച് പുറകോട്ട് നില്‍ക്കാനല്ലേ പറഞ്ഞത്… പറഞ്ഞാല് കേള്‍ക്കില്ല ഒറ്റയെണ്ണവും… സഞ്ചിയും തൂക്കി ഇറങ്ങിക്കോളും…’\nനല്ല മുഖപരിചയം, എവിടെ വച്ചായിരിക്കും മുമ്പ് ഞാനവരെ കണ്ടത്? ഓര്‍മ്മകളില് അവരെ തെരഞ്ഞുകൊണ്ടിരിക്കുമ്പോഴാണ് ആ സംഭവം നടന്നത്.\nപെണ്‍കുട്ടി ‘വേണ്ട… വേണ്ട… ഞാന് നിന്നോളാം’ എന്ന് പറയുന്നുണ്ട്. അതു വകവെക്കാതെ ആ സ്ത്രീ സീറ്റില് നിന്നുമെഴുന്നേറ്റ്, ആ കുട്ടിയെ അവിടെ പിടിച്ചിരുത്തി, മുകളിലത്തെ കമ്പിയില് പിടിച്ചു തൂങ്ങി അവര് അതിനടുത്തായി നിന്നു.\n‘ ടിക്കറ്റ് … ടിക്കറ്റ്…’\nഎന്ന് വിളിച്ചു പറഞ്ഞ്, കുട്ടികളേയെല്ലാം മുന്നോട്ട് അടുപ്പിച്ചു നിര്‍ത്തി, അതിനിടയിലൂടെ തിങ്ങി ഞെരുങ്ങി കണ്ടക്ടര് ആ സ്ത്രീക്ക് അടുത്തെത്തി. പെട്ടന്നാണയാള് സീറ്റിലിരുന്ന് യാത്ര ചെയ്യുന്ന പെണ്‍കുട്ടിയെ കാണുന്നത്!\n‘ അമ്പത് പൈസേം കൊടുത്ത് സീറ്റിലിരുന്ന് യാത്ര ചെയ്യുന്നോ? എഴുന്നേല്‍ക്കെടീ… ഇതാണ് ഇതിറ്റുങ്ങളെ കയറ്റണ്ടാന്ന് പറേന്നത്… അഹങ്കാരികള്…’ പിന്നേയും അയാള് വായില് തോന്നിയതൊക്കെ വിളിച്ചു പറഞ്ഞു.\n‘മോളവിടെത്തന്നെയിരുന്നോ ‘അവര് അവളെപ്പിടിച്ച് ആ സീറ്റില്‍ത്തന്നെയിരുത്തി.\n‘ഞാനാണവള്‍ക്ക് സീറ്റ് ഒഴിഞ്ഞു കൊടുത്തത്. സ്‌കൂള് കുട്ടികള്‍ക്കെന്താ സീറ്റിലിരിക്കാന് പാടില്ലേ?’\n‘പാസ്സ്‌കാര് നിന്നാ മതി. ഫുള് ടിക്കറ്റ് കാര് ഇരിക്കട്ടെ. നിങ്ങള്‍ക്ക് സീറ്റ് വേണ്ടെങ്കില് നിന്നോളൂ.. അവിടെ വേറെയാരെങ്കിലും ഇരിക്കും… ‘\n‘ അവള് അവിടെത്തന്നെയിരിക്കും !’\n‘കണ്ടക്ടറേ നിങ്ങള്‍ക്ക് എന്റെ അനുജന്റെ വയസ്സേയുള്ളൂ… അതു കൊണ്ട് ഞാന് അനുജാ എന്ന് തന്നെ വിളിക്കട്ടെ.\nഅതിരാവിലെ വേണ്ടത്ര പ്രാതല് പോലും കഴിക്കാതെ ട്യൂഷന് ക്ലാസ്സിലേക്ക് വീട്ടില് നിന്നും ഓടിത്തുടങ്ങിയവരായിരിക്കും ഇവര്. സ്‌ക്കൂളില് നിന്നും കിട്ടിയ ഉച്ചഭക്ഷണമായിരിക്കും കാര്യമായി ഇവരിന്ന് കഴിച്ചിട്ടുണ്ടാവുക! അനുജന് ഇവരുടെ കണ്ണുകളിലേക്കും മുഖത്തേക്കുമൊന്നു നോക്കൂ.. ക്ഷീണിച്ചിരിക്കുന്ന ഈ കുട്ടികളേയല്ലേ നമ്മള് സീറ്റുകളില് ഇരുത്തേണ്ടത്? അവരല്ലേ ഇരിക്കേണ്ടവര്? ‘\n‘ അനുജന് മെന്‍സസ് എന്ന് കേട്ടിട്ടുണ്ടോ? മാസമുറ?’\n‘എന്നാല് അങ്ങിനെയൊന്നുണ്ട്. ഈ നില്‍ക്കുന്നവരിലധികവും മെന്‍സസ് ആയിത്തുടങ്ങിയ കുട്ടികളായിരിക്കും.\nമെന്‍സസ് പിരിയഡ് അടുക്കുമ്പോള് ശരീരത്തില് വിവിധങ്ങളായ ഹോര്‍മോണ് വ്യതിയാനങ്ങളും മറ്റും നടക്കും. ചിലര്‍ക്ക് സഹിക്കാന് കഴിയാത്ത വയറുവേദനയുണ്ടാവും. ചിലര്‍ക്ക് തല ചുറ്റല്, ക്ഷീണം… ഈ നില്‍ക്കുന്നവരില് ചിലരെങ്കിലും അങ്ങിനെയുള്ള വേദന കടിച്ചമര്‍ത്തുന്നവരായിരിക്കും. ശരിക്കും അവരീവേദനയൊന്നും സഹിക്കുന്നത് അവര്‍ക്കു വേണ്ടിയല്ല കേട്ടോ. അടുത്ത തലമുറയ്ക്കായാണ്!\nനമ്മള് അവര്‍ക്കായി സീറ്റുകള് ഒഴിഞ്ഞു കൊടുക്കുകയല്ലേ വേണ്ടത്? അത് നമ്മള് പൊതു സമൂഹത്തിന്റെ കടമയല്ലേ?’\n‘ ടിക്കറ്റ്… ടിക്കറ്റ്.. ‘ എന്ന് പറഞ്ഞ് മുമ്പോട്ട് നടന്നു തുടങ്ങി.\nഅവരുടെ പുറകിലത്തെ സീറ്റിലിരുന്ന ഒരു ചെറുപ്പക്കാരന് എഴുന്നേറ്റ് മറ്റൊരു പെണ്‍കുട്ടിയോട് ‘മോളേ ദാ ഇവിടെയിരുന്നോ’ എന്ന് പറഞ്ഞ് സീറ്റ് ഒഴിഞ്ഞു കൊടുത്തു. മടിച്ച് മടിച്ച് നിന്ന അവളെ അയാള് നിര്‍ബ്ബന്ധിച്ച് സീറ്റിലിരുത്തി.\nപോലീസിന്റെ വീഴ്ച! മോഷണക്കേസില് പ്രവാസിയെ ആളുമാറി അറസ്റ്റ് ചെയ്ത സംഭവം; 54 ദിവസത്തെ ജയില് വാസത്തിന് ശേഷം യഥാര്‍ത്ഥ പ്രതി പിടിയില്


നടി ആക്രമിക്കപ്പെട്ട കേസിൽ പൾസർ സുനിയുടെ ജാമ്യാപേക്ഷയിൽ വിധി ഇന്ന്-Pulsar Suni bil plea verdict\nActress Attack Case Pulsar Suni Bail Ple Verdict 55871\nനടി ആക്രമിക്കപ്പെട്ട കേസിൽ പൾസർ സുനിയുടെ ജാമ്യാപേക്ഷയിൽ വിധി ഇന്ന്\nരണ്ട് ദിവസത്തെ വാദത്തിന് ശേഷമാണ് വിധി പറയുന്നത്\nകൊച്ചി: നടിയെ തട്ടിക്കൊണ്ടുപോയി പീഡിപ്പിക്കാൻ ശ്രമിച്ച കേസിൽ മുഖ്യപ്രതി പൾസർ സുനിയുടെ ജാമ്യാപേക്ഷയിൽ ഇന്ന് കോടതി വിധി പറയും. രണ്ട് ദിവസത്തെ വാദപ്രതിവാദങ്ങൾക്ക് ഒടുവിലാണ് ഇന്ന് അങ്കമാലി ജുഡീഷ്യൽ കോടതി വിധി പറയുക.\nപൾസർ സുനിക്ക് ജാമ്യം നൽകരുതെന്നാണ് പ്രൊസിക്യൂഷൻ വാദിക്കുന്നത്. ഇങ്ങിനെ വന്നാൽ ഇയാൾ തെളിവുകൾ നശിപ്പിക്കാൻ ശക്തമായി പരിശ്രമിക്കുമെന്നാണ് പ്രൊസിക്യൂഷൻ കോടതിയിൽ വ്യക്തമാക്കിയത്. പ്രോസിക്യൂഷന്റെ ആവശ്യം പരിഗണിച്ച് കേസുമായി ബന്ധപ്പട്ട് കോടതി നടപടികൾ രഹസ്യമാക്കിയിട്ടുണ്ട്.\nഈ മാസം 18 നാണ് സുനിയ്ക്ക് ജാമ്യത്തിനായി ആളൂര് കോടതിയില് ജാമ്യാപേക്ഷ നല്‍കിയത്. എന്നാല് കുറ്റപത്രം സമര്‍പ്പിച്ച കേസില് ജാമ്യം ലഭിക്കേണ്ടത് പ്രതിയുടെ അവകാശമാണെന്ന് പള്‍സര് സുനിയുടെ അഭിഭാഷകന് അഡ്വ. ബി എ ആളൂര് വാദിച്ചു. കേസില് പള്‍സര് സുനിയുടെ റിമാന്റ് കാലാവധി ഓഗസ്റ്റ് ഒന്നിന് അവസാനിക്കും. അതിനിടെ നടിയെ ആക്രമിച്ച കേസില് പൊലീസ് അന്വേഷണം ഊര്‍ജ്ജിതമാക്കി.\nനിറങ്ങളിൽ ഒരു കഥയെഴുതുമ്പോൾ


തെരഞ്ഞെടുപ്പ് പ്രചാരണത്തിൽ വ്യക്തി അധിക്ഷേപം അരുതെന്ന് നേതാക്കളോട് മോഡി | Malayalam News\nതെരഞ്ഞെടുപ്പ് പ്രചാരണത്തിൽ വ്യക്തി അധിക്ഷേപം അരുതെന്ന് നേതാക്കളോട് മോഡി\nന്യൂദൽഹി- തെരഞ്ഞെടുപ്പ് പ്രചാരണങ്ങളിൽ അധിക്ഷേപം പാടില്ലെന്ന് പ്രധാനമന്ത്രി നരേന്ദ്ര മോഡി പാർട്ടി നേതാക്കളോട് ആവശ്യപ്പെട്ടു. പ്രചാരണം പൂർണമായും പൊസിറ്റീവായിരിക്കണമെന്നും അദ്ദേഹം ആവശ്യപ്പെട്ടു. ബിജെപി ആസ്ഥാനത്തു വെച്ച് മുതിർന്ന നേതാക്കളെ ഓരോരുത്തരെയായി കാണുമ്പോഴാണ് മോഡി ഈ ആവശ്യം ഉന്നയിച്ചത്.\nഅടിത്തട്ടിലെ സ്ഥിതികളുടെ യഥാർത്ഥ ചിത്രം മനസ്സിലാക്കണമെന്നും അദ്ദേഹം നേതാക്കളോട് പറഞ്ഞു. പ്രചാരണം ദൂഷിതമായ രീതിയിലാണെന്ന പ്രതിച്ഛായ സൃഷ്ടിക്കരുത്. ബിജെപിയുടെ പ്രചാരണം പരിഷ്കൃതമായ രീതിയിലാണെന്ന് ഓരോരുത്തരും പറയുന്ന നിലയുണ്ടാകണം. തൃണമൂൽ നേതാക്കളെ ഏതെങ്കിലും തരത്തിൽ അധിക്ഷേപിക്കുന്ന രീതി പാടില്ലെന്ന് അദ്ദേഹം നിർദ്ദേശിച്ചു.\nവ്യാഴാഴ്ചയാണ് പശ്ചിമബംഗാൾ ബിജെപി നേതാക്കളെ മോഡി നേരിൽ കണ്ടത്. പ്രചാരണത്തിൽ ബിജെപിയുടെ കുറവുകൾ എന്തെല്ലാമാണെന്ന് കണ്ടെത്തണമെന്ന് തങ്ങളോട് ആവശ്യപ്പെട്ടതായി കൂടിക്കാഴ്ചയിൽ പങ്കെടുത്ത നേതാക്കളിലൊരാൾ പറഞ്ഞു. സത്യസന്ധമായി സംസാരിക്കണമെന്ന് അദ്ദേഹം ആവശ്യപ്പെട്ടു.\nസ്ഥാനാർത്ഥി നിർണയം ദ്രുതഗതിയിൽ നടക്കുകയാണ് ബംഗാൾ ബിജെപിയിൽ. മാർച്ച് 27ന് നടക്കുന്നആദ്യഘട്ട തെരഞ്ഞെടുപ്പിൽ മത്സരിക്കാനുള്ള 38 സ്ഥാനാർത്ഥികളുടെ പട്ടിക കഴിഞ്ഞദിവസം അന്തിമമാക്കി. നിലവിൽ എംപിമാരൊന്നും പട്ടികയിലില്ലെന്ന് ബിജെപി പറയുന്നു. എന്നാൽ, എംപിയായിരിക്കുന്ന ഒരു വ്യക്തി മത്സരിച്ചാൽ മാത്രമേ ഒരു മണ്ഡലം ജയിക്കൂ എന്ന സ്ഥിതി വന്നാൽ ആ വഴിക്കും ആലോചിക്കും. ടിഎംസി വിട്ട് ബിജെപിയിലെത്തിയ മുകുൾ റോയിയെ മത്സരിക്കാൻ അനുവദിക്കില്ലെന്നാണ് റിപ്പോർട്ട്. മുകുൾ റോയിക്ക് മത്സരിക്കാൻ താൽപര്യമുണ്ട്. നിലവിൽ പാർട്ടി സംസ്ഥാന വൈസ് പ്രസിഡന്റാണ് അദ്ദേഹം.\nIndia PM modi 2021 elections West Bengal


എക്‌സ്ട്രാ ഓര്‍ഡിനറി അബുദാബി പാസ് കൈയ്യിലുണ്ടോ?…മാളുകളിലും ഹോട്ടലുകളിലും 50 ശതമാനം വരെ ‘പൊളപ്പന്’ ഓഫറുകള്\nഅബൂദാബി: എക്സ്ട്രാ ഓര്‍ഡിനറി അബൂദാബി പാസില് കൂടുതല് ഓഫറുകളുമായി ഇത്തിഹാദ് എയര് വേയ്സ്. റസ്റ്റോറന്റുകളിലും വിനോദ കേന്ദ്രങ്ങളിലും പഞ്ചനക്ഷത്ര ഹോട്ടലുകളിലും 50 ശതമാനം വരെ ഡിസ്‌കൗണ്ട് ഇത്തിഹാദിന്റെ ബോര്‍ഡിംഗ് പാസ് ഉള്ളവര്‍ക്കായി എയര്‍വേയ്സ് ഒരുക്കിയിട്ടുണ്ട്. യാസ് മാള്, ഫിഷ് ആന്‍ഡ് കോ, മിസ്റ്റര് ഗ്രീക്ക്, അല് ഫനര് എന്നിവിടങ്ങളില് 20 ശതമാനം ഡിസ്‌കൗണ്ടാണ് ബോര്‍ഡിംഗ് പാസ് ഉള്ളവര്‍ക്ക് ഒരുക്കിയിരിക്കുന്നത്. ഇത്തിഹാദ് എയര് വേയ്സ് മാര്‍ക്കറ്റിംഗ് വൈസ് പ്രസിഡന്റ് ടിം ബര്‍ണല് ആണ് ഇക്കാര്യം അറിയിച്ചത്.\nസാഹസീകത ഇഷ്ടപ്പെടുന്ന യാത്രക്കാര്‍ക്കായി നിരവധി ഓഫറുകളുണ്ട്. അല് ഐനിലെ ലെഷ്വര് ട്രെയിന് ടൂറിസം ടൂര്‍സില് ഇത്തിഹാദിന്റെ ബോര്‍ഡിംഗ് പാസ് കൈവശമുള്ളവര്‍ക്ക് 20 ശതമാനം ഡിസ്‌കൗണ്ട് ആണ് ഉള്ളത്. കൂടാതെ ഹല അബൂദാബി ടൂര്‍സില് 50 ശതമാനം ഇളവും ഏര്‍പ്പെടുത്തിയിട്ടുണ്ട്. സ്റ്റോറി ഓഫ് അബൂദാബി സിറ്റി ടൂര്, മോണിംഗ് ഡെസേര്‍ട്ട് ഡ്രൈവ്, ഡെസേര്‍ട്ട് സണ്‍സെറ്റ് ഡ്രൈവ് ആന്‍ഡ് ബിബി ക്യു എന്നിവിടങ്ങളിലും 50 ശതമാനം ഡിസ്‌കൗണ്ടുണ്ട്.\nവ്യാജ സര്‍ട്ടിഫിക്കറ്റുകള്; സൗദിയില് നിരവധിപേര് പിടിയിലാകുന്നു


കൽപ്പറ്റയിൽ വെല്ലുവിളികൾ മറികടക്കുമോ സിദ്ധിഖ്? പോസ്റ്റ് പോൾ ഫലം ഇങ്ങിനെ | Kerala Assembly election 2021 Kalpetta constituency Asianet news C Fore post poll survey result\nജില്ലയിൽ നിന്നുള്ളൊരാളെ സ്ഥാനാർത്ഥിയാക്കിയില്ലെന്ന് ആരോപിച്ച് കോൺഗ്രസിനകത്ത് പൊട്ടിത്തെറി ഉണ്ടായതോടെയാണ് കൽപ്പറ്റ തെരഞ്ഞെടുപ്പ് കാലത്ത് വാർത്തകളിൽ നിറഞ്ഞത്\nKalpetta, First Published Apr 29, 2021, 8:35 PM IST\nവയനാട് ജില്ലയിലെ ഏറ്റവും ശക്തമായ പോരാട്ടം നടന്ന മണ്ഡലമാണ് ജില്ലാ ആസ്ഥാനം കൂടി സ്ഥിതി ചെയ്യുന്ന കൽപ്പറ്റ മണ്ഡലം. കഴിഞ്ഞ തവണ യുഡിഎഫ് സ്ഥാനാ‍ർത്ഥിയായി മത്സരിച്ച എംവി ശ്രേയാംസ് കുമാർ ഇക്കുറി ഇടതുകോട്ടയിൽ തിരിച്ചെത്തി, സ്ഥാനാ‍ർത്ഥിയായി. ജില്ലയിൽ നിന്നുള്ളൊരാളെ സ്ഥാനാർത്ഥിയാക്കിയില്ലെന്ന് ആരോപിച്ച് കോൺഗ്രസിനകത്ത് പൊട്ടിത്തെറി ഉണ്ടായതോടെയാണ് കൽപ്പറ്റ തെരഞ്ഞെടുപ്പ് കാലത്ത് വാർത്തകളിൽ നിറഞ്ഞത്.\nകോഴിക്കോട് ഡിസിസി അധ്യക്ഷനായ ടി സിദ്ധിഖിനെയാണ് ഇവിടെ കോൺഗ്രസ് സ്ഥാനാർത്ഥിയാക്കിയത്. ബിജെപിക്ക് വേണ്ടി ടിഎം സുബീഷും മത്സര രംഗത്തിറങ്ങി. എന്നാൽ കോൺഗ്രസിൽ ക്യാംപിലെ അസ്വാരസ്യങ്ങൾ വലിയ വെല്ലുവിളിയായില്ലെന്നാണ് വിലയിരുത്തൽ. ടി സിദ്ധിഖ് ശക്തമായ മത്സരം തന്നെ ഇവിടെ കാഴ്ചവച്ചു. അതുകൊണ്ട് തന്നെ മത്സരഫലം എന്താകുമെന്ന് പറയാൻ സാധിക്കാത്ത സ്ഥിതിയാണ്.\nകഴിഞ്ഞ തവണ സികെ ശശീന്ദ്രനാണ് മണ്ഡലത്തിൽ സിപിഎമ്മിന് വേണ്ടി യുഡിഎഫ് സ്ഥാനാർത്ഥിയായ എംവി ശ്രേയാംസ് കുമാറിനെ മലർത്തിയടിച്ചത്. മുന്നണി മാറി വന്ന ശ്രേയാംസ് കുമാറിന് വേണ്ടി ശശീന്ദ്രൻ പിന്മാറിയപ്പോൾ വലിയ വിജയപ്രതീക്ഷയോടെയാണ് സിദ്ധിഖിനെ സ്ഥാനാർത്ഥിയാക്കിയത്. വയനാട്ടുകാരൻ തന്നെ സ്ഥാനാർത്ഥിയാകണമെന്ന നിർബന്ധ ബുദ്ധി മണ്ഡലത്തിലെ കോൺഗ്രസ് നേതാക്കൾക്കുണ്ടായിരുന്നു.\nഏഷ്യാനെറ്റ് ന്യൂസ് സീ ഫോ‍ർ സർവേയിൽ കൽപ്പറ്റയിൽ ഇഞ്ചോടിഞ്ച് പോരാട്ടം നടന്നിട്ടുണ്ട്. ഇടതുമുന്നണിക്കും ഐക്യ ജനാധിപത്യ മുന്നണിക്കും ഒരേ പോലെ വിജയ പ്രതീക്ഷയുള്ള മണ്ഡലമാണ് ഇവിടം. എന്നാൽ നേരിയ മുൻതൂക്കം എംവി ശ്രേയാംസ് കുമാറിനാണെന്ന് സർവേ ഫലം പ്രവചിക്കുന്നു.\n2021 Kalpetta constituency


Android- നായുള്ള Minecraft PE 1.16.100.55 ഡൗൺലോഡ് ചെയ്യുക [സൗജന്യ പതിപ്പ്] - Android- നായുള്ള Minecraft 1.16.100.55\nപ്രധാന ➛ Minecraft പോക്കറ്റ് പതിപ്പ് ഡൗൺലോഡ് ചെയ്യുക ➛ Minecraft PE 1.16.100.55\nരചയിതാവ്: ആർട്ടെം ഗഫറോവ് · 10.09.2020\n(15 വോട്ടുകൾ, റേറ്റിംഗ്: 2.25ൽ)\nസൗജന്യമായി ഡൗൺലോഡ് ചെയ്യുക Minboxraft 1.16.100.55 Android- നായുള്ള Xbox Live- ൽ പ്രവർത്തിക്കുന്നു തികച്ചും പുതിയ ഒരു നെതർ ലോകത്തേക്ക് തിരക്കുകൂട്ടുക!\nMinecraft PE 1.16.100.55 - എന്താണ് പുതിയത്?\nMinecraft PE 1.16.100.55 ഡൗൺലോഡ് ചെയ്യുക\nതാഴത്തെ ലോകം അതിന്റെ ആവിർഭാവത്തിന് ശേഷം പ്രായോഗികമായി മാറാത്ത ആ അളവാണ്. എന്നാൽ ഹെല്ലിഷ് Minecraft അപ്ഡേറ്റ് 1.16.100.55, ഈ ലോകം പൂർണ്ണമായും മാറി. ഇപ്പോൾ പുതിയ ബയോമുകളും ബ്ലോക്കുകളും ആൾക്കൂട്ടങ്ങളും ഉണ്ട്.\nMinecraft PE 1.16.100.55 ലെ ഏറ്റവും നിഗൂ locationമായ സ്ഥാനം നീലനിറത്തിൽ മൂടിയിരിക്കുന്നു... വികൃതമായ വനത്തിൽ വളരെ ശാന്തമാണ്. പ്രധാനമായും കണ്ണിൽ നോക്കുന്നില്ലെങ്കിൽ കളിക്കാരന് സുരക്ഷിതരായ എൻഡർവാൾക്കറുകളാണ് ഇത് താമസിക്കുന്നത്. സാധാരണഗതിയിൽ, ഈ പ്രദേശത്ത് സ്ട്രിഡറുകൾ കാണാൻ കഴിയും - മുഴുവൻ ഹെല്ലിഷ് ലോകത്തിലെ ഏക മെരുക്കാവുന്ന ജീവികൾ.\nകൂടാതെ ഈ കാട്ടിൽ വളരുന്നു വികലമായ കൂൺ... ഹോഗ്ലിൻസിനെ ഭയപ്പെടുത്താനും സ്ട്രിഡറുകൾ മെരുക്കാനും അവ ഉപയോഗിക്കാം. വഴിയിൽ, സ്ട്രിഡറുകൾക്ക് ലാവയിൽ നടക്കാൻ കഴിയും. അതിനാൽ, ഉപയോക്താവ് ഈ ആൾക്കൂട്ടത്തെ മെരുക്കുകയാണെങ്കിൽ, അയാൾക്ക് വലിയ പരിശ്രമമില്ലാതെ ലാവ തടാകങ്ങൾ മറികടക്കാൻ കഴിയും.\nസ്ട്രൈഡർ നിയന്ത്രിക്കാൻ, നിങ്ങൾക്ക് ഒരു വികലമായ കൂൺ ഉപയോഗിച്ച് ഒരു മത്സ്യബന്ധന വടി ആവശ്യമാണ്.\nMinecraft 1.16.100.55 ലെ ഈ പുതിയ ഘടന നെതർ ലോകത്തും സാധാരണ രീതിയിലും സൃഷ്ടിക്കാൻ കഴിയും. കൂടാതെ, നശിച്ച പോർട്ടൽ ഭൂഗർഭത്തിൽ പോലും പ്രത്യക്ഷപ്പെടാം. ഈ പോർട്ടലിന് അടുത്തായി നിങ്ങൾക്ക് എല്ലായ്പ്പോഴും നല്ല കാര്യങ്ങളുള്ള ഒരു നെഞ്ച് കണ്ടെത്താൻ കഴിയും.\nനെഞ്ചിന് പുറമേ, ഒരു സ്വർണ്ണ കട്ടയും ചിലപ്പോൾ ഇവിടെ കാണാം. കമാൻഡ് ഉപയോഗിച്ച് നിങ്ങൾക്ക് ഈ ഘടനയ്ക്കായുള്ള തിരയലുകൾ വേഗത്തിലാക്കാൻ കഴിയും / നശിച്ച പോർട്ടൽ കണ്ടെത്തുക.\nHell in Minecraft PE 1.16.100.55 ൽ, കളിക്കാരന് രസകരമായ ഒരു ബ്ലോക്ക് കാണാൻ കഴിയും പൊന്നാക്കിയ കരിങ്കല്ല്അത് ഏതെങ്കിലും പിക്കാസുമായി തകരുന്നു. ഈ സാഹചര്യത്തിൽ, പൊന്നാക്കിയ കറുത്ത കല്ലും സ്വർണ്ണക്കഷണങ്ങളും വീഴാം.\nഉപയോക്താവിന് എപ്പോഴും സ്വർണ്ണക്കഷണങ്ങൾ ലഭിക്കണമെങ്കിൽ, അയാൾക്ക് ഭാഗ്യം മൂന്നാമത്തേത് തിരഞ്ഞെടുക്കേണ്ടതുണ്ട്. അങ്ങനെ, ഈ വിലയേറിയ മെറ്റീരിയൽ 100% സമയം ഉപേക്ഷിക്കും.\nഅടുത്ത ബീറ്റ പതിപ്പ് Minecraft PE 1.16.100.56.


ശമ്പളം കൊടുക്കാന് പണമില്ല; മുംബൈയിലെ പ്രശസ്ത ഹോട്ടല് ഹയാത്ത് റീജന്‍സി അടച്ചു | Hyatt Regency Mumbai Shut due to Fund scarcity\nഹോട്ടല് നടത്തിപ്പിനുള്ള പണം മാതൃകമ്പനി അയച്ചുതരുന്നില്ലെന്ന് ജനറല് മാനേജര് ഹര്‍ദീപ് മര്‍വാഷ് പ്രസ്താവനയില് പറഞ്ഞു. ജീവനക്കാര്‍ക്ക് ശമ്പളം നല്‍കാനില്ലാത്ത അവസ്ഥയില് മുന്നോട്ട്‌പോകാന് പ്രയാസമാണെന്നും അതുകൊണ്ടുതന്നെ ഒരറിയിപ്പുണ്ടാകുന്നതുവരെ ഹോട്ടല് അടക്കുകയാണെന്നും അദ്ദേഹം വ്യക്തമാക്കി.\nMumbai, First Published Jun 8, 2021, 8:37 AM IST\nമുംബൈ: കൊവിഡ് വ്യാപനത്തെ തുടര്‍ന്ന് കടുത്ത പ്രതിസന്ധിയിലായ മുംബൈയിലെ പ്രശസ്ത ഹോട്ടല് ഹയാത്ത് റീജന്‍സി താല്‍ക്കാലികമായി അടച്ചു. ജീവനക്കാര്‍ക്ക് ശമ്പളമടക്കമുള്ള ചെലവുകള് താങ്ങാന് വയ്യാത്തതിനെ തുടര്‍ന്നാണ് അടക്കുന്നതെന്ന് ഹോട്ടല് അധികൃതര് അറിയിച്ചു. മുംബൈ അന്താരാഷ്ട്ര വിമാനത്താവളത്തിനടുത്താണ് പ്രശസ്തമായ ഹോട്ടല്. ഏഷ്യന് വെസ്റ്റ് ലിമിറ്റഡാണ് ഹോട്ടലിന്റെ ഉടമസ്ഥര്.\n2020ല് കൊവിഡ് റിപ്പോര്‍ട്ട് ചെയ്തതിന് ശേഷം രാജ്യത്തെ ഹോട്ടല് വ്യവസായം കടുത്ത പ്രതിസന്ധി നേരിടുകയാണ്. വിനോദ സഞ്ചാര മേഖലയും ഗതാഗത മേഖലയും തകര്‍ച്ച നേരിട്ടതോടെ ഹോട്ടല് മേഖലയും പ്രതിസന്ധി നേരിട്ടു. നിരവധി ചെറുകിട ഹോട്ടലുകളാണ് പ്രതിസന്ധിയെ തുടര്ന്ന് അടച്ചുപൂട്ടിയത്.\nLast Updated Jun 8, 2021, 8:37 AM IST\nHyatt regency shut\nഹയാത്ത് റീജന്‍സി അടച്ചു\nഹോട്ടല് ഹയാത്ത് റീജന്‍സി


ഫ്ലാഷ് മോബ്: സ്വമേധയാ കേസെടുത്ത് പോലീസ്; സമൂഹമാധ്യമങ്ങളിൽ നിരീക്ഷണം - MALABAR FLASH\nHome case Kerala Malappuram News Social Media കേരളം കേരള വാര്‍ത്ത ഫ്ലാഷ് മോബ്: സ്വമേധയാ കേസെടുത്ത് പോലീസ്; സമൂഹമാധ്യമങ്ങളിൽ നിരീക്ഷണം\nഫ്ലാഷ് മോബ്: സ്വമേധയാ കേസെടുത്ത് പോലീസ്; സമൂഹമാധ്യമങ്ങളിൽ നിരീക്ഷണം\nമലപ്പുറം: എയ്ഡ്സ് ബോധവൽക്കരണത്തിനായി മലപ്പുറത്ത് ഫ്ലാഷ് മോബ് അവതരിപ്പിച്ച പെൺകുട്ടികൾക്കെതിരെ അപവാദപ്രചാരണം നടത്തിയ സംഭവത്തിൽ പോലീസ് സ്വമേധയാ കേസെടുത്തു. ചാനലുകളിലും സമൂഹമാധ്യമത്തിലും പൊലീസ് നേരിട്ടു നിരീക്ഷണം നടത്തിയതിന്റെ അടിസ്ഥാനത്തിലാണ് കേസ്.[www.malabarflash.com]\nആറ് ഫെയ്സ്ബുക്ക് അക്കൗണ്ടുകൾക്കെതിരെയാണ് എഫ്ഐആർ റജിസ്റ്റർ ചെയ്തത്. സമൂഹമാധ്യമങ്ങളിലെ പ്രചാരണം നിരീക്ഷിച്ച് കൂടുതൽ പേരെ പ്രതിചേർക്കും. വിഭാഗീയതയും കലാപവുമുണ്ടാക്കാനുള്ള ശ്രമം, സ്ത്രീകൾക്കെതിരായ അപവാദപ്രചാരണം, അശ്ലീല പദപ്രയോഗം തുടങ്ങിയവയ്ക്കെതിരായ വകുപ്പുകൾ അനുസരിച്ചാണ് കേസ്.\nഐടി ആക്ടിലെ വിവിധ വകുപ്പുകൾ കൂടി ചേർക്കുമെന്നും എസ്ഐ ബി.എസ്.ബിനു അറിയിച്ചു. ജില്ലാ പോലീസ് മേധാവി ദേബേഷ് കുമാർ ബെഹ്റയുടെ നിർേദശത്തിന്റെ അടിസ്ഥാനത്തിലാണ് നടപടി.\nഡിസംബർ ഒന്നിന് ആരോഗ്യവകുപ്പിന്റെ ജില്ലാതല എയ്ഡ്സ് ബോധവൽക്കരണ റാലിയുടെ ഭാഗമായാണ് മലപ്പുറത്ത് ഫ്ലാഷ് മോബ് നടന്നത്. പരിപാടി അവതരിപ്പിച്ചതിനെ അനുകൂലിച്ചും പ്രതികൂലിച്ചും സമൂഹമാധ്യമങ്ങളിൽ പ്രചാരണം നടന്നിരുന്നു. പരിധിവിട്ട പ്രചാരണമാണ് കേസിനു വഴിച്ചത്.\nബിച്ചാൻ ബഷീർ, അനസ് പിഎ, ഹനീഫ ഞാങ്ങാട്ടിരി, സുബൈർ അബൂബക്കർ, സിറോഷ് അൽ അറഫ, അഷ്കർ ഫരീഖ് എന്നീ ഫെയ്സ്ബുക്ക് അക്കൗണ്ടുകളിൽനിന്നുള്ള പരാമർശങ്ങൾ എഫ്ഐആറിൽ ചേർത്തിട്ടുണ്ട്.


ഒറ്റ ഷോട്ടിൽ തീർത്ത ഇസാക്കിന്റെ ഇതിഹാസത്തിലെ ഗാനം എത്തി. ആര് കെ അജയകുമാര് സംവിധാനം ചെയ്യുന്ന ചിത്രം വെള്ളിയാഴ്ച്ച തിയേറ്ററുകളിലെത്തുകയാണ്. മണികണ്ടന് എഴുതിയ വരികള്‍ക്ക് സംഗീതം നല്‍കിയിരിക്കുന്നത് ഗോപി സുന്ദര് ആണ്. ഗാനം ആലപിച്ചിരിക്കുന്നത് നെല്‍സണ് സൂരനാട് ആണ്.\nസിദ്ധിഖ് കേന്ദ്ര കഥാപാത്രമായി എത്തുന്ന ചിത്രത്തില് ഭഗത് മാനുവല്,ജാഫര് ഇടുക്കി, പ്രദീപ് കോട്ടയം, അശോകന്, കലാഭവന് ഷാജോണ്, അബു സലിം, പാഷാണം ഷാജി എന്നിവരാണ് മറ്റ് താരങ്ങള്. സുഭാഷ് കൂട്ടിക്കല്, ആര് കെ അജയകുമാര് എന്നിവര് ചേര്‍ന്നാണ് ചിത്രത്തിന്റെ തിരക്കഥ ഒരുക്കുന്നത്. ഉമാമഹേശ്വര ക്രിയേഷന്‍സിന്റെ ബാനറില് അയ്യപ്പന് ആര് ആണ് ചിത്രം നിര്‍മിക്കുന്നത്. ഗോപി സുന്ദര് ആണ് ചിത്രത്തിന്റെ സംഗീതം ഒരുക്കുന്നത്.


'ആണും പെണ്ണും' ഒടിടി റിലീസ് ആമസോണ് പ്രൈമില് | aanum pennum ott release on amazon prime\n'ആണും പെണ്ണും' ഒടിടി റിലീസ് ആമസോണ് പ്രൈമില്\nആഷിക് അബു, വേണു, ജയ് കെ എന്നിവര് സംവിധാനം ചെയ്യുന്ന മൂന്ന് ചിത്രങ്ങളാണ് ആന്തോളജിയില് ഉള്ളത്\nThiruvananthapuram, First Published Jun 29, 2021, 7:39 PM IST\nമലയാളത്തിലെ ഏറ്റവും പുതിയ ആന്തോളജി ചിത്രമായ 'ആണും പെണ്ണും' ഒടിടിയിലേക്ക്. ആമസോണ് പ്രൈമിനൊപ്പം കൂടെ എന്ന പ്ലാറ്റ്ഫോമിലും ചിത്രം നാളെ മുതല് (30) പ്രേക്ഷകര്‍ക്ക് കാണാനാവും. മാര്‍ച്ച് 26ന് തിയറ്ററുകളില് എത്തിയ ചിത്രത്തിന്‍റെ ടെലിവിഷന് പ്രീമിയര് ഇക്കഴിഞ്ഞ ഞായറാഴ്ച (27) ഏഷ്യാനെറ്റില് ആയിരുന്നു.\nആഷിക് അബു, വേണു, ജയ് കെ എന്നിവര് സംവിധാനം ചെയ്യുന്ന മൂന്ന് ചിത്രങ്ങളാണ് ആന്തോളജിയില് ഉള്ളത്. ഒരിടവേളയ്ക്കു ശേഷം മലയാളത്തില് പ്രദര്‍ശനത്തിനെത്തിയ ആന്തോളജി ചിത്രമാണ് ഇത്. ഉണ്ണി ആറിന്‍റെ രചനയിലാണ് ആഷിക് അബു ചിത്രം ഒരുക്കിയിരിക്കുന്നത്. ചെറുക്കനും പെണ്ണും എന്നാണ് ചിത്രത്തിന്‍റെ പേര്. റോഷന് മാത്യു, ദര്‍ശന രാജേന്ദ്രന്, നെടുമുടി വേണു, കവിയൂര് പൊന്നമ്മ, ബേസില് ജോസഫ്, ബെന്നി പി നായരമ്പലം തുടങ്ങിയവരാണ് ഈ ഭാഗത്തില് അഭിനയിക്കുന്നത്. ഛായാഗ്രഹണം ഷൈജു ഖാലിദ്. എഡിറ്റിംഗ് സൈജു ശ്രീധരന്.\nഉറൂബിന്‍റെ 'രാച്ചിയമ്മ'യെ ആധാരമാക്കിയാണ് വേണു സംവിധാനം ചെയ്യുന്ന ഭാഗം. തിരക്കഥയൊരുക്കിയിരിക്കുന്നതും ഛായാഗ്രഹണവും വേണു തന്നെ. എഡിറ്റിംഗ് ബീന പോള്. പാര്‍വ്വതിയും ആസിഫ് അലിയുമാണ് അഭിനേതാക്കള്. 'എസ്ര' സംവിധായകന് ജയ് കെ ആണ് ആന്തോളജിയിലെ മൂന്നാമത്തെ ഭാഗം ഒരുക്കിയിരിക്കുന്നത്. സന്തോഷ് ഏച്ചിക്കാനമാണ് ഇതിന്‍റെ രചന നിര്‍വ്വഹിച്ചിരിക്കുന്നത്. ജോജു ജോര്‍ജും സംയുക്ത മേനോനും ഇന്ദ്രജിത്തുമാണ് അഭിനേതാക്കള്. ഛായാഗ്രഹണം സുരേഷ് രാജന്. എഡിറ്റിംഗ് ഭവന് ശ്രീകുമാര്. പി കെ പ്രൈം പ്രൊഡക്ഷന്‍റെ ബാനറില് സി കെ പദ്‍മകുമാറും എം ദിലീപ് കുമാറും ചേര്‍ന്നാണ് ചിത്രം നിര്‍മ്മിച്ചിരിക്കുന്നത്.\nLast Updated Jun 29, 2021, 7:39 PM IST\nമൂന്ന് സ്ത്രീകൾ, മൂന്ന് കഥകൾ, മൂന്ന് വികാരങ്ങൾ; 'ആണും പെണ്ണും' ട്രെയ്‌ലർ\nസംവിധാനം ആഷിക് അബു, വേണു, ജയ് കെ; 'ആണും പെണ്ണും' 26ന്\nസംവിധാനം ആഷിക് അബു, വേണു, ജയ് കെ; 'ആണും പെണ്ണും' ഫസ്റ്റ് ലുക്ക്


കോണ്‍ഗ്രസ്സ് നെഹറുവിലേക്ക് തിരിയുന്നു | Congress manifesto to lean Left - Malayalam Oneindia\nകോണ്‍ഗ്രസ്സ് നെഹറുവിലേക്ക് തിരിയുന്നു\nദില്ലി: വടക്കേ ഇന്ത്യയിലെ ചില സംസ്ഥാനങ്ങളില് 2003 ഡിസംബര് ഒന്നിന് നടന്ന തിരഞ്ഞെടുപ്പിന് സ്വീകരിച്ചതില് നിന്ന് വ്യത്യസ്ത സമീപനമായിരിയ്ക്കും ഈ തിരഞ്ഞെടുപ്പില് കോണ്‍ഗ്രസ് സ്വീകരിയ്ക്കുക.\nമൃദു ഹിന്ദുത്വമായിരുന്നു അന്ന് കോണ്‍ഗ്രസ് സ്വീകരിച്ചത്. അത് മാറ്റി ഇടതുപക്ഷ നയങ്ങളോട് ആഭിമുഖ്യം പുലര്‍ത്തുന്ന നയം സ്വീകരിയ്ക്കാനാണ് ഇപ്പോള് കോണ്‍ഗ്രസ് ഉദ്ദേശിയ്ക്കുന്നത്. കോണ്‍ഗ്രസിന്റെ സ്വന്തമായ നെഹ്റുസിദ്ധാന്തങ്ങള് മുറുകെ പിടിയ്ക്കുകയാണ് ഉദ്ദേശം. മതനിരപേക്ഷ മുദ്രാവാക്യവുമായി ഇക്കുറി തിരഞ്ഞെടുപ്പിനെ നേരിടാന് കോണ്‍ഗ്രസ്സ് തീരുമാനിച്ചു.\nകര്‍ഷകര്, തൊഴിലില്ലാത്ത യുവാക്കള് എന്നിവരെ ലക്ഷ്യം വച്ചാണ് ഈ നയ സമീപന മാറ്റത്തിന് കോണ്‍ഗ്രസ് തീരുമാനിച്ചത്.\nഈ തിരഞ്ഞെടുപ്പില് സ്വീകരിയ്ക്കേണ്ട മാനിഫെസ്റൊ തയ്യാറാക്കാനായി കൂടിയ യോഗത്തിലാണ് ഈ നിര്‍ദ്ദേശം ഉയര്‍ന്നത്. വര്‍ഗീയ അജന്‍ഡയുമായി മുന്നോട്ടുപോകുന്ന ബിജെപി സഖ്യത്തെ പരാജയപ്പെടുത്താന് മതേതരകക്ഷികള് അണിനിരക്കണമെന്ന് ആഹ്വാനം ചെയ്യുന്ന പ്രമേയം പാര്‍ട്ടി പ്രവര്‍ത്തകസമിതി മാര്‍ച്ച് ഒമ്പത് ചൊവാഴ്ച അംഗീകരിച്ചു. അര്‍ജുന് സിങ്ങ് തയാറാക്കി അവതരിപ്പിച്ച പ്രമേയം വിശദമായ ചര്‍ച്ചയ്ക്കുശേഷമാണ് പ്രവര്‍ത്തകസമിതി അംഗീകരിച്ചത്.\nഉപപ്രധാനമന്ത്രി എല്.കെ. അദ്വാനിയുടെ രഥയാത്രയും രാമക്ഷേത്രനിര്‍മാണം ഉള്‍പ്പെടെയുള്ള വിവാദവിഷയങ്ങളും ബി.ജെ.പിയുടെ വീക്ഷണരേഖയില് ഉള്‍പ്പെടുത്തുമെന്നാണ് കോണ്‍ഗ്രസ് കരുതുന്നത്. ഇതാണ് ഇത്തരം ഒരു നീക്കം സ്വീകരിയ്ക്കാന് കാരണം.\nമാത്രമല്ല കോണ്‍ഗ്രസ് കഴിഞ്ഞ സംസ്ഥാന തിരഞ്ഞെടുപ്പികളില് സ്വീകരിച്ച മൃദു ഹിന്ദുത്വ സമീപനം പാര്‍ട്ടിയ്ക്ക് കാര്യമായി ഗുണം ചെയ്തുമില്ല. ഇത് പാര്‍ട്ടിയ്ക്കുള്ളില് എതിര്‍പ്പുണ്ടാക്കുകയും ചെയ്തു.\nമഹാത്മാഗാന്ധിയെ വധിച്ച ഗോഡ്സെയുടെ സംഘടനയുമായി ബന്ധമുള്ള ബിജെപിക്ക് രാജ്യം ഭരിക്കാന് അവകാശമില്ലെന്നു പ്രമേയം പറയുന്നു.\nവര്‍ഗീയ അജന്‍ഡയും അധികാരമോഹവുമുള്ള എന്‍ഡിഎയെ പരാജയപ്പെടുത്തുകയെന്നതാണ് രാജ്യം ഏറ്റെടുക്കേണ്ട ചുമതല. ആസന്നമായ അപകടത്തില്‍നിന്ന് രാജ്യത്തെ രക്ഷിക്കാന് കോണ്‍ഗ്രസ്സ് പാര്‍ട്ടിയും തയ്യാറാകേണ്ടതുണ്ട്. മതേതര പാര്‍ട്ടികളുടെ സഖ്യം രൂപവത്കരിക്കാന് കോണ്‍ഗ്രസ്സ് തയ്യാറെടുക്കുന്നത് ഈ ലക്ഷ്യം മുന്‍നിര്‍ത്തിയാണ്-പ്രമേയത്തില് പറയുന്നു.


Producer PV Gangadharan Opens Up About How Mohanlal And Suchitra Got Married - Malayalam Filmibeat\nNews ഉത്തരാഖണ്ഡില് കോണ്‍ഗ്രസ് മുന്നില്, 35 സീറ്റ് നേടും, ജനപ്രീതിയില് റാവത്തെന്ന് സീ ന്യൂസ് സര്‍വേ\n| Published: Monday, December 6, 2021, 16:30 [IST]\nമലയാളത്തിന്റെ സൂപ്പര് താരമാണ് മോഹന്‍ലാല്. ഇന്ത്യന് സിനിമയിലെ തന്നെ ഏറ്റവും വലിയ താരങ്ങളില് ഒരാള്. മോഹന്‍ലാലിനെ അറിയുന്നവര്‍ക്കെല്ലാം അദ്ദേഹത്തിന്റെ ഭാര്യ സുചിത്രയേയും അറിയാം. മോഹന്‍ലാല് എന്ന താരത്തിന്റേയും നടന്റേയും വിജയത്തിന് പിന്നിലെ ശക്തിയാണ് സുചിത്ര. പൊതുവേദികള് വല്ലപ്പോഴും മാത്രമേ സുചിത്ര എത്താറുള്ളുവെങ്കിലും ആരാധകര്‍ക്ക് സുപരിചിതയാണ് സുചിത്ര. മകന് പ്രണവിന്റെ ആദ്യ സിനിമയുടെ ലോഞ്ചിംഗ് പരിപാടിയില് അച്ഛനും മകനുമൊപ്പം സുചിത്രയുമെത്തിയിരുന്നു. ഇപ്പോഴിതാ മോഹന്‍ലാലിന്റേയും സുചിത്രയുടേയും വിവാഹത്തിന്റെ കഥ ചര്‍ച്ചയാവുകയാണ്.\nപുത്തൻ മേക്കോവറിൽ മഞ്ജു; ചന്തം കൂട്ടി ചുവപ്പ് കണ്ണടയും, ചിത്രങ്ങൾ വൈറൽ\nമോഹന്‍ലാലും സുചിത്രയും തമ്മില് ഇഷ്ടത്തിലാകുന്നതും ഇരുവരും വിവാഹം കഴിക്കാന് തീരുമാനിച്ചതിനെക്കുറിച്ചും തുറന്നു പറയുകയാണ് നിര്‍മ്മാതാവ് പിവി ഗംഗാധരന്. സ്റ്റാര് ആന്റ് സ്റ്റൈലിന് നല്‍കിയ അഭിമുഖത്തിലായിരുന്നു പിവി ഗംഗാധരന് മനസ് തുറന്നത്. സുചിത്രയ്ക്ക് മോഹന്‍ലാലിനോടുള്ള ഇഷ്ടം മനസിലാക്കി താന് മോഹന്‍ലാലിനോട് സംസാരിക്കാന് പോയ കഥയാണ് അദ്ദേഹം തുറന്നു പറയുന്നത്. ആ വാക്കുകള് വിശദമായി വായിക്കാം തുടര്‍ന്ന്.\nചാലപ്പുറത്തുള്ള കേരളകലയില് എന്നും സിനിമാക്കാര് വന്നും പോയുമിരുന്ന കാലമുണ്ടായിരുന്നു. പല സിനിമകളുടേയും ആലോചനകള് നടന്നതും പല താരങ്ങളുടേയും ജീവിതം മാറി മറഞ്ഞതും ഇവിടെ വച്ചായിരുന്നുവെന്നും പിവി ഗംഗാധരന് ഓര്‍ക്കുന്നു. ഇവിടെ വച്ചായിരുന്നു മോഹന്‍ലാല് സുചിത്രയെ പെണ്ണ് കാണുന്നതെന്നും അദ്ദേഹം പറയുന്നു. താന് കിടക്കുന്ന മുറിയില് വച്ചായിരുന്നു അവര് തമ്മില് ആദ്യം സംസാരിച്ചതെന്നും അദ്ദേഹം ഓര്‍ക്കുന്നു. സുചിത്രയ്ക്ക് മോഹന്‍ലാലിനോടുള്ള ഇഷ്ടത്തെക്കുറിച്ച് തന്നോട് അവരുടെ വീട്ടുകാര് തന്നെ പറഞ്ഞിരുന്നുവെന്നും ഗംഗാധരന് പറയുന്നു.\nസുചിത്രയുടെ അച്ഛന് ബാലാജിയും അദ്ദേഹത്തിന്റെ ഭാര്യയും അവരുടെ അനിയത്തിമാരുമൊക്കെ പറഞ്ഞിരുന്നു സുചിത്രയ്ക്ക് മോഹന്‍ലാലിനെ തന്നെ കല്യാണം കഴിക്കണമെന്ന വാശിയാണെന്ന്. അങ്ങനെയാണ് താന് മോഹന്‍ലാലിനോട് സംസാരിക്കാന് വേണ്ടി പോയതെന്ന് ഗംഗാധരന് ഓര്‍ക്കുന്നു. ഈ സമയം മോഹന്‍ലാല് കൊയമ്പത്തൂരിലെ ആര്യ വൈദ്യ ഫാര്‍മസിയില് സുഖ ചികിത്സയിലായിരുന്നു. വിവാഹത്തെക്കുറിച്ച് താന് പറഞ്ഞപ്പോള് എനിക്കിപ്പോള് വിവാഹപ്രായമൊന്നും ആയില്ലെന്ന് പറഞ്ഞ് ഒഴിഞ്ഞു മാറാന് ശ്രമിക്കുകയായിരുന്നു മോഹന്‍ലാല് ചെയ്തത്. എന്നാല് താന് കുറെ നിര്‍ബന്ധിച്ചപ്പോള് സുചിത്രയെ കാണാനായി മോഹന്‍ലാല് കോഴിക്കോട്ടേക്ക് വരാന് തയ്യാറുകയായിരുന്നുവെന്നും അദ്ദേഹം പറയുന്നു.\nചികിത്സ നടക്കുന്ന സമയത്ത് മോഹന്‍ലാലിന് ചില സമ്മാനങ്ങളൊക്കെ കൊടുത്തു വിടാന് താന് സുചിത്രയെ ചട്ടം കെട്ടിയെന്നും അതൊക്കെ സുചിത്ര അനുസരിച്ചുവെന്നും അദ്ദേഹം പറയുന്നു. അങ്ങനെ പതുക്കെ അവര് തമ്മില് അടുപ്പത്തിലാവുകയായിരുന്നു. ഒടുവില് അത് മനോഹരമായൊരു വിവാഹത്തിലേക്ക് എത്തിയെന്നും പിവി ഗംഗാധരന് പറയുന്നു. മോഹന്‍ലാലിനും സുചിത്രയ്ക്കും രണ്ട് മക്കളാണുള്ളത്. മകന് പ്രണവ് മോഹന്‍ലാല് അച്ഛനെ പോലെ തന്നെ സിനിമയിലേക്ക് എത്തി. ആദിയിലൂടെയായിരുന്നു അരങ്ങേറ്റം. കഴിഞ്ഞ ദിവസം പുറത്തിറങ്ങിയ മരക്കാറില് മോഹന്‍ലാലിന്റെ ചെറുപ്പകാലം അവതരിപ്പിച്ച് പ്രണവ് കയ്യടി നേടി. മകള് മായ ചിത്രകാരിയാണ്. മായയുടെ പുസ്തകം ഈയ്യടുത്തായിരുന്നു പുറത്തിറങ്ങിയത്.\nMarakar might not satisfy my fans but won awards says Mohanlal\nഅതേസമയം അച്ഛനും മകനും കുഞ്ഞാലി മരക്കാറായി എത്തിയ മരക്കാര് അറബിക്കടലിന്റെ സിംഹം ചരിത്ര വിജയമായി മാറിയിരിക്കുകയാണ്. ചിത്രത്തിന് ആരാധകരില് നിന്നും കടുത്ത വിമര്‍ശനം ആദ്യ ദിവസങ്ങളില് നേരിട്ടുവെങ്കിലും ചിത്രം വിജയമായി മാറിയിരിക്കുകയാണ്. അതേസമയം ചിത്രത്തിനെതിരെ ബോധപൂര്‍വ്വമുള്ള ഡീഗ്രേഡിംഗ് ശ്രമങ്ങള് നടക്കുന്നതായി മോഹന്‍ലാല് തന്നെ ആരോപിച്ചിരുന്നു. പ്രിയദര്‍ശന് സംവിധാനം ചെയ്ത ചിത്രത്തില് വന് താരിനിര തന്നെ അണിനിരക്കുന്നുണ്ട്. മഞ്ജു വാര്യര്, കല്യാണി പ്രിയദര്‍ശന്, സുനില് ഷെട്ടി, അര്‍ജുന് സര്‍ജ, കീര്‍ത്തി സുരേഷ്, പ്രഭു തുടങ്ങിയവരാണ് ചിത്രത്തിലെ മറ്റ് താരങ്ങള്.\nഎന്തെങ്കിലും ചെയ്യാന് പറ്റില്ലെന്ന് പറയുമ്പോള് ലാലേട്ടന്റെ കമ്മിറ്റ്‌മെന്റ് വേട്ടയാടും: ഉണ്ണി മുകുന്ദന്\nമോഹൻലാൽ ഇന്ത്യൻ സിനിമയിലെ തന്നെ ഏറ്റവും മികച്ച നടനായി മാറിയതിന് കാരണം; ഇരുവര് പുറത്തിറങ്ങിയിട്ട് 25 വർഷം\nഎത്ര സിനിമ ചെയ്താലും, ആ മനസുണ്ടാകണം! മമ്മൂട്ടി നല്‍കിയ ഉപദേശം വെളിപ്പെടുത്തി ഉണ്ണി മുകുന്ദന്\n'മോഹൻലാൽ എന്തിനും സഹകരിക്കും, മമ്മൂട്ടി പക്ഷെ അങ്ങനെയല്ല'; ഓർമകൾ പങ്കുവെച്ച് സഹപ്രവർത്തകൻ\nഒരു സിനിമയ്ക്ക് 8 കോടി വാങ്ങി മോഹന്‍ലാല്; മമ്മൂട്ടിയ്ക്ക് 4, ഏറ്റവും കൂടുതല് പ്രതിഫലം വാങ്ങിക്കുന്ന താരങ്ങൾ\n'മലയാളികൾക്ക് കുഞ്ഞുണ്ണിയുടെ കാമുകി, ബോളിവുഡിൽ നാഗിൻ നടി'; പ്രിയദർശന്റെ നായിക ഇവിടെയുണ്ട്!\nമോഹന്‍ലാലിന് ബിസിനസ് മാത്രമാണോ ലക്ഷ്യം; പുതുമുഖങ്ങള് പോലും അങ്ങനെയാണ്, വിശദീകരണവുമായി ആരാധകര്\n'ലാലേട്ടന് കൊടുത്ത കൈയ്യടി മമ്മൂട്ടി വരെ നീണ്ടതാണെന്ന്' ആരാധകർ, മലയാള താരങ്ങളെ വാഴ്ത്തി ജൂനിയർ എൻടിആർ!\nബറോസില് നിന്ന് പൃഥ്വിരാജ് പിന്മാറി, നടന് പകരം ഗുരു സോമസുന്ദരം? സോഷ്യൽ മീഡിയയിൽ ചർച്ചയാവുന്നു\nമിന്നല് മുരളി ഇറങ്ങുന്നതിന് ഒരാഴ്ച മുൻപ് ലാലേട്ടനോട് സംസാരിച്ചിരുന്നു, ആ സന്തോഷം പങ്കുവെച്ച് ഗുരു സോമസുന്ദരം\n‘സുരേഷ് ഗോപി' തെലുങ്കിലെ വലിയ സ്റ്റാറാണ്, നടന്റെ ആരാധകരെ കുറിച്ച് പുഷ്പ സംവിധായകൻ സുകുമാർ\nProducer PV Gangadharan Opens Up About How Mohanlal And Suchitra Got Married\nStory first published: Monday, December 6, 2021, 16:30 [IST]\nഗര്‍ഭിണിയാവണമെന്ന് ഏറെ ആഗ്രഹിച്ചു; ഇപ്പോള് സാമന്ത സിനിമയില് ഗര്‍ഭിണിയാവുന്നതായി റിപ്പോര്‍ട്ട്\n'അത്രമേ‌ൽ സ്നേഹിക്കുന്ന വ്യക്തിയെ സ്വന്തമാക്കിയതിൽ ഇന്നും അതിയായി സന്തോഷിക്കുന്നു'; പേർളി മാണി\nനഴ്‌സിങ് റിസള്‍ട്ട് വന്ന അന്നാണ് പപ്പ മരിക്കുന്നത്; ജോലിയ്ക്ക് കയറേണ്ടത് ആവശ്യമായിരുന്നുവെന്ന് അന്ന രാജൻ


Malayalam News - Complaint against KT Jaleel | തോറ്റ വിദ്യാർഥിയെ ജയിപ്പിക്കാൻ മന്ത്രി കെ.ടി ജലീൽ ഇടപെട്ടു; | News18 Kerala, Kerala Latest Malayalam News | ലേറ്റസ്റ്റ് മലയാളം വാർത്ത\nHOME » NEWS » Kerala » KT JALEEL INTERVENES TO WIN OVER DEFEATED BTECH STUDENT\nതോറ്റ വിദ്യാർഥിയെ ജയിപ്പിക്കാൻ മന്ത്രി കെ.ടി ജലീൽ ഇടപെട്ടു; ഗവർണർക്ക് പരാതി\nയൂണിവേഴ്‌സിറ്റി നടത്തിയ അദാലത്തിൽ മികച്ച മാർക്ക് വാങ്ങിയ കുട്ടിയായത് കൊണ്ടാണ് ജയിപ്പിച്ചതെന്ന് മന്ത്രി.\nUpdated: September 21, 2019, 11:54 AM IST\nLast Updated: September 21, 2019, 11:54 AM IST\nതിരുവനന്തപുരം: പരീക്ഷയിൽ തോറ്റി വിദ്യാർഥിയെ മന്ത്രി ഇടപെട്ട് ജയിപ്പിച്ചെന്ന് പരാതി. ബി.ടെക് പരീക്ഷയിൽ തോറ്റ വിദ്യാർഥിയെ ഉന്നത വിദ്യാഭ്യാസ മന്ത്രി കെ ടി ജലീൽ ഇടപെട്ട് ജയിപ്പിച്ചെന്നാണ് പരാതി. കൊല്ലം ടി കെ എം കോളെജിലെ എസ് ശ്രീഹരി എന്ന വിദ്യാർഥിക്കാണ് മന്ത്രി വഴിവിട്ട സഹായം ചെയ്തത്. ഇതു സംബന്ധിച്ച് സേവ് യൂണിവേഴ്സിറ്റി കാമ്പയിൻ കമ്മിറ്റി ഗവർണർക്ക് പരാതി നൽകി.\nഅദാലത്തില് പ്രത്യേക കേസായി പരിഗണിക്കാന് മന്ത്രി ആവശ്യപ്പെട്ടതിന്റെ രേഖകള് സഹിതമാണ് സേവ് യൂണിവേഴ്‌സിറ്റി കാമ്പയിൻ കമ്മിറ്റിയുടെ പരാതി നൽകിയിരിക്കുന്നത്. 29 മാര്‍ക്ക് നേടിയ വിദ്യാര്‍ഥിക്ക് അവസാനപുനര്‍മൂല്യ നിര്‍ണ്ണയത്തില് 48 മാര്‍ക്കാണ് കിട്ടിയത്.\nഅഞ്ചാം സെമസ്റ്റര് ഡൈനാമിക്‌സ് ഓഫ് മെഷനറീസ് പരീക്ഷക്ക് ശ്രീഹരിക്ക് കിട്ടിയിത് 29 മാര്‍ക്ക്. പുനര്‍മൂല്യനിര്‍ണ്ണയത്തിന് ശേഷം 32 മാര്‍ക്ക് ലഭിച്ചെങ്കിലും ജയിക്കാന് വേണ്ടത് 45 മാര്‍ക്ക്. വീണ്ടും മൂല്യനിര്‍ണ്ണയത്തിന് അപേക്ഷിച്ചെങ്കിലും ചട്ടം അനുവദിക്കുന്നില്ലെന്ന് സാങ്കേതിക സര്‍വ്വകലാശാല മറുപടി നല്‍കി.\nഇതേത്തുടർന്നാണ് വിദ്യാർഥി മന്ത്രിയെ നേരിട്ട് സമീപിച്ചത്. 2018 ഫെബ്രുവരി 27ന് ചേര്‍ന്ന അദാലത്തില് മന്ത്രി കെ ടി ജലീല് നേരിട്ട് പങ്കെടുത്തു. വിഷയം പ്രത്യേകം കേസായി പരിഗണിക്കണമെന്ന് മന്ത്രി നിര്‍ദ്ദേശിക്കുകയും ചെയ്തു. മന്ത്രിയുടെ നിര്‍ദ്ദേശത്തിന് പിന്നാലെയുള്ള പുനര്‍മൂല്യ നിര്‍ണ്ണയത്തില് 32മാര്‍ക്ക് 48 ആയി കൂടി. തോറ്റ പേപ്പറില് ശ്രീഹരി ജയിക്കുകയും ചെയ്തു.\nഉത്തരക്കടലാസും അദാലത്തിലെ മിനിട്‌സും ഉൾപ്പെടെയുള്ള രേഖകള് സഹിതമാണ് ഗവര്‍ണര്‍ക്ക് പരാതി നല്‍കിയത്. അതേസമയം ടെക്‌നിക്കൽ യൂണിവേഴ്സിറ്റിയിൽ തോറ്റ കുട്ടിയെ ജയിപ്പിച്ചെന്ന വാർത്ത അടിസ്ഥാന രഹിതമെന്ന് മന്ത്രി കെ ടി ജലീൽ പ്രതികരിച്ചു. യൂണിവേഴ്‌സിറ്റി നടത്തിയ അദാലത്തിൽ മികച്ച മാർക്ക് വാങ്ങിയ കുട്ടിയായത് കൊണ്ടാണ് ജയിപ്പിച്ചത്. പുനർ മൂല്യനിർണയം നടത്തിയത് വിദഗ്ധരായ അധ്യാപകരാണെന്നും മന്ത്രി പ്രതികരിച്ചു.\nAlso Read ഐഎൻഎസ് വിക്രാന്തിലെ കവർച്ച: ഉന്നതതലയോഗം വിളിച്ച് കേന്ദ്ര ഷിപ്പിംഗ് മന്ത്രാലയം, കൊച്ചിയിലെത്തിയ വിദേശികളുടെ വിവരങ്ങൾ ശേഖരിച്ചു\nFirst published: September 21, 2019, 11:48 AM IST